
FORMALI. 


Áðr hefir þessi saga að eins verið gefin út einu 
sinni: „Fljólsdæla hin meiri, eller den længere Drop- 
laugarsona saga, eftir hándskrifterne udgiven af 
Kristian Kálund, Kjöbenhavn 1883“, og lét „Sam. 
fundet tíl udgivelse af gammel nordisk litteratur“ 
prenta hana. 

Útgefandinn, dr. Kálund, hefir ritað langan for- 
mála fyrir sögunni og skýrt þar frá ýmsu áliti sínu 
um aldr og efni sögunnar. 

„Fljótsdæla hin meiri“, eða Fljótsdæla saga, sem 
hún er nefnd í þessari útgáfu, hefir verið lítt kunn 
og handrit af henni óvíða, þótt ein tvö handrit sé til 
af henni í handritasafni ísl. Bókmentafél. t Khöfn 
og eitt ft Bókmentafélagssafninu hér (t safni Guð- 
mundar Einarssonar, en það er ekki talið í prent- 
uðu handritaskránni) og enn finnist örfá handrit af 
henni víðar hjá einstökum mönnum eða í söfnum. 

Það er því ekki rétt, sem dr, Kálund segir, að al- 


IV 


menningr muni telja sögu þessa fullkomnari en Drop- 
laugarsona sögu, því að almenningr hefir ekki þekt 
hana og þekkir hana jafnvel ekki enn, þrátt fyrir 
útgáfu dr. Kálunds. Því að sögmitgáfur „Samf. til 
udgivelse af gl. nordisk litteratur“ eru svo dýrar, að 
almenningr hér á landi kaupir ekki. 

En hitt er víst, að lærðir menn og vísindamenn 
hafa álitið sögu þessa gamla, og því hefir verið ráð- 
ið að gefa hana út með latneskri þýðingu, eins og 
dr. Kálund getur um, þótt aldrei háfi orðið af því, 
enda hefir Svb. Egilsson virt söguna svo mikils, að 
safna orðum úr henni í „Skáldamáls orðabók“ sína 


(„Leæicon poeticum“), eins og dr. Kálund tekur líka 
fram. 


Konráð Maurer kallar söguna „tilbúning“ frá 17. 
öld, en það er auðsætt, að hann hefir ekki þekt hana 
til hlítar. 

Kálund telr söguna vera samda á yfirfarstímabili 

milli miðaldanna og nýja tímans, eða nákvæmara 
tillekið á fyrra hlut 16. aldar. 
- „En það er alls ekki líklegt, að þessi saga sé rituð 
um þær mundir. Málið á henni er of fornlegt til 
þess, og vér þekkjum engin rit frá þeim tíma í svo 
fornum búningi. Það er og mjög ósennilegt, að 16. 
aldar menn hafi kunnað að fyrna svo ritmál sitt, 
eins og Kálund heldr. 

Meir líkur eru því til, að sagan sé rituð á 165. 
öld, og hún gæti jafnvel, að því er málið snertir, ver- 

áð riluð seint á 14. öld, því að auðsætt er, að það 
hefir breyst hjá þeim, sem síðar hafa skrifað upp 
söguna. 

Það yrði oflangt mál hér að iði sönnur á þetla, 
fremr en nú er gerl. 

En þótt sagan sé svona gömul, þá kemr frásögn- 
in í henni allvíða ekki heim við hinar austfircku 
sögur, einkannlega Droplaugarsona sögu. Eigi að 
síðr er ekki fyrir að synja, að frásagnir Fljótsdæla 
sögu geti átt við sannleik að styðjast. Sagan er færð 
í leir mjög löngu eftir þunn tíma er hún gerðist, og 
er því eðlilegt, að þar geti ýmislegt verið blandað 
málum, en annars eru ekki ósennilegri frásagnir í 
Fljótsdælu en í mörgum öðrum Íslendingasögum; slíkt 
kemr jafnvel fyrir í hinum beztu þeirra. 

Svo virðist, sem Fljótsdæla saga hafi upphaflega 
verið lengri en hún er nú, og að síðari hluta Drop- 
laugarsona sögu, sem hefst með 6. kap., hafi verið bætt 
síðar við sögnna, af því að þá hefir vantað aftan við 
hana. Þessi parir af Droplaugarsona sögu á heldr 
ekki vel við það, sem á undan er komið. Þar á 
móti bendir ýmisl. í Fljótsdæla sögu á, að endir 
hennar hafi verið, 0 átt að vera, allr annar upp- 
haflega. 

Í 27. kap. segir frá deilum beim, er urðu út: af 
drápi Bjarnar í Snolrunesi, en þar er ekki getið um 
Sveinung Þórisson, sem Droplaugargona saga Begir 
frá í 6. kap. með þessum orðum: 

Sveinungr hét maðr, er bjó á Bakka í Borg- 
arfirði. Hann var Þórisson. Hann var mikill 
maðr ok sterkr ok vitr, Hann var vinr Helga 
Droplaugarsonar. 

Þar segir og, að Sveinungr og Helgi hafi farið 
báðir til móts við Björn, þá er Helgi bað hann að 
„láta af kvámum til Þórdísar.“ 

Að öðru leyti er frásögnin hin sama í Droplaug- 
arsona sögu, nema það sem sagt er um þá Hall- 
steinssonu og klausan um Flosa á Svínafelli, sem 
prentuð er aflan við þessa útg. úsamt fyrri hluta af 
Droplaugarsona sögu, sem rétt þótti að prenta hér til 
bess að lesendrnir hefði glöggara yfirlit yfir söguna í 
heild sinni. 

Það yrði langt mál, ef fara ætti að bera saman 
Droplaugarsona sögu og Fljótsdælu, að því leyti sem 
þeim ber á milli, og verðr því að sleppa því, enda 
gelr lesandinn séð það sjálfr. | 

Mér þykir eigi ólíklegt, að Fljótsdæla sé rituð í 
Eyjufirði, og dreg eg það af örnefnunum Naust a- 
dæli og Vindgjá, sem eg ælla að muni verið 
hafa við Eyjafjörð innanverðan. Þar heilir bær 
Naust öðrum megin fjarðar, en Varðgjá hinum meg- 
án, og Varðgjá getir hafa misritagt Vindgjá. Vega- 
lengdin þar á milli er álíka og yfir Njarðvík, svo að 
þetta kemr vel heim. — Væri þá sennilegast, að sagan 

væri riluð í klaustrinu öðru hvoru, Munka- Þverá eða 
Möðruvöllum. 

Fljótsdæla saga er hér prentuð eftir útgáfu dr. 
Kálunds, nema hvað einstöku leshættir eru hér leic- 
réttir. 

Með því að fá handrit eru til af Fljótsdæla sögu, cg 
þau meira og minna rangskrifuð, má búast við, að 
ýmsar afbakarir sé enn í sögunni. Af því má ekhi 
ætla, að sagan sé yngri en hún er. Þar sem sagt er, 
að „Hreiðarr sat við fornsögu“, þá geir það verið 
einhver misritun, eða að svo eigi að skilja, að hann 
hafi hlýtt á meðan fornsaga var sögð. — Lýsingar 
á búningum og híbýlum manna eru mjög fornlegar. 

Fljótsdæla saga er vel sögð og skemtilega. Málið 
er forni. Staðalýsingarnar eru nákæmar og réttar. 
Af bæjanöfnunum má meðal annars ráða aldr sög- 
unnar, og benda þau á, að hún sé ekki yngri en 
getið er til hér að framan. (V. Á.) 


NB. Benedikt Sveinsson hefir séð um þessa útgáfu 
sögunnar. Er hún óbreytt að öðru en því, að ger er 
grein stafanna æ og æ og nokkurar fleiri smábreyl- 
ingar um stafsetning. Leiðréttingar eru og ýmsar 
gerðar við samanburð á útgáfu dr. Kálunds. 


TÍMATAL. 


Fæddr Ketill þrymr ......... SR 
Fæddir Droplaugarsynir ....... 
Fæddr Helgi Ásbjarnarson ..... 
Vig Helga Droplaugarsonar .... 
Víig Helga Ásbjarnarsonar ...... 
Grimr Droplaugarson deyr ...... 


Fljótsdæla saga. 


1. Þorgerðr hét kona. Hon bjó í Fljótsdal 
austr. Hon var ekkja af hinum beztum ætt- 
um ok hafði þá fé lítit, Þar bjó hon, sem nú 
heitir á Þorgerðarstöðum. Frændr Þóris 
Hrafnkelssonar vildu, at hann stað- 
festi ráð sitt ok fengi sér forystu ok fýstu, at 
hann bæði Þorgerðar; sögðu forgang góðan 
í því ráði. Þórir fekk þessarrar konu ok skyldi 
boð vera at Hrafnkelsstöðum á mánaðar 
fresti. Var Ásbirmi bróður hans boðit 
til boðs. — Glúmr hét maðr, er bjó í Fljóts- 
dal fyrir vestan, þar sem nú heitir á Glúms- 
stöðum. Þuriðr hét kona hans ok var Há- 
mundardóttir, kynjuð sunnan ór Þjórsárdal. 
Þau áttu sér eina dóttur, þá er Oddbjörg hét. 
þær mæðgur fóru í fjós einn morgin 
snemma; nautamaðr var í fjósi, en Glúmr 
lá í rekkju sinni. En þá er þær kómu heim at 
bænum, var hlaupin skriða á bæinn ok þar 

Glúmr inni orðinn ok allr lýðr, sá er á bæn- 
um var, nema þessir þrír menn. Eftir þessi 
tíðendi lætr Þuriðr foæra bæinn yfir ána, hóti 
ofar en áðr var, Hon bjó þar lengi; sá bær 
heitir nú síðan á Þuríðarstöðum, Þessi tiðendi 
spurðust í Hrafnkelsdal. Þuríðr var hin vitr- 
asta kona ok skörungr mikill; foæddi hon upp 
meyna með mikilli virkt; var hon ok allra 
kvenna- vænst ok bezt ment. — Ok er Ásbirni 
kómu orð bróður síns, tekr hann því 
vel ok býðr at sér vinum sinum, riðr vestan 
yfir heiði ok kemr á Þuriíðarstaði þess er- 
endis, at hann biðr Oddbjargar sér til eigin- 
konu, ok þat var ráðit; fór við þat ofan til 
boðsins, at hann flutti þetta brúðarefni með 
sér. Sjá veizla fór vel fram ok var all-fjöl- 
menn; váru bæði brullaupin í senn. Eftir 
boðit ríðr Ásbjörn vestr yfir heiði með konu 
sina heim á Aðalból; váru góðar samfarar 
þeira. þau Þórir ok Þorgerðr váru ásamt 
til þess, at þau gátu son ok dóttur; hét hann 
Hrafnkell, en hon Eyvör. Hon var gefin Há- 
koni á Hákonarstöðum, er nam Jökulsdal. 
En þau Ásbjörn ok Oddbjörg áttu fjórar dætr 
ok kómust engar ór barnossku. En síðast áttu 
þau son, er Helgi hét; hann vóx upp með föður 
sínum ok var hinn efnilegasti maðr. þeir 
frændr uxu upp þar í heraðinu jafnsnemma 
ok var þeira fjogurra vetra munr. Þeir bræðr 
sátu langa hríð í ríki sínu, ok var gott sam- 

þykki þeira, meðan þeir lifðu báðir, ok varð 
Þórir sóttdauðr; en eftir hann tók fé ok 
mannaforráð kona hans ok Hrafnkell son 
hans, þó at hann væri ungr at aldri, með um- 
sjá Ásbjarnar. Helgi vóx upp á Aðalbóli með 
föður sínum; hafði hann alla hluti til þess, 
at hann þótti betr mentr en aðrir menn, 
bæði at yfirlitum ok skapsmunum. Oddr hét 
maðr. Hann hafði þar land numit; bæði var 
hann blindr ok gamall í þann tið. Hann átti 
einn son, er Ölviðr hét; hann tók fjárforráð 
eftir föður sinn. Ölviðr var mikill maðr vexti, 
allra manna málgastr, ósvinnr ok óvinsæll, 
heimskr ok illgjarn ok í öllu ójafnaðarmaðr. 
Hann var atdráttarmaðr mikill at búinu, bæði 
af fjörðum neðan ok af fjöllum ofan. 

2. Þat bar til á einu sumri, at Ölviðr bjó 
ferð sina upp í Fljótsdals herað til grasa, alt 
fram at jöklum. Oki þessarri ferð ganga hross- 
in frá þeim Ölvið ofan eftir Fljótsdal, en hann 
leitar ok hans menn ofan eftir heiðum hross- 
anna ok finnr eigi. Ok er hann kemr fyrir 
botninn á Hrafnkelsdal, þá sjá þeir stóðhross 
mörg ofan í dalinn, er Ásbjörn átti. Ölviðr 
bað þá taka hrossin ok færa upp á föng sín. 
Mönnum hans þótti þat óráðlegt at taka 
hross Ásbjarnar; sögðu þat eigi vel dugat hafa 
við föður hans. Ölviðr kvaðst eigi vilja vora 
óbirgr á fjöllum uppi fyrir eign annarra 
manna, — „ok hirði ek aldri, hverr á, ok 

skal taka hross at vísu.“ Ok svá gerðu þeir, ok 
eru síðan lagðar klyfjar á hrossin ok gengu 
þau heim á Oddsstaði með. Ok eftir þat sendir 
hann hrossin vestr yfir heiði, ok váru þau 
til ger all-óþokkulega. Ok er hrossin kómu 
aftr, þá riðr Ásbjörn austr yfir heiði ok kemr 
á Oddsstaði. Hann drap á dyrr ok bað Ölvið 
út ganga. Hann gerir svá ok heilsar vel Ás- 
birni. Ásbjörn spurði, hvern óskunda hann 
átti honum at gjalda. En Ölviðr kvaðst hon- 
um ekki ilt eiga at gjalda. „Þat ætlaða ek,“ 
sagði Ásbjörn, „því at ek þykkjumst ómeinn 
við aðra; skal ek þetta vel í höndum hafa, ef 
þú vill þess máls á unna, sem öðrum þykkir 


rétt, nema þú vilir heldr, at vit semjum með“ 


okkr.“ Ölviðr kveðst eigi vita, at um þetta 
væri at málþarfa, ok kvaðst engis máls vilja 
á unna, — „þykki mér þat jafnskaplegt, at 
hvárr vár bónda sé eigi óbirgr fyrir annars 
eign; mun ek ok gera alla jafna um þetta 
mál, þó at þér hafið heldr mannaforráð en 
vér; ok man þér mál þykkja bóta fyrir þetta 
mál áðr ek bæta þér þetta eða öðrum, þó at 
ek geri þeim slíkt.“ Ásbjörn segir, at honum 
mundi þat eigi vel gefast. Reið hann heim 
við svá búit, ok er heima þau misseri. Ok 
er leið fram at várþingi, þá reið Ásbjörn 
ofan í Fljótsdals herað ok stefndi Ölviði til 
várþings til Kiðjafells, — þessi þingstöð er 
á hálsinum milli Skriðudals ok Fljótsdals, — 

ok sótti þar hrossamálit. Þar urðu öngvir 
menn til varnar, ok lýkr Ásbjörn sektarorði 
við Ölvið; reið við þat heim at hans (ok) 
háði féránsdóm. Síðan ríðr Ásbjörn á Odds- 
staði ok tekr Ölvið höndum í rekkju, leiddu 
hann út'ok drápu þegar. Ásbjörn kvaðst svá 
leiða skyldu smámennum at veita bóndum á- 
gang. Skifti Ásbjörn þá fénu við konu hans; tók 
hon lausafé ok búsbirgðir; hann tók bústað- 
inn undir sik ok fekk þar forráðsmann fyrir. 
En hann sitr á Aðalbóli um hríð, ok hlýtr þar 
nú frá at hverfa um sinn. 

3. Þiðrandi hét maðr; hann bjó á þeim 
bo, er í Njarðvík heitir; hon liggr milli 
Fljótsdals heraðs ok Borgarfjarðar. þiðrandi 
átti mannaforráð um Njarðvik ok upp í 
herað at Selfljóti. Selfljót gengr fyrir austan 
ór heiðinni milli Gilsárteigs ok Ormsstaða, ok 
svá fellr þat ofan í Lagarfljót. Þetta gætir 
fyrir ofan reitinn, en Lagarfljót fyrir vest. 
an, ok er þat kölluð Útmannasveit. Þetta var 
þá hundrað bónda eign ok LXX. Þiðrandi var 
rikr maðr ok þó vinsæll, því at hann var 
hægr við sina undirmenn. Hann var sterkr 
ok mikill vexti, ok haukr at hug. Hann bjó 
„lengi ok var gagnveitull; ok þá er hann var 
-gamall maðr, var hann kallaðr Þiðrandi hinn 
gamli. Var hann ok svá, því at menn segja 
þat, at hann hefði sex vetr hins fjórtánda 
tigar. Hann var þó þó enn hress maðr; hann 


6 FLJÓTSDGLA SAGA 


var virkr at fé, ok gekk hann þá jafnan at, 
er húskarlar gáfu litinn gaum at. þat var 
einn vetr um brundtið, at húskarlar hans 
váru rónir á sjó at leita fiska, en sumir at 
heyvi, at hann gengr til hrútahúss sins, þess 
er innan garðs var. Á því kveldi kómu allir 
fyrri heim en hann. Menn spyrja, hvar hann 
mundi vera. Konur sögðu, at hann hefði geng- 
it til hrútahúss síns. Nú er hans leitat þang- 
at; sitr hann fyrir utan garðinn þar hjá hús- 
inu. Menn spyrja, hví hann færi eigi heim. 
Hann segir sér gönguna óhæga verit hafa, 
en kvað þá þó litit um hafa batnat, ok sagði 
hrút einn hafa lostit sundr í sér lærlegginn. 
Var hann við þetta heim borinn ok ger hvíla 
hans. Ok eftir þat lýstr í verkjum, ok blæss 
lærit mjök ok þetta leiðir hann til bana. 
Hann átti eftir tvá sonu; hét hinn ellri Ket- 
ill, en Þorvaldr hinn yngri. Hvárrtveggi 
þeira bræðra var mikill vexti. Þorvaldr var 
manna sjálegastr, hljóðr ok fáskiftinn; hann 
var hinn mesti samsmaðr um flesta hluti. 
En Ketill var manna sterkastr í þat mund; 
hann var ljótr maðr ok þó höfðinglegr, döókkr 
ok mikilúðlegr; hann var manna hægastr 
hversdaglega, en hann var þögull ok fálátr 
snemma, ok var kallaðr Þrum-Ketill. Gallar 
stórir váru á hans skapsmunum; sumir köll- 
uðu þat meinsemd. Þat kom at honum í 
hverjum hálfum mánaði, at skjálfti hljóp á 

hans hörund, svá at hver tönn í hans höfði 
gnötraði, ok hrærði hann upp ór rúminu. 
Varð þá at gera fyrir honum elda stóra, ok 
leita honum allra hæginda, þeira er menn 
máttu veita. Þessum hroll ok kulda fylgdi 
bræði mikil, ok eirði hann þá engu, því er 
fyrir varð, hvárt sem var þili eða stafr eða 
menn; svá þó at eldar væri, þá óð hann. þá 
gekk hann undan húsum þili eða durabúning, 
ef fyrir varð, ok gekk þetta á hverjum þeim 
degi, er at honum kom, ok urðu menn þá 
alla vega at vægja til við hann, sem máttu. 
En þá er af honum leið, var hann hcgr ok 
stjórnsamr. Þetta kom ok til mikils hon- 
um ok mörgum öðrum, þá er á leið ævi 
hans. Systir þeira bræðra hét Hallkatla, dótt- 
ir Þiðranda hins gamla. Hon var gift Geiti 
Lytingssyni, er bjó í Krossavík norðr í Vápna- 
firði. Geitir var vinsæll maðr, en forgangr 
Hallkötlu var einkar góðr. Þau áttu tvá sonu: 
hét hinn ellri Þorkell, en Þiðrandi hinn yngri; 
hann hafði nafn afa síns. Þessir bræðr váru 
báðir vel mentir, ok þó sinn veg hvárr. Þor- 
íkell var jarpr á hár, dökkr maðr, lágr ok 
þreklegr, ok kallaðr manna minstr, þeira sem 
þá váru, manna skjótlegastr ok hvatastr, sem 
raun bar á, því at hann átti oft við þungt at 
etja ok bar sik í hvert sinn vel. Þiðrandi 
Geitisson var manna mestr ok sterkastr; fanst 
eigi sá maðr Í þann tíma, er soæmilegri væri. 

Er ok svá sagt, at hann hafi hinn fjórði maðr 
verið bezt mentr á öllu Íslandi, en annarr 
maðr er til nefndr Kjartan Óláfsson; hinn þriði 


Höskuldr Þorgeirsson Ljósvetningagoða, en : 
hinn fjórði Ingólfr Þorsteinsson, er kallaðr : 
var Ingólfr hinn væni. Segja fróðir menn, at : 


öngvir hafi með slikri mentan skapaðir verit 


á öllu Íslandi, sem þessir fjórir menn, ok er 


svá mikit af sagt ásjónu þessarra manna, at 


margar konur fengu eigi haldit skapi sínu, ef ' 
litu fegrð þeira; ok þat er alþýðu rómr, aí 


þar eftir færi önnur mentan þeira. 

4. Hróarr hét maðr. Hann bjó á þeim bc, 
er at Hofi hét; þat er í Fljótsdals heraði fyrir 
vestan Lagarfljót ok fyrir utan Rangá, en 


fyrir austan Jökulsá. Þessi sveit hefir tekit ' 


viðnefni af Hróari ok heitir Hróarstunga. 
Hann fekk ok viðnefni af Tungunni ok var 
kallaðr Tungu-goði. Barnlauss maðr var hann 


ok átti mergð fjár. Hann var þá gamall maðr. ' 


þess er getit, at Hróarr gerir heimanför sína 
norðr til Vápnafjarðar. Hann kemr at kveldi 


i Krossavík hina ytri. Geitir Lýtingsson tók * 


við honum vel ok ágætlega ok bauð honum 
þar at sitja meðan hann vildi. Hróarr Tungu- 
goði er þar þrjár nætr. Eftir þat biðr hann 
reka at hesta þeira félaga ok kvaðst þá vilja 
lysa yfir erendum sinum, — „ok em ek til þess 
hingat kominn, at ek býð heim til fóstrs Þiðr- 
anda syni þinum; ok ef þú vill þetta, þá gef ei. 


tgic 
í þat 
a. } 


ítk 


| 


| 
FLJÓTSDÆLA SAGA 9 


ðt | honum eftir minn dagféok staðfestu ok ríki. En 
rn Þorkell taki þitt mannaforráð eftir þinn dag. 
ör Þykki mér þú því at eins mína ferð góða gera, 
m' ef ek fæ þetta sem ek beiði; mun okkr þá 
ör at þessum manni vera mikill styrkr, at hann 
4 er sonr þinn, en fóstri minn ok erfingi.“ Geit- 
ni ir kvaðst eigi nenna né vilja drepa hendi við 
a svá miklum soææmdum. Ferr nú Þiðrandi austr 
1 með Hróari í Tungu ok gerir Hróarr til hans 
í hvat öðru betr. Hefir Þiðrandi þar litla stund 
i áðr verit, at þat máttu allir sjá, at Hróarr 
unni honum mikit, ok þar út í frá alþyða 
,e. manns; svá var hann vinsæll, ok þat helzt 
1 honum til dauðadags. Var þá þiðrandi sex 
„ Vefra gamall, er hann fór til fóstrs ór 

„ Krossavík. Þorkell var þá tíu vetra. 
gm  S. Þeir bræðr í Njarðvik sömdu eigi öll 
„w mál með sér um fjárráð. Ketill vildi einn 
„ ráða öllu, svá at: Þorvaldr var at engu kvaddr. 
s En Þorvaldi leiddist þat brátt, ok beiddi, at 
ix þeir mundi skifta fé ok mannaforráði. En 
at Ketill bað hann skifta, þegar hann vildi, ok 
i kvaðst honum unna við sik alls fjár at helm- 
ur ÍNgi, — „en mannaforráð er litit, ok nenni 
„t Ek eigi at skifta, því at ek ann þess öngum 
„t nema mér.“ Þorvaldr þóttist jafnt eiga hvárt- 
ij tveggja, þó at hann næði eigi, — „en sét hefi 
;ek þat fyrir löngu, at þú vill mik flestu af 
ist fella. Þykki mér sem sénn muni minn kostr, 
a at ek muna slíkt hljóta at hafa, sem þú skefr 

mér af fé; en þó skulu vit skilja at sinni, þó 
at þú gerir minn harðan. En vita skaltu þat, 
at ek þykkjumst at helmingi eiga, þó at ek 
fá eigi svá búit.“ Síðan leitaði Ketill at fé- 
munum, ok skiftir öllu fé í helminga við Þor- 
vald, bæði kvikfé ok lausafé, ok öllu þvi, er 
innan veggja var, nema goðorði; þvi skifti 
hann eigi. Eftir þat fór Þorvaldr á burt með 
alla eigu sína upp um heiði; hann bygði 
lendur sinar, þær sem hann hafði hlotit, en 
seldi kvikfé at leigu. Skip stóð uppi í Fljóts- 
dals heraði við hin eystri fjöll, þar sem heitir 
Unaóss. Þorvaldr fær vöru, ok ræðr sik í 
þetta skip ok fór utan; ok er þeir koma í 
haf, byrjaði þeim litt, ok velktust úti lengi 
sumars, ok at áliðnu sumri fá þeir veðr stór 
ok ákaflega hrið. Þessi veðr leiða þá ór hafi 
ok sigla at Hjaltlandi um nótt. Þar váru 
útfiri mikil, ok sigla þeir í boða ok brjóta 
skipit í spán, ok týndist fé alt, en menn kóm- 
ust lífs á land. Þorvaldr kom á land sem 
aðrir menn; var hann í íslenzkum klæðum. 
Öngvan hlut rak upp af fé Þorvalds nema eitt 
spjót mikit; tók hann þat í hönd sér. Hann 
var tvær nætr við ströndina ok beið, ef nökk- 
ut ræki upp af hans varnaði, ok vill þat ekki 
verða, at þau mörk finnist, at Þorvaldr ætti. 
Sýnist honum þat ráð, at sitja þar eigi lengr 
birgðalaust; er þat einn dag, at hann gengr í 
burt. Fyrir Hjaltlandi réð jarl einn, sá er 

Björgólfr hét; hann var þá gamall maðr. Þat 
sýndist Þorvaldi, at snúa þangat at, er jarl 
réð fyrir. Hann settist utarlega um kveldit, en 
um morguninn gekk hann fyrir jarl. Sjá jarl 
var vinsæll af alþýðu, en var þó þá óglaðr. 
Hann kvaddi vel jarlinn. Hann tók því vel. Jarl 
spurði, hverr hann væri. Hann kvaðst vera 
íslenzkr maðr, leysingi einn af smám ættum, 
nýkominn ór skipbroti, auralauss maðr, — 
„veitið mér, herra, vetrvist, því at ek vil 
gjarna með yðr vera.“ Jarl mælti: „Svá lizt 
mér á þik, sem þess munir þú þurfa.“ þÞor- 
valdr bað hann visa sér til sætis. Jarl mælti: 
„Sittu á óæðra bekk, þar sem mætast þræl- 
ar ok frjálsir menn; vertu fáskiftinn ok kátr 
af þyrft þinni við alla.“'Þorvaldr gekk til sætis 
ok er hann þar um vetrinn; gerir hann eftir 
því sem jarl mælti, at hann var kátr við 
bekkjunauta sina, enda váru þeir auðveldir 
í öllum spurningum, ok spurði hann jafnan 
margs. Ok leið vetrinn mjök fram at jólum. 
þá ógladdist mjök lýðrinn; jarlinn gerði þá 
mjök ókátan. Jarl átti sér konu unga, ok tvá 
sonu við, unga at aldri, en væna at áliti. Ok 
þat var einn aftan, at Þorvaldr spyrr þá, er 
næstir honum váru, hvat mönnum stæði fyrir 
ógleði; enginn vildi segja honum, ok líðr nú 
at jólunum. Þat var eina nótt, at þeir menn 
heyrðu, sem næst lágu Þorvaldi, at hann lét 
illa í svefni. Þeir vildu vekja hann, en jarl 

bað þá láta hann njóta draums sins. Síðan 
vaknaði hann ok spurðu menn, hvat hann 
hefði dreymt, en hann vildi þar ekki frá 
segja. þat var tveim náttum áðr at menn 
heldu jól sín, at Þorvaldr gekk fyrir jarl ok 
kvaddi hann vel ok virðulega. Jarlinn tók 
því blíðlega. Þorvaldr mælti: „þvi em ek hér 
kominn, at ek vil spyrja yðr at því, er eng- 
inn vill annarr mér segja; ek vilda vita, hvat 
til berr um ógleði þeira manna, er hér eru; 
því at menn njóta hvárki svefns né matar, ok 
aflar mér þat nökkurrar hrygðar. Þykki mér 
þú af því líklegastr til at segja mér, þeira 
sem hér eru, at þú ert hér formaðr annarra.“ 
Jarl kvað hann þess ekki þurfa at forvitn: 
ast, — „því at þat skiftir þik öngu. Þú munt 
ekki at þvi gera, ok hafðu öngva þökk fyrir 
fréttina; forvitnizt þér þat mart, at yðr er 
engin þörf á, ok væri þat maklegt, at þess 
gildi einhverr.“ Þorvaldr kvaðst eigi mundu 
at hafa spurt, ef hann hefði vitat, at honum 
þætti fyrir, — „mun ek ok af hverfa, en 
bið ek, at þér ráðið draum minn.“ Jarl svar- 
ar: „Enginn em ek drauma-maðr; kann ek ok 
ekki at ráða þá, því at ek hendi ekki tal af 
þeim, en þó máttu segja, ef þú vill.“ :Þorvaldr 
mælti: „Þóttumst ek ganga til sjávarins með 
þeim sama búningi, sem ek em vanr at hafa 
hversdaglega. Mér þótti þann veg ljóst, at 
ek sá leið mina, Spjót mitt hafða ek í hendi 

mér. Mér þótti vera fjara, er ek kom til sjáv- 
arins, en eigi flóð. Ek þóttumst ganga með 
sjónum, þar sem váru sandar miklir ok út- 
firi; ok er þat þraut, varð fyrir mér fles ein; 
en er ek fór yfir gjögurinn, var þar vaxit 
þangi stóru, ok þá sá ek á land upp hæð 
mikla eða fjall; en í fjalli því framan váru 
hamrar við sjóinn ok bjarg mikit ok hátt. 
Ek þóttumst snúa fyrir framan bergit, þar 
til, at ek kom at forvaða einum. Ek þótt- 
umst þar vaða fyrir framan ok hafa djúpt. 
Ok þá kom ek á smámöl; gekk ek þá 
lengi með sjónum milli ok bjargsins. þá varð 
fyrir mér hellir mikill ok gekk ek þar inn. 
Ek sá þar brenna ljós, svá at hvergi bar 
skugga á. Ek sá járnsúlu eina standa upp í 
hellinum undir ræfr; en við þessa súlu var 
bundin ein kona; hendr hennar váru bundn- 
ar á bak aftr, en hári hennar var vafit um súl- 
una; hlekkir váru um hana ór járni; var þar 
láss í öðrum enda, ok var hon þar læst 
við; ek þóttumst taka til at leysa hana, ok 
þat gat ek leikit; sá ek þar ekki fleira kvikt 
en hana eina. Fór ek þá þaðan í burt með 
hana. Þóttumst ek þá fara fyrir forvaðann 
ok kvámumst ek þar. Þá þótti mér sem mér 
væri eftirför veitt af einhverju kvikendi; var 
mér þat mikill ótti. Vit hittumst, en ekki man 
ek, hversu fór með okkr; mun ek þá hafa látit 
illa í svefninum. Í þvi vaknaða ek.“ Jarl varð 

svá rauðr, er hann heyrði þetta, at honum 
mátti nálega einum fingri dreyra vekja. Hann 
þrútnaði mjök ok mælti: „Undarlega er yðr 
farið, at þér segið, at yðr dreymi þat, er menn 
segja yðr; ok er ærin skapraun min, þó at ek 
sé ekki mintr á; þvi at ek man enn, nær 
dóttir min hvarf á burt heðan. Væri þat mak- 
legt, at sá kendi á sinum hlut, er þér sagði, 
þar sem ek hefi áðr bannat öllum.“ Þorvaldr 
svarar: „Vel máttu vita þetta, herra; enginn 
þinna manna hefir mér þessi tiðendi sagt; 
þetta hefir mér í svefni sýnt verit. Mun ek 
hér svá mikit mál til taka, sem þér vilið.“ 
Jarl þagnaði ok svaraði af stundu: „ Hér skift- 
ir tvennu um þina hagi, at þú ert maðr for- 
spár, ella muntu dauðamaðr af stundu.“ Þor- 
valdr svarar: „Ek vilda, at þér segðið mér 
þau tiðendi, er hér hafa orðit í yðrum hyý- 
býlum; þykkjumst ek vita, at mikil munu 
orðin.“ Jarl svarar: „Hví mun eigi verða svá 
at vera. Ek átta mér eina dóttur, fyrr en þessa 
sveina tvá, er Droplaug hét; þat var kallat, 
at hon væri vel ment; ek unna henni mikit. 
Á hinum fyrrum jólum hvarf hon heðan 
á burt. Hana tók jötunn sá, er Geitir heitir: 
á hann þar bygð, er þú þóttist koma; þat 
heitir Geitishamarr, en þat fjall heitir Geitis- 
súlur. At þeim manni verðr mörgum mein; 
meiðir hann bæði menn ok fé, en sjá mein- 
vættr er mest á öllu Hjaltlandi. Hefi ek þat 

mælt, at þeim manni munda ek hana gefa, 
ef nökkurr væri svá frækinn, at henni næði 
á burt.“ Þorvaldr kvaðst þat óliklegt þykkja. 
at hon mundi þaðan nást. Jarl svarar: „Eigi 
munda ek hana með þeim hætti á burt hafa 
látit, ef ek hefða ráðit. Sýnist mér þú skyldr 
til at leggja þik í nökkura hættu, er þú hefir 
fyrstr til orðit eftir at spyrja.“ þá svarar 
Þorvaldr: „Ek vilda aldri eftir hafa spurt,“ 
— ok snýr þegar á brott ok til sætis sins; 
hann mælti við engan mann á þvi kveldi. Eftir 
náttverð fara menn til rekkna. Ok er Þor- 
valdr finnr, at menn eru sofnaðir, þá riss 
hann upp ok tekr spjót sitt í hönd sér. Hann 
gengr út ok til sjávar ofan; ok var 
fjara, en eigi flóð. Hann gengr með sönd- 
um nökkurum ok stefndi til norðrs, mjök 
hina sömu leið, sem honum hafði sýnzæt 
i svefninum. Þar til gengr hann, er fles 
sanga ok gjögrar ok þang stórt; þá 
varð fyrir honum malargrýti. Gengr hann 
enn þar til, er forvaði var, ok veðr hann fyr- 
ir forvaðann. Hér kemr hann nú, sem honum 
hafði sýnzt í svefninum, ok gengr at helli ok 
inn í hellinn. Sá hann at ljós brann; öðrum 
megin sá hann rekkjurúm eitt, miklu meira 
en hann hefði annat fyrr sét slíkt, ok hugs- 
aði, þó at hann legðist niðr í rúmit, ok ann- 
arr maðr jafnmikill honum ok spyrndist í 
iljar, at þó mundi ærit langt, en Þorvaldr 

var þó manna mestr. þessi rekkja var ekki 
at öðru minni en at lengd. Var þessi hvíla 
öngu tjölduð nema borða einum, en yfir 
rekkjuna var breitt guðvefjar pelli. Beðirnir 
váru stórir, svá at mikit var upp ór hvílunni. 
Yfir hvílunni sá hann hanga eitt sverð mikit; 
hann tók þat ofan ok fylgdi steinafall mikit; 
sverðit var búit vel at umgerð; járnhjölt váru 
at; ekki var þat búit meir. Hann brá sverð- 
inu ok var grænt at lit, en brúnt með eggjun- 
um; hvergi var ryðflekkr á sverðinu; eigi 
hafði hann sét vápn jafneigulegt. Hann sá 
öðrum megin í hellinum varnings hlaða; alls 
kyns íslenzk vara ok léreft ok margskonar 
varning sá hann þar Lggja, er nöfnum tjáði 
at nefna, ok svá hin beztu föng kostar ok 
nóglegs drykkjar. Þar váru alls kyns gæði, 
þau er betra var at hafa en missa. Hann sá 
járnsúlu eina í miðjum hellinum, ok þar 
konu við bundna, með þvilikum hætti, sem 
honum sýndist í svefninum. Hon sat í rauð- 
um kyrtli, en svá fögr sem honum sýndist 
hon í svefninum, þá sýndist hon honum nú 
miklu fegri. Hann gekk at henni ok heilsar 
hon honum. Hann tók þvi vel ok spurði, hver 
hon væri. En hon sagði til, ok kvaðst Drop- 
laug heita ok vera dóttir Björgólfs jarls. Hon 
bað hann fátt við sik mæla, — „er þér nauð- 
synlegra at leita þér lífs, því at þú ert verr 
kominn, en þú hyggr. Hér ræðr fyrir troll 

svá mikit, at honum finst eigi annarr likr; 
em ek miklu fastlegar komin, en þú megir 
mér á burt koma.“ Hann segir hana með sér 
fara mundu. Hon segir, at hann megi þat ekki 
orka — „því at hann er miklu meira troll en 
menskir menn megi rönd við reisa. Mun hann 
heim koma brátt; því at hann ferr at föngunr 
um nætr, en bindr mik við súluna meðan hann 
er í burt; en um daga er hann í rekkju sinni 
ok leikr þá at mér, kastar mér hönd af hendi 
ok hendir mik, en þá er hann vill sofa, fær 
hann mér til leikna gull ok gersemar, Hann 
fær mér ok öngva þá fæðu, at ek mega eigi 
vel neyta, ok engu hóti þykkist hann of vel við 
mik gert geta, þat er hann má.“ Þorvaldr 
svarar: „Annathvárt skulu vit bæði burt kom- 
ast eða hvártki.“ Hann brá þá sverðinu, ok 
hjó af henni járnfestina, ok beit svá vel, at 
þegar tók í sundr. Hann leiðir hana þá út af 
hellinum; ekki hafði hann fé í burt nema 
sverð. þau ganga nú eftir mölinni ok at for- 
vaðanum. Hann fann, at hon var dregin mjök, 
því at hon var ófeit. Tekr hann hana þá 
upp í fang sér ok veðr fyrir forvaðann ok 
hafði hann nú sýnu djúpara en í fyrra sinni, 
. því at flætt var mjök. Hann gat litit upp 
fyrir sik í bergit, at skor var því líkust, sem 
höggvin væri með berghöggi; ekki nær hann 
þangat. Hann sá himintungl ok var þá komit 
mjök at degi. þá var hann kominn mjök á 

flesin; var þá seinfært mjök, ok þá heyrði 
hann aftr til hellisins óp mikit. Konunni brá 
mjök við þessi læti ok bað Þorvald láta sik 
ofan, — „ok sagða ek þér áðr, at þú mundir 
ekki mega við mik kjalast; ok leitaðu fyrir 
þér. Nú er hann heim kominn ok mun hann 
verða mér feginn; en hann mun ekki eftir 
þér leita, ef hann ratar mik.“ Hann svarar: 
„Þat skal aldri verða, þvi at eitt skal yfir 
okkr ganga, meðan ek má á þér halda,“ — 
steypir af sér loðkápunni ok færir hana í; 
setr hana niðr síðan í gjögurinn ok spjótit 
hjá henni; en hann snýr aftr á veginn. Hann 
sér þá, at bar við himni höfuð jötunsins, 
miklu hærra en hamarinn. Hann bear at 
henni grjót svá mikit, at hon mátti ekki á 
burt komast. þá tók hann sverðit ok gengr 
í móti jötninum. Jötunninn kallar hátt ok bað 
hann niðr láta melluefni sitt, — „ætlar þú 
þér mikit í fang at færast, auvirði þitt, ef þú 
vill taka hana frá mér, er ek hefi áðr lengi 
átt.“ Ok í þessu stigr jötunninn upp í skor- 
ina bjargsins, þá er Þorvaldr hafði sét, en 
öðrum fæti á flesin ok varð hann eigi vats- 
korr. Ok sá hann, at til þess var þessi skor, 
at jötunninn vildi eigi vaða. En í þessu kemr 
Þorvaldr at, ok hleypr inn undir hann, en 
jötunninn breiðir frá sér lámana ok ætlaði 
at taka Þorvald. En í því höggr Þorvaldr til 
hans, ok kom á mitt lærit jötunsins, ok tók 

af fótinn vinstra fyrir ofan kné en hinn 
hægra fyrir neðan kné ok kom sverðit 
í sandinn niðr, En jötunninn fell ok kvað 
við sárlega ok mælti: „la hefir þú 
mik svikit, ok meir en ek ætlaða, at þú hefir 
tekit þat eitt vápn, er mér mátti grand vinna. 
Fór ek af þvi óhræddr eftir þér, at ek hugs- 
aða ekki, at smámenni mundi mér verða at 
bana. En nú muntu þykkjast hafa mikinn 
sigr unnit. Muntu ætla at bera vápn þetta ok 
þínir ættmenn; en þat mæli ek um, at þá 
verði þeim sizt gagn at, er mestr liggr við.“ 
Þorvaldr leitaði þess á, at hann skyldi ekki 
fleiri orð mæla þeim til óþurftar, ok höggr 
á hálsinn svá at af tók höfuðit, ok stakk 
höfðinu milli þjóanna; því vann hann þat 
eigi fyrri, at hann fálmaði höndunum, ok 
fekk Þorvaldr eigi færi á honum, fyrr en 
hann kyrðist. Gengr hann síðan burt frá hon- 
um ok þar til er hon lá, ok fann þá, at á henni 
var Ómegin eða óvit. Hann tekr hana upp ok 
rann þá af henni brátt svá sem svefn. Hann 
gengr með hana þar til er hann kemr heim 
til hallar. þá váru menn at dagdrykkju; menn 
höfðu saknat Þorvalds ok gáfu þeir litinn 
gaum at því. Ok nú gengr hann inn í höll- 
ina ok hafði Droplaugu á handlegg sér, en 
sverð Í annarri hendi; gekk hann fyrir jarl- 
inn ok kvaddi hann ok kvaðst færa honum 
dóttur sína. Jarl varð henni einkar feginn 

ok margir aðrir. Jarl spurði, með hverjum 
hætti eða atburð hann hefði henni náð. Hann 
sagði allan atburð, ok kvað mjök eftir draum- 
inum gengit hafa. Jarl svarar: „Mikil er gifta 
þin ok gæfa, er þú hefir unnit þann óvin, er 
hér hefir mestr verit á váru landi; en þó munu 
vér brátt sjá þetta.“ Hirðmenn sögðu, at þetta 
mundi ekki svá mikit troll vera, sem menn 
höfðu látit, — „at hann hefir einn unnit, ok 
man þetta lýgi ein vera.“ Ok eftir þetta ætlar 
Þorvaldr at snúa til sætis síns. Jarl kallaði. 
þá eftir honum, ok bað hann sitja þat forsæti 
fyrir framan hásætit, — „mun annathvárt 
vera um hagi þína, at þú munt meiri virð- 
ingar verðr, en ek hefi til þín gert, eða þú 
munt ekki langærr maðr verða. En þat megu 
allir sjá, at þú hefir oss góða fórn fært. Er 
þin för góð orðin, ok er oss nú jafnnýtt um, 
sem þá er enginn varð til í þenna háska at 
ganga. En aldri mun mér efalaust, at vér 
njótim þessarrar konu, fyrr en ek veit vist, at 
sjá fjandi er af ráðinn.“ Eftir þat drekkamenn 
ok heldr í skemra lagi; þá eru tekin ofan 
borð. Björgólfr jarl bað menn sína vápnast 
ok ganga til at sjá þessi tiíðendi. Þeir fara 
ok Þorvaldr með þeim, ok koma þar til, er 
sjá dólgr lá, ok sá nú allir, hversu at var 
unnit; gengu margir tæpt at, þeir er áðr 
kölluðu þetta lítit þrekvirki verit hafa. Jarl 
lætr fella mörk ok draga saman; hann lætr 

hlaða bál ok brenna hann at köldum kolum, 
ok eftir þat flytja þeir öskuna á sjá út. Síðan 
fara þeir til hellisins á skipunum ok flytja 
þaðan mikinn auð ok alt þat er fémætt var, 
ok flytja heim. Er þar kallat jafnan siðan 
Geitis-hellir eða Geitis-hamrar. Ok er ekki 
getit, at hann sé siðan af trollum bygðr. 

6. þá er menn kómu heim, var varningr- 
inn tindr, ok er þat kallat, at þar væri sam- 
an kominn mestr hluti þess varnings, er á 
því skipi var, er Porvaldr hafði á verit, ok 
þar kendi Þorvaldr alla sina vöru. Þorvaldr 
ok jarl létu þat hvern hafa, er sér kendu, en 
hitt var þó miklu meira, er enginn bar kensl 
á, fyrir þvi, at íslenzkr varningr var litils verðr 
hjá því sem annat var, þat sem þar var, þvi 
at þat var margra manna sælur. Síðan laun- 
aði Þorvaldr þeim mönnum vel, er sitt erfiði 
höfðu fyrir þessu haft. Þorvaldr sitr nú í 
Hjaltlandi í mikilli virðingu. Þótti þetta hit 
mesta þrekvirki, er hann hafði unnit. Jarl- 
inn virði engan mann fyrir Þorvald fram ok 
þar gerðu aðrir menn eftir. Sat hann þar þau 
misseri hin næstu. Ok á þessu sama sumri 
spurðist virðing sjá til Íslands, er Þorvaldr 
hafði fengit á Hjaltlandi. Margir menn í Aust- 
fjörðum fögnuðu, er þeir spurðu, at svá hafði 
at borizt, nema Ketill bróðir hans; hann lét 
sem hann vissi eigi. Þótti mönnum mikil 
gifta til Þorvalds fallit hafa, svá afskiftan 

sem Ketill hafði hann gert. Þorvaldr sat á 
Hjaltlandi fram til jóla, ok þá gekk hann 
fyrir jarl ok kvaddi hann, ok spurði hann, 
hvárt hann myndi nökkut til hinna fyrri 
jóla; hann kvaðst gerla muna. „Þá mun ek 
fram heimta þat verðkaup, sem þú sjálfr sagð- 
ir upp, þá er ek sagða þér draum minn, at þú 
hétst at gefa þeim manni dóttur þina, er 
henni næði burt þaðan. Nú vil ek vita mitt 
erendi; vil ek ekki hér vera, ef mik dregr 
ekki til.“ Jarl mælti: „Alt er mér samt í hug 
um þat nú ok þá, at mér lizt þú maklegastr 
at njóta hennar, ef nökkur nyt er í. En eigi 
sýnist mér nú jafngóðr kostr, sem þá er heð- 
an fór; því at þessi kona er nú eigi allra færi 
sakir skaplyndis, en þú sér sjálfr fyrir kost: 
þinum. En halda vil ek alt þat, er ek hefi 
um mælt: en þitt gjald mun vera, ef nökkut 
brestr í þar um. Er líklegt, at vel verði, því 
at henni er allvel til þin; ok í hvert sinn, er 
þin er getit, þá segir hon, at enginn muni 
koma til jafns við þik. En gefa vil ek þér 
jarldóm til þess at synir mínir eru til færir 
við riki at taka.“ Þorvaldr kveðst eigi þat 
vilja, — „þvi at mér þykkir þá bezt komit, 
er þér varðveitið, þar til at þeir taka við, en 
mér er þat eigi hent, því at ek em eigi höfð- 
ingja ættar.“ Ok eftir þat var sent eftir móður 
Droplaugar, þeiri er Arneiðr hét. Grímr hét 
bróðir hennar, en faðir hennar hét Helgi, danskr 

maðr, en móðir þeira Hallerna. Þau systkin 
kómu þangat, ok er þeim sagðr þessi kaup- 
máli. Þeim kvaðst svá at hyggjast, at eigi 
mundi annarr maklegri at njóta þessarrar 
konu, en þessi maðr, ok sögðust hér góðan 
þokka til mundu leggja. Ok við þetta var 
Droplaug fest Þorvaldi með miklu fé. Var 
þá stofnuð veiæzla frið; skorti hvárki tilföng 
nóg né fjölmenni mikit ok fór veizlan allvel 
fram. Ok at henni liðinni gaf Þorvaldr hverj- 
um manni góðar gjafir; fekk hann svá mikl- 
ar vinsældir, at nálega báðu honum allir menn 
góðs ok sat hann nú þar þenna vetr til 
þess at váraði. þá keypti hann skip þat, er 
uppi stóð í Þórsá ok færir þangat til stórfé 
ok konu sina Droplaugu. Váru góðar þeira 
samfarar, þvi at hvárt þeira veitti öðru vel, 
en við aðra menn var hon fálát ok steigrlát, 
en þó var hon afbragð annarra kvenna, bæði 
at yfirlitum ok atgervi. Arneiðr móðir henn- 
ar átti mörg skilgetin börn; ok var hon þá 
ekkja, er hon átti þessa sína dóttur Drop- 
laugu; ok á þessu vári seldi hon sonum sin- 
um í hendr bú sitt, en gifti dóttur sína, er 
Gróa hét. En Arneiðr réð sik í skip með Þor- 
valdi, ok vildi fylgja dóttur sinni til Íslands; 
Grimr Hallernuson fór ok með þeim. Ok er 
þau váru búin, sigldu þau í haf ok fengu góð 
veðr ok hagstæð; tóku Ísland snemma sum- 
ars. þau kómu þar skipinu, er Höfn heitir í 

Borgarfirði, fyrir sunnan Njarðvík. Frændr 
Þorvalds riðu margir til skips, þegar þeir 
spurðu útkvámu hans, ok fögnuðu honum 
vel ok buðu til sin meðr sæmd með þvi liði, 
er hann vildi at færi. En Ketill bróðir hans 
kom ekki til skips; enda sendi Þorvaldr hon- 
um engin orð. þá var Ketill kvángaðr ok átti 
son, er Þorkell hét, ok var kallaðr fullspakr. 
Hann kemr litt við þessa sögu, en kemr hann 
þó enn við síðar. 

7. Hallsteinn hét maðr. Hann bjó á þeim 
bæ, er í Jórvík heitir. Hann var ungr maðr 
ok var þá nýkvángaðr. Hann var skyldr þeim 
mjök Njarðvíkingum. Við þenna mann var 
Þorvaldr ástúðugastr áðr hann fór utan. 
Hann reið til skips, þegar hann spurði út- 
kvámu Þorvalds, ok bauð honum með sér 
at sitja um vetrinn með alt sitt föruneyti. 
Þat þektist Þorvaldr, ok fór þangat með 
fjórða mann, þjónustumann hans ok þjón- 
ustumey hennar, en aðrir skipverjar vistuð- 
ust í herað upp. Skipit var upp sett ok um 
búit. Liðr vetrinn, ok sitr Þorvaldr í Jór- 
vik með yndi miklu. Ok um várit réðu frændr 
hans honum, at hann skyldi kalla til við 
Ketil bróður sinn, at taka við goðorði sínu 
ok mannaforráði. En Þorvaldr kvaðst eigi þat 
mundu gera, — „þvi at mér mun þat lítt tjá, 
þó at ek gera þat, ok vinn ek þat eigi til 
virðingar, at deila við frændr mína.“ Þat 

er sagt, at Þorvaldr reið heiman við nökkura 
menn upp í herað ok vestr yfir Lagarfljót 
ok upp á strönd, ok alt þar til, er hann kom á 
þann bæ, er á Vallholti heitir. Þetta land var 
lítit at húsum, en þó fullbýlis land, þat kaupir 
Þorvaldr með fé. Hann húsaði landit ok efldi 
bústað þann, ok er sá bær góðr kallaðr sið- 
an jafnan. Eftir þat tekr Arneiðr móðir henn- 
ar við búi fyrir innan stokk ok allri umsjá, 
er þá snúit nafni bæjarins ok kallat á Arn- 
eiðarstöðum. Sezt Þorvaldr þar í bú ok fekk 
hann brátt vinsældir miklar. Droplaug skifti 
sér ekki af ráðum; var hon ríkilát mjök: 
þótti mönnum mikils um hana vert. Enginn 
var Þorvaldr goðorðsmaðr, sem fyrr var rit- 
at; en þó var hann svá vinsæll, at nálega 
vildi svá hverr maðr sitja ok standa sem hann 
vildi. Frændr hans hyldust hann at mjök, 
enda gerði hann sér alla menn at vinum. — 
Maðr hét Bersi ok var Özurarson; hann bjó 
i Fljótsdalsheraði; þat er fyrir vestan Lag- 
arfljót, þar er heitir á Bersastöðum, við vatns- 
botninn. Bersi átti tvau börn; hét sonr hans 
Ormsteinn, en Þórlaug dóttir. Ormsteinn var 
kvángaðr, ok bjó á Víðivöllum hinum syðri, 
en Þórlaug Bersadóttir var þá ung at aldri. 
Bersi var spekingr mikill ok kallaðr spak- 
Bersi, ok við hann er kendr bærinn á Bersa- 
stöðum. Við þenna mann leggr Þorvaldr heitt 
vinfengi, ok svá hverr við annan. Flestir fóru 

utan með skipinu, er út höfðu komit með 
Þorvaldi; þvi at hann sendi Björgólfi jarli 
skipit ok þar með mikinn íslenzkan varning. 
Grímr Hallernuson var eftir á Íslandi, þvi 
at hann vildi eigi utan fara. Hann keypti 
sér land þat, er at Giljum heitir; þat er í 
Jökulsdal neðanverðum. Hann bjó þar tvá 
vetr, ok þá tók Grimr Hallernuson sótt ok 
andaðist, ok tóku synir hans við búi ok fjárfor- 
ráðum. En á hinum fyrstum misserum, er þau 
Þorvaldr ok Droplaug bjuggu á Arneiðarstöð- 
um, þá fór hon kona eigi einsaman. Líða stund- 
ir fram í líkendum, ok þar til at hon ól barn, 
ok var þat sveinn. Hann var vatni ausinn ok 
nafn gefit ok kallaðr Helgi. Sá sveinn óx þar 
upp með föður sinum ok var hinn efnileg- 
asti. Ok enn liðu stundir eigi langar, áðr 
þeim varð annars sonar auðit; ok var sá 
ncefndr Grimr eftir Grimi Hallernusyni. Uxu 
þeir nú þar upp báðir bræðr, ok var þeira 
tveggja vetra munr, báðir mjök efnilegir. 
Fjóra vetr var Arneiðr fyrir búi, áðr hon 
andaðist; er þar haugr hennar fyrir ofan garð 
ok utan. þá tók Droplaug við öllum ráðum 
ok varð henni þat vel í hag. 

"8. Gunnarr hét maðr. Hann var skyldr 
mjök Njarðvíkingum. Hann bað þeirar konu, 
er Rannveig er nefnd, ok var honum heitit 
konu. Býr hann þá veizlu ok býðr til mörg- 
um mönnum. þeim Þorvaldi ok Droplaugu 


. 

a li EL : 


var ok þangat boðit, ok þeim mönnum, er 
þau vildu, ok hétu þau ferðinni. Ok er at 
því kom, at þau skyldi fara, kvaddi Þorvaldr 
Droplaugu til ferðar með sér. Hon kvaðst 
hvergi fara mundu, — „ok svá vilda ek, at 
vit gerðim bæði,“ sagði hon. Þorvaldr spurði, 
hví hon væri svá hverflynd — „þar sem þú 
hétst sem ek.“ Hon svarar: „Ekki ferr ek at 
því, ok biðr ek, at þú farir hvergi, þvi at 
mér segir svá hugr um, at oss verði litil 
sæmd at boði þessu; ok ráðin em ek at fara 
alls hvergi; en þú munt ráða þínum ferðum, 
þó at ek beiða annars um.“ Þorvaldr svarar: 
„Eigi nenni ek at sýna svá mikla ómerki við 
frændr mina, þar sem vit hétum bæði; en 
ek munda hvergi fara, ef ek hefða eigi sva 
fastlega heitit.“ Býr hann nú ferð sina. En 
hon varð hrygg mjök við þat. Þorvaldr ferr 
nú við hinn IX. mann á einum teinæringi; 
hann var vápnaðr vel. Hon bað, at hann 
mundi eftir láta sverðit, — „því at mér segir 
þungt hugr um þína ferð, eigi fyrir því, einsk- 
is þykki mér vert sverðit hjá þér.“ Þorvaldr 
sagði líit mark at um hvgboð manna —- 
„„ok hefir þú ekki þann veg látit fyrr, en 
ekki er mér svá mikil elska á sverðinu, at 
eg mega eigi vel af þvi sjá.“ Ferr Þorvaldr 
nú til skips ok hon með honum, ok þykkir 
henni allmikit at skiljast við hann, ok gengr 
hon heim, en Þorvaldr siglir út eftir vatn- 
3x 

inu útsynnings veðr; styrmdi svá mjök, at 
Þorvaldr týndist í þessarri ferð, ok þeir all- 
ir, er með honum váru; en þessi tiðendi 
spurðust brátt um heraðit ok þóttu mörgum 
mikil. En boðit fór vel fram alt at einu, er 
Gunnarr kvángaðist. þau gerðu bú í heraði á 
þeim bæ, er á Bóndastöðum heitir ok bjuggu 
þar lengi. Ok þegar hin fyrstu misseri áttu 
þau barn; þat var dóttir, ok hét Þórdis; hon 
var efnileg ok vel ment. En á öðrum misser- 
um áttu þau barn annat; þat var sveinn ok 
var nefndr Þorkell. Þessi börn þóttu bæði efni- 
leg ok uxu þar upp. Þessi váru elzt börn þeira; 
mörg áttu þau önnur börn ok koma þau eigi 
við þessa sögu. Þessi börn áttu sér viðnefni 
ok var hann kallaðr Þorkell trani, en hon 
Þórdis bestingr. 

9. Svá er sagt, at Droplaug kunni illa 
falli Þorvalds ok annaðist mjök sjálf um 
fjárvarðveizlu. En er Bersi spurði þessi tíð- 
endi, þá gerði hann heimanför sina út á 
Arneiðarstaði; en Droplaug tók við honum 
forkunnar vel, sem hon var vön. Bersi mælti: 
„þat er sem þú veizt, at vinskapr mikill var 
með okkr Þorvaldi, svá at hvárr unni öðrum. 
Vil ek nú bjóðast til fjárforræðis með þér; 
þar með byð ek Helga syni þinum til fóstrs, 
ok því heit ek þér með, at kenna honum 
slikt mannvit sem ek kann.“ Droplaug kvaðst 
eigi nenna at drepa hendi við sæmd svein- 

anna, — „en þó er mér nú at þeim mest 
yndi allra manna.“ Þá var Helgi sex vetra 
gamall, en Grímr fjögurra vetra; hvárrtveggi 
þeira var snemma roskinn. Þá svarar Helgi: 
„Svá ann ek mikit Grimi bróður minum, at 
ek má eigi við hann skilja; munu vit annat- 
hvárt vera heima báðir eða fara burt báðir.“ 
Bersi svarar: „Gott þykki mér þat at vita, at 
ástúðugt sé með ykkr; vil ek, at þit séð 
þeim stundum með mér, er ykkr þykkir þat 
betra; ann ek ykkr þess jafnvel báðum.“ 
Helgi segir, at þeir mundu ýmist vera með 
honum eða heima til yndis við móður sína. 
Nú fara þeir upp með Bersa, ok er hann ást- 
samlegr til þeira bræðra, en lagði þó meira 
stund á at kenna Helga íþróttir. Þeir váru 
þar löngum, meðan þeir váru ungir, en þvi 
lengrum heima, sem þeir váru eliri. Sinn veg 
var hvárr þeira bræðra yfirlits. Grímr var 
hvitr ok hrokkinhárr, ok at öllu sjálegr; en 
Helgi var mikill maðr vexti, ljósjarpr á hár 
ok rauðlitaðr, breiðleitr ok hinn kurteisasti, 
en þat þótti helzt at yfirlitum Helga, at hann 
var munnljótr. 

10. Þess er getit eitt sumar, at skip kom 
af hafi í Reyðarfjörð. Kona ein réð fyrir skip- 
inu, sú er Gróa hét; hon var systir Droplaug- 
ar, mjök rík at fé. Fór hon af því út hing- 
at, at bóndi hennar hafði andazt, ok þá seldi 
hon lendur sínar ok keypti skip ok ætlaði 

at finna móður sina. Droplaug riðr til skips, 
ok býðr systur sinni til sín ok þat þiggr hon. 
Ok þenna vetr, er Gróa er þar, váru svein- 
arnir Helgi ok Grimr heima ok var Gróa vel 
til þeira. Ástúðugt var með þessum frænd- 
um; fundu menn þat, at hvárri þeira systra 
var yndi at annarri. En um várit snurði Gróa 
Droplaugu, hvar hon sæi henni bústað. Hon 
svarar: „Veit ek þá menn, er sitja á góðum 
bústað með mikit lið en fjárkost litinn; þykki 
mér líklegt, at þeim muni falt land. Sá bær 
heitir at Eyvindará — þat er fyrir austan 
Lagarfljót — ok er eitthvert bjargmesta land 
í heraði ok þokkaland allmikit.“ Svá fór þat 
til, at þær systr keyptu þessa jörð. Ok setr 
Gróa þar bú saman, ok fekk Droplaug henni 
málnytu ok aðra þá hluti, er hon þurfti at 
hafa til búsins. Gróa lætr höggva upp skip 
sitt ok flytja heim við una ok leggja í hús, ok 
þeir viðir eru þar enn í húsum. Gróa sýndi 
brátt af sér mikla risnu ok tók mikla vin- 
sæld. Hon var kvenna minst, en afbragðlega 
sjáleg; greyp í skapi ok skörungr mikill ok 


forvitra. Hon hafði eigi lengi búit, áðr hon 


ól þann grip með fé sínu, er henni þótti betri 
en Önnur eiga sin jafnmikil; þat var hestr, 
er hon kallaði Inni-Krák, því at hann var 
inni hvern vetr; hann var svartr at Lt; lét 
hon hann gelda snemma. Svá mikill fégróðr 
hljóp at Gró at Eyvindará at nálega þóttu 


A 

tvau höfuð á hverju kvikendi, Menn fóru ór 
ýmsum heruðum ok báðu Gró, ok hnekti hon 
öllum frá, ok kvaðst svá mist hafa bónda sins, 
at hon ætlaði öngvan mann at eiga síðan. 
Synir Droplaugar váru lengi með Gró, ok 
var þat mál manna, at þeir ætti góðs í milli 
at ganga, at vera á þeim III bæjum, er bezt- 
ir váru í heraðinu; ok var þeim þar allstað- 
ar ástsamlega veitt, Þat bar til einn dag, at 
drepit var á dyrr á Bersastöðum, ok Bersi 
bóndi fagnaði þeim, sem komnir váru. Var 
þar Ásbjörn bóndi vestan af Aðalbóli ok 
Helgi son hans, ok fóru bónorðsför ok báðu 
Þorlaugar Bersadóttur til handa Helga Ás- 
bjarnarsyni. Bersi hyggr at ok lýzt svá, at 
eigi muni víst, at æðri maðr veldist til við 
hann til mægðar, þó at hon væri góðr kostr: 
þvi at Helgi var hinn vinsælasti maðr. Var 
þessu ráðit; leggr Ásbjörn til mannforráðit 
alt ok fé svá mikit, sem Bersi beiddi. Var 
Helgi hinn sæmilegasti maðr. Eftir þat var 
at veizlu snúit ok víða mönnum til boðit um 
heraðit. Droplaugarsynir váru eigi heima, ok 
váru úti á Arneiðarstöðum. Bersi sendi þeim 
orð, at þeir skyldi koma til veizlunnar, en 
þeim fanst fátt um ok létu sem þeir vissi 
eigi; fóru þeir ok hvergi ok sátu heima. En 
veizlan fór vel fram alt at einu. Ok upp frá 
því váru Droplaugarsynir aldri langvistum 
á Bersastöðum, ok þat hafa margir fyrir 

satt, at Helga Droplaugarsyni væri eftirsjá 
at um gjaforð þessarrar konu. Eftir þetta setr 
Helgi Ásbjarnarson bú á Oddsstöðum, ok var 
vel um samfarar þeira. Tók Helgi Ásbjarnar- 
son nú vinsældir miklar ok alt mannaforráð 
at helmingi við Hrafnkel frænda sinn fyrir 
austan vatn. Þegar hin fyrstu misseri er þau 
váru ásamt varð þeim barns auðit. Þat var 
mær ok kölluð Ragnheiðr. Helgi sat á Odds- 
stöðum tvá vetr, ok unnust þau mikit ok 
vel; ok á hinum þriðja vetrinum beiddist hon 
at fara á kynnisleit upp á Bersastaði at finna 
föður sinn. Hon lét eftir meyna ok vandi af 
brjósti. Hon var uppi þar viku; ok þá þótti 
Helga mál at hon færi heim ok sendir eftir 
henni þræla tvá ok uxa. Þeir váru þar um 
nótt. Þá fell lognsnær um nóttina. Um morg- 
ininn fara þau heimleiðis. þá var Helgi far- 
inn ofan á drang þann, er fram gangr af 
Oddsstaðahöfða. Sá hann þá, at þeir óku sunn- 
an eftir ísnum ok í vök eina, ok druknuðu 
þau þar öll; þar heitir nú ÞPrælavík. Helgi 
sá upp á misfarir þeira ok þótti allmikit. Helgi 
gekk heim ok sagði tíðendin, ok þóttu mörg- 
um mikil. Spurðust þessi tíðendi um alt her- 
aðit. Ok er Bersi spurði þetta, þá bauð hann 
heim meynni Ragnheiði, ok fekk henni þar 
fóstr með sér; ætlaði hann þá, at Helgi mundi 
skjótara af hyggja, en þat varð þó ekki. En 
hann sat þá enn tvá veir at Oddsstöðum, ok 

þá eggjuðu menn hann, at hann kvángaðist. 
Hann fór heiman ok norðr Smjörvatnsheiði 
til Vápnafjarðar ok kómu til Hofs; þar bjó * 
sá maðr, er Bjarni hét ok var Brodd-Helga- 
son, hinn mesti skörungr ok höfðingi mikill. 
Hann átti sér systur, er Þórdís hét. Hon var 
frið kona ok vel ment; viðrnefni átti hon 
sér ok var kölluð Þórdís todda; því var hon 
svá kölluð, at hon gaf aldri minna en stóra 
todda, þá er hon skyldi fátækum gefa, svá 
var hon örlát. Hon var skapstór ok skörungr 
mikill, skafinn drengr ok líkleg til góðs for- 
sangs, en þó var hon litils virð heima; þess- 
arrar konu bað Helgi Ásbjarnarson sér til 
handa. Bjarni gaf konuna. Er þá boð stofn- 
at ok sitja menn þar at veizlu, ok er boðinu 
var lokit, riðr Helgi heim með konu sína 
Þórdísi. Tók hon þar við búi ok öllum for- 
gangi; kölluðu margir, at þess væri vel feng- 
it, sem síðan bar raun á, at hon var forvitra. 
Litlu síðar en hann var kvángaðr, var hon- 
um kent barn. Þat hafði hann smiðat meðan 
hann var kvánlauss. þat var mær ok hét 
Rannveig. Matselja sú var móðirin, er Helgi 
hafði sett fyrir bú sitt. Þórdis tók við þess- 
arri mey ok gerði svá til, sem hon ætti; 
fæddist mærin þar ok var at öngu óásjálegri 
en sú, er skilgetin var; en Þórdis lét þá konu 
þegar á burt ok fekk henni góða penninga. Á 
þetta lagðist mikil virðing, hversu vel Þór-. 

disi fór þat, sem mart annat. Ok er þau höfðu 
einn vetr ásamt verit, þá bað hon Helga selja 
land þetta, því at hon þóttist eigi halda mega 
risnu sinni fyrir atkvæmdar sakir, — „ok 
vilda ek, at þú keyptir landit í Mjóvanesi, 
þvi at mér sýnist þá eigi jafnmjök í garðs- 
hliði.“ Þetta land kaupir Helgi ok ferr bygð- 
um til, ok byr þar lengi siðan, þangat til 
at hann þóttist þar eigi mega sitja fyrir þeim 
tiðendum, er siðar gerðust. 

11. Þórir hét maðr, er bjó í Mýnesi fyrir 
austan Lagarfljót. Sá bær stendr mjók í 
miðju heraði. Þar er einn bær í milli ok 
Eyvindarár, er Gróa bjó, er heitir á Finns- 
stöðum. Þórir var hoægr maðr ok vinsæll. 
Hann var þá kvánlauss ok hafði svá lengi 
verit; hafði hann sett ýmsar matseljur fyrir 
bú sitt. Þorgrimr er nefndr leysingi einn: 
hann átti viðnefni ok var kallaðr tordyfill; 
hafði hann unnit sik burt ór þrældómi ok 
var áðr þræll fastr á fótum. Hann var heima- 
maðr Myness-Þóris ok skyldr honum mjök. 
Porgrimr var litill maðr vexti ok kviklegr, 
orðmargr ok illorðr, heimskr ok illgjarn, ok 
ef hann heyrði nökkurn mann vel látinn, 
þæstist hann í móti ok mátti eigi heyra; varð 
hann þeim öllum nökkura flýtu at fá. Sá 
var siðr víða í fyrndinni, at lítt váru bað- 
stofur, ok höfðu menn þá bakstrelda stóra; 
var þá viða gott til eldibranda, því at öll her- 

uð váru full af skógum. Þá var ok svá húsa- 
skipan, at hvert hús stóð af enda annars, en 
Öngvar stofur; þá var alt eitt, skáli sá er menn 
sátu í at mat, ok þar sváfu menn upp undan 
borðum, ok stigu menn undir borð hverr ór 
sinurúmi. Eninnar af skálanum váru lokhvilur, 
ok lágu þar í vildarmenn. Þat var eitt kveld um 
haust, er menn kómu beim frá heyverki ok 
eru gervir eldar stórir, ok kasta verkmenn 
klæðum ok bakast við eldana. Þórir lá upp 
frá eldinum á klæðin ok talaði við gesti sína. 
Þá tók Þorgrimr til orða ok mælti: „Oft 
mun at þvi koma, at vér megum vel við una, 
at vér hafim oss betr fengit húsbóndans en 
flestir aðrir; munu vér ok þess megu viln- 
ast, at hvergi mun slíkt at ganga sem hér í 
Mynesi. Eðr hvar viti þér húsfreyju þá, er 
yðr þykki honum fullkosta ok jafnvel hafi 
haldit risnu eftir sinn bónda, sem hann eftir 
sina húsfreyju?“ Allir þögðu ok svöruðu 
öngu. þá svarar Þorgrimr sér sjálfr: „All- 
gott er þat at vita, at ek „vinn yðr orðlausa, 
ok veldr þat því, at þit kunnuð öngu at 
svara.“ Sá húskarl svarar honum, er sat öðr-“ 
um megin elds ok nauta var vanr at gæta. 
Hann mælti við Þorgrim: „Oft er þat um 
hagi þina, at þú rausar þat mart, er eigi 
kemr til þin; veit ek þá konu, er þat munu 
allir mæla, at hon muni skörungr vera nteð 
konum, sem Þórir með körlum, ok eigi minni 

rausn haldit eftir sinn bónda en Þórir eftir 
sína húsfreyju, ok má ek segja, hvar hon 
sitr. Farðu heiman vestr yfir Lagarfljót ok 
upp á Arneiðarstaði; þar byr sú kona, er 
Droplaug heitir, hana vitu vér bezt hafa setit 
eftir sinn bónda. Mun víðara mega til taka; 
því at enginn mun hennar maki finnast á 
váru landi,“ sagði húskarl, „ok þótt viðara 
sé.“ Þorgrímr svarar: „Þat mun bezt at þegja 
nú ok taka fyrir belgjarmunnann; en jafn- 
an em ek málugr kallaðr, ok er vel, at þat 
komi at í kveld, at ek svara þvi, sem til liggr. 
þá mættir þú þat mæla, at hon hafi vel 
unnat þeim bóndanum, er hon átti, er 
'Þorvaldr var Þiðrandason, ok bezt hefir 
mentr vent í heraðinu, ef hon hefði 
eigi lagt Svart þræl sinn í rekkju hjá sér; 
ok þat er nú eigi færra manna orðrómr, at 
Helgi Droplaugarson muni vera son Svarts 
þræls en Þorvalds.“ Húskarl svarar: „Mikit 
telst þér á tungu, ok þat er öðrum þykkir 
ómælanda; er þat- líklegast, at þér taki um 
alt bak um siðir, þat er þú lýgr.“ Þórir heyrir 
til tals þeira ok tekr til orðs í því, er hann 
sprettr upp, — hann hafði sprota í hendi ok 
rekr um eyru Porgrimi ok bað hann þegja 
ok mæla eigi fleiri orð, — „er þat líkara, at 
þér vefist tunga um höfuð. En bið ek alla 
þá, sem hér eru við staddir, ef þeir þykkj- 
ast nökkut mér eiga betr at launa en Þor- 

grimi, geri svá vel, at enginn reiði þessi 
orð.“ Margir hétu góðu um þetta, at svá 
skyldi vera, sem hann beiddi; en þó bar hinn 
veg raun á, at enn váru eigi allir svá þag- 
mælskir, at þegði yfir með, ok kemr oft at 
þvi, sem mælt er, at ferr orð, er um munn 
líðr. Þessi orð kómu upp á Arneiðarstaði til 
eyrna Droplaugu ok sonum hennar. þeir 
váru þá eigi heima um daginn, er Droplaug 
spurði þetta; þvi at þeir höfðu þat jafnan 
til skemtanar, at fara at rjúpum ok báru 
heim byrðum. Þeir hendu at þessu mikit 
gaman, ok veiddu þeir ekki þann veg rjúp- 
ur, sem aðrir menn; ekki höfðu þeir net, ok 
skutu með snærisspjótum. Þeir báru heim 
þetta kveld veiði ok færðu móður sinni 
sem þeir váru vanir. Hon var jafnan vön at 
taka vel við þeim, en þó var nú venjubrigði. 
Hon var nú mjök hálfoær, ok mælti fátt, nema 
af stygð, þat er var; kvaðst aldri hirða, hvárt 
þeir bæri heim krækilfætr nökkurar, — 
„man ek aldri búa at siðr, þó at þit farið 
ekki at slíku.“ Helgi svarar: „Ekki mein er 
þér at þessu, móðir, því at þetta verðr okkr 
fyrir, ok má þetta vel gera til matar mönn- 
um; verðr oss vandlifat; illa þykkir, ef vit 
höfumst ekki at, eða höfum ólæti, ok er eigi 
vist, at vit getim svá gert, at öllum líki vel.“ 
Droplaug svarar: „Má ok vera við þessa iðn, 
er þú hefir, at Þorgrími tordýfli þykki þú 

meir segjast í ætt Svarts þræis, heldr en í 
ætt Þorvalds Þiðrandasonar, eða annarra 
Njarðvíkinga, eða enn annarra þeira, er mér 
þykkja flestir íslenækir lítils virðir hjá þeim.“ 
Helgi svarar: „Er svá, móðir, at ruglat er 
skapi þinu; en hafðu ráð mitt at þvi, þó at 
þér þykki sem er, at ek em ungr. Skipaðu 
aldri skap þitt eftir hins versta manns orð- 
um; legg aldri trúnað þinn á slíkt, er eng-. 
inn mun annarra. Mun Þorgrimi tordyfli 
jafnan heima þat er ilt er, en þik mun þetta 
saka ekki. Nú mun ek, móðir, hugga þik 
i fám orðum, at annathvárt mun vera, at 
mér mun ætlaðr aldr lítill, eða Fljótsdælir 
munu sjálfir segja, at ek em son Þorvalds 
Þiðrandasonar — margir skulu minni til 
þess reka, — en eigi sonr Svarts þræls; biðr ek, 
at þú gerir þér eigi angr at slíku; því at svá 
mun ek gera.“ þá var Helgi Droplaugarson 
tólf vetra gamall ok svá vel þroskaðr, at 
margir váru þeir fulltíða at aldri, at bæði 
hafði Helgi við þeim afl ok þroska. Grimr 
var tíu vetra ok allvel mentr. Með þeim 
bræðrum var svá ástúðigt, at hvárgi vildi 
ganga ór húsi út, svá at annarr væri eftir. 
Hon snýr í burt af tali þessu ok inn. Þeir 
váru þar um vetrinn lengi áfram, ok var 
Droplaug aldri jafnblíð við þá sem áðr, ok 
gáfu þeir at því öngvan gaum; fóru fram 
sinu athæfi sem þeir váru vanir. Líðr af 

skammdegit. þat var eina nótt, at tekit var 
á fótum Grimi; þá var nýlýsi mikit. Hann 
spurði, hverr þar væri. Helgi svafar: „Láttu 
hljótt. Má ek aldri sofna. Vil ek at þú risir 
upp, því at nú er svá ljóst, sem um dag; 
vil ek at þú farir með mér. „Hvat munu vit 
nú at rjúpum fara um nætr?“ Helgi svar- 
ar: „Förum vit austr yfir vatn ok ofan til 
Eyvindarár, at hitta Gró frændkonu okkra, 
því at mér leiðist fálæti móður minnar.“ 
Grimr sprettr upp ok klæðist ok ganga út 
síðan. Þeir váru svá búnir hversdaglega, at 
þeir váru í söluvaðmálskuflum mórendum; 
þar brækr at neðan; feldi höfðu þeir til yfir- 
hafnar. Snærisspjót höfðu þeir í höndum, 
en hvárrgi hafði afl at bera sverðit, svá var 
þat mikit. Þeir sneru ofan af velli á Arnsið- 
arstöðum ok ofan á vatnsis. Þá mælti Grimr: 
„Hví snýr þú á ísana? ekki er þar ván rjúpna; 
snúm upp í heiði.“ Helgi svarar: „Ekki 
ætla ek þann veg at fara, þvi at þar er svá 
stygt, at hvern dag er at farit; vil ek fara is 
ofan til Vallaness, ok ofan á Völlu, yfir 
Grimsá, svá ofan til Eyvindarár. Þeir fóru 
þá leið, því at Helgi varð at ráða hvert sinn. 
En er þeir koma neðan í Vallanes, þá lýsti 
af degi. Siðan fara þeir út eftir skógum ok 
skortir eigi fugl at veiða ok veiddu þeir mart; 
þeir kómu út til Eyvindarár, er all-ljóst var, 
ok tekr Gróa við þeim allvel ok varð þeim 

einkar fegin ok bað þá var lengi at vera. 
Helgi játaði því. Eru þeir þar þenna dag. 
Aðra nótt, fyrir dag, er Helgi á fótum ok 
vekr upp Grím bróður sinn; kvað vera veðr 
gott at fara at rjúpum. Þeir ráðast til ferðar 
ok ganga upp ór garði ok upp hjá gerði þvi, 
er heitir at Uppsölum, ok er þeir koma þar. 
þá snýr Helgi ofan á mýrar fyrir neðan 
skóga ok út eftir heraði. Grimr spurði, hvi 
hann fori svá, — „veit ek, at eigi er fugls- 
ins ván á svell eða myrar, heldr er hans ván 
um skóga ok heiðar.“ „Komit mun þar verða; 
þó mun ek fara út eftir brúnum fyrir ofan 
Finnsstaði ok fyrir utan Mýnes ok út til Snæ- 
holtsskóga. Nú munum vit snúa upp til Tóka- 
staða, ok svá utan með fjalli, ok heim til 
dögurðar til Eyvindarár.“ Hrím var fallit á 
isana ok var vindlitit, ágætlega gott at ganga. 
Ok er þeir fara út eftir brúnum fyrir ofan 
Finnsstaði, þá lýsti af degi. Þeir sá út frá 
Myýnesi, hvar einn stakkgarðr stóð fram í 
vatnit Lagarfljót. Þenna stakkgarð átti Mý- 
nessaÞórir. Ok nú sjá þeir, at hestr stóð undir 
sarðinum ok þar með tveir menn, ok gerði 
annarr hlass, en annarr bar út heyit. Helgi 
mælti: „Menn eru þar niðri í nesinu, ok er 
eigi ólíkt Þorgrími tordyýfli, þat er á hlass- 
inu er.“ „Hvat mun þik undir, hvárt hann er 
eða annarr maðr?“ Helgi svarar: „Mér er 
sagt, at hann hafi mælt við mik illmæli ok 

móður mína.“ Grímr mælti: „Hvat sagðir þú 
við móður þína á hausti, at hon skyldi eigi 
skifta skap sitt eftir hins versta manns orð- 
um; láttu nú eigi þat á þik falla.“ Helgi svar- 
ar: „Kom, ok verð ek at finna hann; ok vil ek 
vita, hvárt nökkut er einörð í honum, en 
ekki mun ek gera honum til meins.“ 

12. Nú fara þeir ofan eftir svellunum. 
Auðkend var ferð þeira Droplaugarsona, 
bræðra, er þeir fóru úti. Hvárrgi vildi ganga 
Í spor öðrum ok gengu þeir jafnfram, ok 
af því kendist för þeira, þó at langt sæi til. 
Inn við garðinn, á hlassinu, var Þorgrimr 
tordýfill, sem þeir höfðu sét, en nautamaðr- 
inn var Í garðinum uppi, sá er orðaskifti átti 
við hann. Þorgrimr mælti þá við hann: 
„Menn fara þar ofan eftir brúnunum fyrir 
ofan Finnsstaði. Þeir fara frálega; þykki mér 
líkt þeim Droplaugarsonum ofan af Arneið- 
arstöðum.“ Húskarl svarar: „Hvat mun okkr 
varða, hvar þeir fara; eru þeir vaskir sveinar 
ok meinlausir, ok er öngum mein at ferð. 
um þeira.“ „Aldri veit ek þat,“ sagði Þor- 
grimr, „get ek, at þeir vili mik finna.“ „Hví 
mun þat sæta,“ sagði húskarl, „eða hvat 
munu þeir vilja?“ Þorgrimr mælti: „Mantu 
eigi, hvat vit töluðum á hausti við eldinn?“ 
Húskarl svarar: „Hvat mun nú undir þvi? 
Hugða ek, at þat mundi óvíða farit hafa.“ 
„Ekki skaltu þat ætla,“ sagði Þorgrimr, „veit 

ek, at þau orð eru komin upp á Arneiðar- 
staði til eyrna Droplaugu ok sonum hennar. 
Er mér sagt, at þau hafi beisk við orðit, ok 
hafi hon eggjat Helga á hendr mér; get ek, 
at hann muni nú ætla at reka þess réttar, 
ok þat get ek, at ek biða þess eigi ór stað 
þessa vanréttis, ok mun ek beita hestinum 
frá hlassinu ok ríða heim í Mýnes, ok em 
ek þá hirðr, en ek sé glögt, at þessir menn 
snúa hingat.“ „Ekki munda ek þat gera,“ 
segir húskarl, „taktu heldr tindlur ór sleðan- 
um, ok hafðu upp í garðinn, ok brjótum 
kleggjann undir fætr okkr; eru þeir ungir 
báðir, ok munu þeir ekki geta at gert við 
okkr, ef vit neytumst duganda.“ Þorgrimr 
svarar: „Ekki get ek hætta mega undir fjándr 
þessa, þvi at svá at eins lizt mér á þessa 
menn, at þeim muni duga vel hendr ok 
hjarta, ok munu þeir geta sótta okkr með 
skotum, þvi at þeir hafa alt þat, er þeir 
skjóta til, bæði menn ok fugla,“ — tekr nú 
hestinn ok hleypr á bak; hann hefir vönd í 
hendi ok berr á tvær hliðar. Húskarl mælti: 
„Ílla er slíkum mönnum farit sem þú ert, 
mælir rán ok regin við hvern mann, en þorir 
öngu Í gegn at ganga, ef eftir er leitat; ætla 
ek þat sannast, at þú sér bæði dáðlauss ok 
deighugaðr, Hér mun ek bíða ok vita, hvat 
þeir vilja.“ Þorgrímr hrökkr hestinn ok 
hleypir þvers ór nesinu. Hann víkr hestinum 

suðr til móts við þá, bregðr upp hendinni 
ok veifir; hann setr þá upp óp mikit ok þótt- 
ist spotta þá. Helgi sér þetta ok þótti illa; 
steypir hann af sér feldinum ok hleypr til 
móts við Þorgrim tordyfil. Ok þegar hann 
þóttist í skotfæri við hann, skaut hann til 
hans spjóti. Þat leitar sér staðar ok flýgr 
undir hönd Þorgrími ok kemr út undir ann- 
arti; fellr hann þegar dauðr til jarðar. þá 
tók Helgi hestinn ok leiðir þangat til; lætr 
Þorgrim á bak, Grimr styðr hann, en Helgi 
leiðir hestinn ofan til stakkgarðsins; þeir 
heilsa húskarli vel; hann tekr þvi glaðlega. 
Helgi mælti: „Nú höfum vit drepit hér mann 
frá verki með þér, ok er nú verkit óunnit, 
ok munu vit taka til at vinna með þér.“ 
En hann svarar: „Einkis þarf ek með. Tel 
ek eigi mér þetta harmsök; því at ek get, at 
þat tali flestir menn, at honum mundi þessa 
fyrir löngu ván. Mun ek ekki vinna at ákaf- 
ara, þó at þetta hafi í orðit; farið þit heim 
þann veg, sem ykkr gegnir bezt.“ Helgi mælti: 
„s„Porgrimr vill vera í ferð með þér heim, 
því at hann þykkist eigi einfærr.“ Hann tekr 
reip ór sleðanum ok bindr hann á bak fram 
við silann. Tordyfill sitr nú heldr gneipr á 
baki. Þeir fara nú bræðr heim til Eyvind- 
arár; en húskarl gerir hlassit ok vinnr slíkt, 
er hann vill. En siðan fór hann heim, ekr 


hlassinu at vindauganu ok berr inn, ok eftir 

þat gefr hann hestinum ok brynnir, en Þor- 
grímr sitr á bak á meðan. Ok er húskarl hef- 
ir dvalit daginn, sem hann vill, þá gengr hann 
inn, er hann hefir mokat fjós ok dregit á 
völl, en Þorgrímr sat á baki einart meðan. 
Þórir bóndi var þá undir borð kominn ok 
var þá nær hádegi. Hann segir þá Þóri tið- 
endin. Þórir spurði, hví hann hefði svá lengi 
dvalit. Hann segir, at hann ætti mikit at gera, 
— „en mér þótti litils um vert, þó at skit- 
fuglinn væri drepinn.“ Þórir sprettr þá und- 
an borðum ok kveðr tvá menn til farar með 
sér ok lætr söðla hesta. Droplaugarsynir 
kómu heim til Eyvindarár ok sögðu Gró 
þessi tíðendi. Gróa kvað þat vel orðit — „en 
þó þykki mér þú frændi snemma taka til 
manndrápanna.“ Þetta vig kalla menn Helga 
fyrst hafa vegit. Gróa bað þá skamma stund 
dveljast, — „þit skuluð riða nú heim á Arn- 
eiðarstaði“ — þeir stiga þá á bak Inni-Krák — 
„þvi at ek get, at Þórir komi hér í dag at 
vitja ykkar; munu vit semja mál með okkr, 
en þit farið nú vel.“ Þeir koma heim á Arn- 
eiðarstaði, ok er móðir þeira þá í kátara lagi; 
hon heilsar þeim vel ok spurði tiðenda. Þeir 
segja alls engi. „Hvat er í veiðum síðan þit 
fóruð heiman?“ Helgi svarar: „Smátt er j 
veiðum móðir, veidda ek tordyfil einn.“ Hon 
svarar: „Þat er litil veiðr, því at þat er lítill 
fugl, en njóttu heill handa; því at þann einn 

muntu veitt hafa, at mér mun mikil aufúsa 
á vera.“ En miklu var hon nú fleiri til svein- 
anna en áðr. Þórir riðr nú heiman með fé- 
laga sina ok kemr tl Eyvindarár ok drepr 
þar á dyrr ok bað Gró til hurðar ganga. Hon 
gerir svá ok heilsar þeim vel. Þórir tekr þvi 
heldr seint ok spurði at Droplaugarsonum. 
Hon segir þá eigi þar vera — „en þó er sem 
þeir sé hér. Þat sem til tíðenda hefir orðit í 
ferð þeira, þá vil ek taka máli fyrir þá. Gerðu 
fé svá mikit, sem þú vill, en ek mun bæta, 
því at oss þykkir litils vert eins þræls 
dráp, heldr en þat fari í manna munna. En 
vit höfum átt vinskap saman góðan, siðan 
ek kom hingat til lands. Ætla ek, at enn 
skyldi svá vera. Er þetta eigi stærra mál en 
svá, at vit megum þetta vel semja.“ Þórir 
segir þat vel mega, — „því at marga hluti 
„hefir þú vel til mín gert, ok ráð sjálf fyrir 
þessum bótum.“ Gróa gekk þá inn ok kom 
út með svá mikit fé, sem vant er at bæta 
þræla. Hon gaf Þóri fingrgull ok bað svein- 
unum virkta. Þótti henni sér veittr vinskapr, 
ef hann héldi sátt við sveinana. Þórir kvað 
svá vera skyldu sem hon beiddi. Reið hann 
heim við svá búit. 

13. Maðr er nefndr Nollarr. Hann bjó á 
þeim bæ, er heitir á Nollarsstöðum; þat er. 
hit næsta Arneiðarstöðum. Nollarr átti fé lít- 
it, en mikla ómegð, ok hafði þat mest til at- 

vinnu, er hann leigði. Hann var verkmaðr 
mikill, svartr maðr, manna mestr, kvittinn 
var hann, illorðr ok óvinsæll, ok í öllu var 
hann óþokkamaðr. Hann var bróðir Þorgríms 
tordýfils. Í öngu var Nollarr vinsælli. Hann 
spurði tíðendi þessi, er gerzt höfðu í herað- 
inu; hann gerði för sina, ok ferr um nótt til 
Mjóvaness ok finnr Helga Ásbjarnarson ok 
biðr hann taka við málinu. Helgi svarar þvi 
óbrátt, kvað ekki mart milli þeira Droplaug- 
arsona, sagðist ekki hirða, at þeim yrði slíkt 
til — „þykki mér, sem Þórir eigi málit. Mun 
hann gera þér nökkurn sóma, en þú ert ná- 
búi þeira bræðra ok munu þeir vera þér 
ásjámenn.“ Nollarr svarar: „því fór ek á 
þinn fund, at þú ert vár höfðingi, þykki mér 
þú skyldastr tl at losa vandræði manna í 
heraðinu, þó at eigi falli jafnstórt til, sem 
nú er orðit; en ella er ekki skot til þin.“ 
Helgi mælti: „Farðu á burt, ok vil ek ekki 
veita þér þina bæn, þvi at mér þykkir menn vel 
til valdir, þó at þit séð bræðr, at þungt fái 
af.“ Nollarr ferr á burt, ok bykkir sin för 1ll 
orðin, ok segir Helga þvi oft litinn hlut mundu 
hafa fyrir Droplaugarsonum — „ef þeim skal 
aldri refsa sin ókynni.“ Nollarr leggr á þá 
bræðr mikinn óþokka; þeir létu sem þeir 
vissi þat eigi. Þorbjörn hét maðr; hann bjó 
á Skeggjastöðum; þat er út hit næsta Noll- 
arsstöðum, en suðr frá Ási. Hann hafði ver- 

it kvángaðr, en þá var hon önduð. Hann átti 
dóttur eina, er Helga hét; hon var væn ok 
vitr. Þorbjörn var vel fjáreigandi, vinsæll 
maðr ok góðr bóndi ok þá við aldr. Bersi 
hinn spaki var vin Þorbjarnar ok þá oft 
heimboð at honum ok gjafir, en Bersi hafði 
gefit Helgu marga góða gripi, ok var þat orð 
á, at honum þætti sjá kona betri en aðrar, sið- 
an hans kona var Öönduð. En á þeim misserum 
var þat mælt, at Helgi Droplaugarson legði 
þangat kvámur sinar til Helgu Þorbjarnar- 
dóttur, ok ekki var þat kallat henni um þver- 
an hug, sem raun bar nökkut á; því at þá 
er þeir bræðr höfðu tvær nætr heima verit, 
þá tekr Helgi Inni-Krák ok beitti fyrir sleða; 
hann lætr koma húð í sleðann ok kvaddi 
Grím til ferðar með sér; snúa síðan ofan á 
ís. Þeir fara út eftir ísinum, alt fyrir Skeggja- 
staði, snúa til bæjar, láta þar hestinn út í 
túni ok kasta heyi fyrir. Þeir bræðr ganga 
inn í stofu. Heilsar Helga þeim vel ok sezt 
Helgi niðr hjá henni; ok er þau töluðu sin 
á meðal, þá beiddi hann, at hon mundi fara 
ofan til Eyvindarár ok vera þar um vetrinn. 
Þessu játar hon. Ok er þau töluðu þetta sin 
í milli, þá kemr þar inn maðr einn; sá var í 
svörtum kufli. Þar var Nollarr; hann reik- 
ar utar ok innar eftir gólfinu ok lætr slúta 
höttinn. En þá er minzt er ván, hleypr hann 
fram ok ofan eftir vellinum, ok svá ofan at 

vatni, Þar stendr steinn undir bakkanum: 
þar kastar hann klæðunum ok leggr upp á 
steininn. Síðan skýtr hann beinspýtum undir 
sik, hleypr síðan upp eftir vatni, slíkt er fara 
má. Um hádegisskeið kemr hann upp á Bersa- 
staði; hann var í 'kodsis' brókum. En svá 
hafði hann fljótt farit, at þat var með megni. 
Bersi heilsar honum vel ok spyrr, hví hann 
færi svá mikit. Nollarr svarar: „Þvi, at cr- 
in er nauðsyn, ok ferr ek ekki siðr þinna 
vegna en minna.“ „Hvat er þat?“ sagði Bersi. 
„Helgi fóstri þinn er kominn á Skeggjastaði 
út, ok ætlar hann at fifla Helgu Þorbjarnar- 
dóttur út til Eyvindarár, ok leggja hana í 
sæng hjá sér, en þar kemr at því, sem mælt 
er, at betra er véltum at vera, en öngum at 
trúa, því at þú hefir trúat honum sem sjálf- 
um þér. Má þat ekki í einu orði í telja, hvern 
sóma þú hefir honum gert, en hann launar 
því, sem hann hefir gnogzt til, ilsku ok und- 
irhyggju.“ Bersi brosti at ok mælti: „Hvi 
segir þú mér þessi tíðindi, heldr en öðrum 
mönnum?“ Nollarr svarar: „þvi, at ek ætl- 
aða, at þér mundi helzt undir þykkja ok 
um hugat; því at þat er alþýðu rómr, at þér 
þykki hon betri en aðrar konur.“ Bersi svar- 
ar: „Þat hefir jafnt verið mátulega í hóf stilt, 
ok þó at Helga væri gefin fóstra minum, þá 
þætti mér þar frið kona vel gefin hraustum 
manni. En þó get ek, at honum þykki sér 

þat oflágt fyrir mannvirðingar sakir. En 
þann einn vinskap hefi ek átt við Helgu, at 
hvártki hefir spilzt fyrir þvi; hefir ek því 
gefit henni gjafir, at faðir hennar hefir gefit 
mér góða gripi. Nú farðu ok seg öðrum þessi 
tíðendi þín, því at eigi deyfist hugr minn 
við mart.“ Nollarr svarar: „Satt er þat þó 
at segja, at útlifat hafa kappar Fljótsdæla, 
er þeir láta eitt sveinsnykri taka af sér konur, 
þar sem þú ert svá ærr fyrir henni, at þú gáir 
einskis. Mun ek láta af at segja þér, þó at ek 
verða viss, at þú lætr sem þú vitir eigi, þó 
at þér sé sneypa ger. Reynist þá skaplyndi 
yðart, er eigi er við þá um at eiga, er yðr 
þykkir dælt við; ok er þvi siðr dáð í yðr, er 
meir er á yðr leitat.“ Bersi svarar: „Pat veit 
ek, at þér mun fara sem Þorgrimi bróður 
þinum, at þú mælir til óhelgi þér, ef þú nytir 
þér eigi betri manna við.“ Bersi sprettr þá 
upp; kvaddi menn til ferðar með sér. þeir 
taka hesta Bersa tvá ok leggja á söðla. Riðr 
Bersi ok annarr maðr með honum, en tveir 
ganga hjá; Nollarr var hinn fimti. Þeir fara 
út eftir isum; færð var góð ok allkalt ok 
strauk mjök við. Þau Helgi ok Helga sátu 
á tali mjök til annars lhtar. þá bað Helgi, at 
hon mundi búast, — „þvi at langt er út til 
Eyvindarár, en ek vil eigi koma þar um 
nótt.“ Helga litaðist þá um: „Hvárt var ekki 

Nollarr hér í morgin á gólfi um hrið?“ Helgi 
mælti: „Þat ætla ek víst, at hann væri hér, 
ok skjótt hefir hann nú burt horfit.“ „Kyn- 
legt þykki mér, ef hann þykkist eigi viss orð- 
inn nökkurra tiðenda; mun ek hvergi fara 
daglangt, því at ek get hann þangat njósnir 
þær borit hafa, at mér þætti vel, at hann 
yrði lygimaðr af.“ Helgi svarar: „Gerðu sem 
þú vill, en þat segi ek þér, sem ek mun 
efna, at eigi fer ek eftir þér annan dag.“ 
Helga svarar: „Vel er, þótt þú ráðir þvi, en 
hvergi ferr ek at sinni.“ Helgi gengr þá út 
ok sezt í sleða, en Grimr ferr á bak; fara 
þeir nú út eftir ísum. Nú sjá þeir bræðr, at 
menn fara sunnan eftir vatni fyrir Nollars- 
stöðum; þeir kenna nú mennina. Nú tekr 
Nollarr til orða: „Bersi, nú máttu sjá, hvárt 
ek hefi nökkut logit til; þar fara þau nú 
út eftir ísunum frá Skeggjastöðum; riðr 
Grimr fyrir, en þau Helga sitja í sleða. Er 
nú svá, at ek tek at þreytast; vilda ek, at 
þú leyfðir mér at fara heim, því at ek á mart 
at gera; en ek em einn til.“ Bersi svarar: 
„Farðu hvert er þú vill; ætla ek sjaldan at 
kveðja þik til ferðar með mér, ok óþökk 
skaltu af mér hafa fyrir þessa ferð.“ Noll- 
arr snýr nú heim til bæjar sins, en þeir Bersi 
fara út eftir ísum, mikit tölt. Þeir bræðr 
fara út undan — fara hvárirtveggju með 
hinu vestra landinu — unz þeir koma fyrir 

nes þat, er gengr vestan í Lagarfljót ok heit- 
ir Meðalnes. Utan í nesinu stendr bær, er 
heitir á Hreiðarsstöðum. þar er nú sauða- 
hús. Þar bjó sá maðr, er Hreiðarr hét; hann 
var landnámsmaðr ok vinr mikill Bersa ok 
Droplaugarsona. Hreiðarr var hinn bezti 
bóndi ok hinn vænsti maðr; heldr var hann 
nú við aldr ok hafði þar búit langa ævi. Fyrir 
nesit váru alt vakar; þar bryndi hirðir nautum 
sinum. Ok er þeir bræðr kómu at vökinni, þá 
segir Helgi, at þeir mundu brynna hesti sinum, 
þvi at þeim var heitt. þá var mjök hálfrokkit. 
Þeir gera svá. þá mælti Helgi, at þeir munu 
hlaupa upp í skóginn. Þeir bregða knifum 
sínum ok kvista viðinn. Helgi bendi ok gerir 
sýlt í neðan; þá bindr Helgi á bak hestinum 
fram við silann ok niðr undir kvið; hrislu 
bindr hann í tagl, ok leggr upp tauma ok 
mælti, at hann skuli fara ofan til Eyvindar- 
ár. Hrislunni hrökkr um krika hestinum ok 
hleypr hann þvi hraðara ofan eftir isunum. 
Þeir bræðr hlaupa upp í skóginn. Helgi brýtr 
sér völur tvær ok gerir kvistlausar; hann 
hefir þetta í hendi sér. Nú koma þeir Bersi 
at vökunum, ok er þeir koma sunnan fyrir 
nesit, þá taka til orða húskarlar Bersa: „Eigi 
veit ek, hverju sá hælir, er þessa menn segir 
hughvata þar er þeir renna undan þeim 
manni, er þeim hefir beztr verit alla ævi. Nú 
ætlum vér aldri dáð í þessum mönnum.“ 

Bersi mælti: „Þetta er mikil heimska, er þit 
mælið; get ek heldr, at hinn veg beri raun 
á, at þeir verði fám líkir um hrið. Nú vil 
ek, at þit farið heim á boinn á Hreiðarsstöð- 
um, en ek mun riða eftir þeim bræðrum 
við annan mann, því at ek vænti þess, at 
sá einn verði fundr várr ok þeira bræðra, 
at ek mun ekki mannfjölda við þurfa, þvi 
at hér hafa hvárigir heiftarhug á öðrum; 
en þit biðið min hér meðan, til þess er ek 
kem hér á morgin.“ Húskarlar verða þessu 
fegnir, ok taka við klæðum sinum, ganga 
til húss ok hlæja allmjök, ok kváðust 
aldri þvi líka menn hafa sét, sem þessir 
eru, — „er hleypa undan því meira, sem 
meir líðr á daginn.“ Bersi hrökkvir hest- 
inn út eftir vatninu. Húskarlar gengu at vök- 
unum ok lögðust at niðr ok drukku, er þeim 
var heitt orðit við gönguna; lögðu vápnin 
niðr á fötin, þau er þeir höfðu um daginn. 
Þeir váru í stakki ok brókum, þá mælti 
Helgi: „Hlaupu vit nú ofan at þeim ok tök- 
um þá ok veitum þeim harmkvæli nökkur; 
þeir hafa okkr mjök gabbat.“ Grimr svarar: 
„Aldri geri ek þat, því at vit eigum engum 
manni betr at launa en Bersa; hefir hann 
okkr metit um fram alla menn aðra.“ „Svá 
skal vera,“ segir Helgi, „hans skal at njóta, 
því at hann er vinr minn, en hafa skulu þeir 


FLJÓTSDÆLA SAGA 53 


nú erendi ellegar, en munum svá fyrir sjá, 
at þá saki ekki til lengdar. En vita skulu þeir, 
at vit eigum alls kosti við þá.“ Nú varð svá 
at vera, sem Helgi vildi. Þeir hlaupa ofan á 
ísinn. Tekr sinn mann hvárr þeira bræðra. 
Grimr fekk ekki at þeim gert, er hann tók, 
annat en þat, er hann helt honum undir sér. 
Helgi veitir þeim umbúð, er hann vélar um, 
svá at hann snarar saman hendr á vixl á 
kviðnum, en hneppir höfuðit aftr á meðal 
fótanna, skýtr völunni í knésbætrnar, nemr 
þá við hnakkabeininu. Nú ferr hann til með 
Grími ok býr um svá sem hinn fyrra, breiða 
yfir þá klæðin ok ganga svá til bæjar á Hreið- 
arsstöðum, drepa þar á dyrr ok biðja Hreið- 
ar út ganga. Hann gerir svá, ok heilsar þeim 
vel, býðr þeim þar at vera. „Oft er þess 
kostr,“ segir Helgi, „en vit förum jafnan sið 
ok skulu vit heim í kveld, en þó þykkjumst 
ek enn við þurfa, því at glófar mínir liggja 
niðr við nautabrunna, en nú gengr til hafs, 
ok þykki mér driflegt; vilda ek, at þú tækir 
upp Í kveld, ok hafir heim með þér, þá er 
þú brynnir nautum þinum.“ Hreiðarr var 
sá einn maðr, at hann háttaði aldri fyrr en 
þriðjungr var af nótt, en lá alt til hádegis. 
Hreiðarr gekk inn, en þeir bræðr gengu suðr 
til Hofs ok svá fyrir neðan Skeggjastaði; þá 
gerir á veðr ok tekr at drifa ok nú gerir á 

hit mesta illviðr. þá snýr Helgi til bæjar 
á Nollarsstöðum, — „vil ek ganga með bæj- 
um, en eigi eftir ísum, þvi .at mér þykkir 
villufært.“ Helgi drepr á dyrr. þá var liðit 
dagsetr. Nollarr riss upp ór rekkju sinni ok 
steypir á sik stakki ok gengr til hurðar, ok 
þegar hann lýkr upp hurðinni, þá þrifr Helgi 
i hönd honum ok kippir út í illviðnit. Grimr 
tekr í aðra hönd honum ok leiða hann at 
viðkestinum; fletta stakkinum fram yfir höf- 
uðit. Grímr stendr á fyrir framan höfuðit, 
en Helgi hnykkir einum sviga ór kestin- 
um ok hýðir Nollar, svá at hvergi var heil 
húð hans milli hæls ok hnakka. Þá létu þeir 
hann standa upp ok báðu hann fara burt 
frá þeim, — „skaltu hafa þetta fyrir hlaup 
þitt, ok bið svá verra.“ Þeir fara ok snúa 
nú heimleiðis, koma svá heim, er mikit var 
af nótt; tekr Droplaug við þeim báðum hönd- 
um, sem hon var jafnan vön. Bersi reið um 
kveldit til þess er hann kom til Eyvindarár. 
Nökkuru fyrri kom Inni-Krákr; en í þessu 
kom griðkona ór fjósi ok sagði Gró, at Inni- 
Krákr var kominn heim með undarlegan 
búning. Gróa gengr út, ok húskarl með henni, 
ok taka Inni-Krák ok beita frá sleðanum, 
brynna ok gefa honum; siðan leysir hann ór 
sleðanum rekendina, þá kemr Bersi í tún. 
Gróa fagnar honum með bliðu. Bersi þekk- 
ist þat ok spurði, hvárt þeir væri þar komn- 

ir frændr hennar. Hon segir, at þat væri 
eigi, — „eða hversu stenzt af um ferðir þin- 
ar?“ Bersi segir alla sögu, sem farit hefir. 
Bersi var þar um nóttina; veitir Gróa þeim 
all-alvarlega. Gróa biðr þeim virkta við ok 
mælti, at hann skuli veita þeim vinskap. 
Bersi segir, at svá skuli vera. Hreiðarr sat 
við fornsögu, til þess er liðit var dagsetr. 
þá fór hann út ok gaf nautum sínum. Eftir 
þat rekr hann þau til brunns. Honum kemr 
þá í hug, hvat Helgi mælti við hann; snýr 
at vatninu ok at vökunum, finnr eigi glóf- 
ana, sér þar bandknúta þessa, er þar lágu; 
leysir hann þá; eru þeir svá stirðir sem stokk- 
ar. Ferr Hreiðarr heim eftir eyk, ok ekr 
þeim heim til bæjar; hann hjúkar þeim við 
ok hressast þeir vel. Þeir váru þar um nótt- 
ina. Um morgininn býst Bersi heiman frá 
Eyvindará. Gróa gaf honum fingrgull ok 
seilamöttul ok mælti til fullkominnar vin- 
áttu við Bersa. Riðr hann þar til er hann 
kemr á Hreiðarsstaði. Hreiðarr tók við Bersa 
forkunnar vel. Sögðu húskarlar hans sínar 
eigi sléttar. Bersi hló mjök at, kvað gleði- 
bragð vera ungra manna, — „en er vist, at 
þeir hafa sýnt þat, at þeir hafa alls kosti 
við ykkr, en látit min at njóta, er þeir hafa 
eigi meira at gert við ykkr; því at ærnar 
sakir gerðu þit til, þó at þeir hefði drepit 
ykkr. Nú skulu þit láta vera kyrt.“ „Svá 

munu vit gera,“ sögðu þeir. Fara heim eftir 
þat; fara upp eftir ísunum, þar til er þeir 
koma fyrir Nollarsstaði. Þar sjá þeir Nollar 
sitja á hyrnishrúku, sem hundr, ok er all- 
hlámáll. Hann biðr Bersa, at hann mundi 
rétta málit, slíkar hrakningar sem hann hef- 
ir fengit. Bersi kvað þat maklegt, þó at hann 
hefði nökkurt bráðræði fengit, en þó má ek 
eftir leita, þó at þú sért ómaklegr.“ Nollarr 
dragnar heim, en Bersi riðr, þar til er hann 
kemr á Arneiðarstaði. þá var í annan lit. 
þeir Droplaugarsynir váru í túninu úti ok 
buðu honum þar at liggja ok urðu fegnir 
fóstra sinum, er hann var þar kominn. Bersi 
þektist þat ok var hann þar um nóttina. En 
um morgininn þá ræða þeir mart ok flest 
um þessa hluti, er hann hafði farit eftir 
þeim bræðrum. „En ek hefi þvi gert ferð 
mina eftir ykkr, at ek vil, at þit varizt þat, 
sem ek mun segja ykkr, at þit látið eigi vánda 
menn komast í milli ykkar ok min; því at 
þit munuð ekki til þess taka, at ek muni 
ykkr af hendi gefa, meðan þit veitið eigi 
mér ágang eða Ormsteini syni minum, en 
ef ykkr greinir á, þá mun ek í jafnan stað 
leggja. Mun ek með ykkr, við hvern sem þit 
eiguð í heraðinu, aðra en við konu þá, er 
þú hefir lagt tal þitt við; þá gerðu fyrir min- 
ar sakir; grandalaust hefir verit okkart vin- 
fengi. Mun ek alt at einu halda viriskap við 

þau á Skeggjastöðum, þótt þér gerið af yðru 
ráði þvílíkt sem yðr líkar.“ Helgi svarar: „Eigi 
veit ek, at þar þurfi um at vanda heðan í 
frá.“ Bersi mælti: „Þat vilda ek, at þit fengið 
Nollar kvikendi nökkurt fyrir sitt harð- 
rétti, er þit hafið honum veitt, þó at hann 
hefði maklegleika til.“ Helgi segir, at þat 
skuli víst gera fyrir hans orð. Bersi býst 
heim við sina menn. Helgi gaf Bersa uxa 
tvá, fimm vetra gamla, gráir báðir, ok stóð- 
hest rauðan ok var kallaðr Heiðarrauðr ok 
með merar þrjár. Hvárum þeira húskarla 
Bersa, er þeir höfðu knept við vakirnar, gaf 
Helgi, Öðrum sverð, en öðrum öxi. Skildust 
þeir vinir. Fór Bersi heim. En þeir bræðr 
sátu heima um hríð. Helgi leitar aldri á þá 
konu oftar, ok öngva aðra, svá at menn viti. 
Er þat ok alþýðu manna sögn, at Helgi hafi 

öngva konu elskat, svá at menn viti. 
"14. þess er getit eitt sumar, at skip kom 
af hafi í Gautavík í Berufirði. Skipi þessu 
fylgdu þrændskir menn ok vistuðust hér um 
vetrinn. Á því sama vári eftir vetr afliðinn 
beiddi Þiðrandi Geitisson fóstra sinn farar- 
efna — „vil ek kynna) mér siðu annarra 
manna“. Hróarr svarar: „Þat þykki mér mik- 
it, ef þú vill fara af landi burt, því at ek ger- 
ist mjök hrumr af elli, ok veit ek eigi, hvárt 
þú kemr aftr. En alt at einu, þá skal ek sæma 
þik at því, sem ek hefi föng á; en biðja vil 

ð 

ek, at þú komir sem fyrst aftr. En þú munt 
ráða.“ Hróarr Tungu-goði fekk Þiðranda 
mikit fé. Honum þótti mikit, er þeir skildu, 
ok öllum þótti mikil hans fráför. Réðst þiðr- 
andi til ferðar ok ferr suðr yfir heiði, ræðr 
sik í skip, ferr utan um sumarit. Þeim byrj- 
aði vel ok skjótt; þeir kómu skipinu í Þránd- 
heim í Niðarós. Þá réð Hákon hinn ríki fyrir 
Noregi. Hann hafði atsetu at Hlöðum. (þá 
sýndist, hverja menning Þiðrandi hafði hlotit, 
því at öllum mönnum fundust orð um, at eigi 
hefði þvílíkr maðr komit frá Íslandi í manna 
minnum, sem Þiðrandisvar. Hann ferr á fund 
Hákonar jarls. Jarl tók við honum vel ok setti 
hann í hásæti hjá sér ok veitir honum af mik- 
illi blíðu um vetrinn. Hann virði öngvan sinna 
manna jafnan þiðranda. Þeir töluðu löngum. 
Þiðrandi sýndi slikt af sér, at honum unni 
hverr maðr hugástum. En er vár kom, þá 
beiddi Þiðrandi sér fararleyfis út til Íslands. 
Jarl spurði, hví hann vildi svá litla stund 
dvelja við þar, — „þvi at ek ann þér hér 
allvel vistar; hefir hér enginn sá maðr kóm- 
it, at mér þykki svá mikil eftirsjá at, sem 
um þik, ef þú ferr á burt.“ „Vel hefir þú 
til min gert þessa stund, en þó má ek eigi 
nýta at vera hér lengr, því at ek ann móður 
minni svá mikit, at ek hlýt at fara nú fyrst. 
Má yðr þat segja, at þar eru enn þeir menn, 
at létu sem bezt þætti, at ek kæma fyrr aftr 

en siðar.“ Jarl svarar: „Svá skal nú vera.“ 
Þiðrandi kaupir sér skip ok lætr í koma mik- 
it fé; hann þiggr af jarli góðar gjafir; eftir 
þat láta þeir ór landfestum ok sigla í haf. 
Þat hafa margir fyrir satt, at Þiðrandi hafi 
óvirt skaplyndi jarls fyrir sumar greinir, 
ok vildi af því eigi lengr vera með honum. 
Þiðrandi fekk þat sumar góða byri, ok kom 
skipi sinu í Skálavík í Vápnafirði, ok bar 
af skipinu ok flutti heim varninginn. Eftir 
þat býr hann um skipit ok setr upp. Hann 
fór heim í Krossavík. Þar var tekit við hon- 
um forkunnar vel ok með allri biðu; verðr 
þar ok fagnafundr mikill með þeim Þiðr- 
anda ok Hróari, Hann er þar fár nætr áðr 
Hróarr lýsir því, at hann vill, at Þiðrandi fari 
austr með honum til eigna sinna ok ríkis, — 
„því at ek má eigi annat en vera ásamt við 
Þiðranda, svá ann ek honum mikit, ok hver 
stund þykki mér löng, ef hann er eigi hjá 
mér.“ Þiðrandi segir, at þat skuli þegar vera, 
er hann vildi, — „því at ek vil þess njóta, 
meðan kostr er.“ Býr Þiðrandi ferð sina, ferr 
með Hróari austr til Hofs í Hróarstungu; 
urðu frændr hans honum fegnir, þar sem 
þeir kómu í Vápnafirði. Allir frændr Þiðr- 
anda sýndu á sér mikinn feginsþokka, er 
hann var aftr kominn með virðingu. Ketill 
þrymr sendi orð Þiðranda systursyni sinum, 
at hann skuli koma í Njarðvík til heimboðs, 
5 

ok segir, at hann skuli eigi til einskis fara, 
— „því at hann er sá einn minna frænda, 
at mér er mest aufúsa at eiga mart við ok 
sótt.“ þiðrandi heitr ferðinni, er á liði sum- 
arit ok heyverkum er lokit, en kvaðst þá 
eigi tóm eiga at, því at hann hefði fyrr heit- 
it öðrum. Ketill segir, at Þiðranda færi vel. 
— Maðr hét Ásbjörn; hann var sunnlenzkr 
ok þá nýkominn í Fljótsdalsherað. Hann var 
fæðingi suðr í Flóa. Hann fór þaðan austr 
á Rangárvöllu, þá austr á Síðu, ok léttir eigi 
fyrr en hann kemr austr í Fljótsdal. Hann 
tekr sér þar vist. Ásbjörn var mikill maðr 
vexti, dökkr á hárslit, ljótr í andliti ok heldr 
óþokkulegr; þó slægði marga menn til at 
taka við honum, því at hann var garðlags- 
maðr svá mikill, at enginn lagði lag við hann. 
Ásbjörn átti viðnefni ok var kallaðr vegg- 
hamarr. Ásbjörn hafði verit fimm vetr í 
Fljótsdalsheraði, er þetta varð til tíðenda, ok 
hafði lagið garða um tún manna ok svá 
merkigarða. Ásbjörn var svá mikill meistari 
á garðlag, at þat er til marks, at þeir garðar 
standa enn í Austfjörðum, er hann hefir 
reista. Þorbjörn hét maðr; hann var kallaðr 
kórekr. Hann bjó á þeim bæ í Fljótsdalsher- 
aði, er heitir á Kóreksstöðum, fyrir austan 
Lagarfljót. þat er í Útmannasveit við en 
eystri fjöll. Þorbjörn átti sér konu; hon var 
skyld þeim Njarðvíkingum. Hann átti tvá 

sonu; hét annarr Gunnsteinn, en Þorkell hinn 
yngri. Þorkell var þá átján vetra, en Gunn: 
steinn hafði tvá vetr um tvitugt; þeir 
váru báðir miklir menn ok sterkir ok 
allvasklegir; en Þorbjörn var nú gaml: 
aðr mjök. Hafði Ásbjörn vegghamarr verit 
þar tvá vetr ok grætt fé nökkut, en 
á hinu þriðja vári gerir hann bú, því át 
hann átti ólétta konu; átti hann áðr nökkur 
börn. Hann leigir land þar fyrir utan lok, 
þat er nú heitir á Hlaupandastöðum, en þá 
at Sandlæk. Hann var þar ein misseri; hon- 
um varð ilt til fjár ok varð óhægt búit, Á 
þessu sumri gerir Ásbjörn vegghamarr heim- 
anferð sína út í Njarðvík á fund Ketils ok 
bað, at hann mundi taka við honum til 
húskarls. Ketill spyrr, hví hann vill eigi búa 
lengr. Honum kvað þykkja óefnilegt at búa 
við óhægindi mikil. Ketill svarar: „Oflið- 
margr þykki mér þú vera.“ Ásbjörn kvaðst 
ekki fleirum leita vistar en sér einum: lézt 
annat mundu sjá fyrir liði sinu. Ketill spyrr, 
hvat hann ætlar at sjá fyrir liðinu. Hann 
kvaðst ætla at hlaupa burt frá, — „ok hing- 
at til þin, því at ek ætla, at mér sé lítill ágangr 
veittr fyrir ríki þínu; mun ek konuna láta 
kjalast við börnin.“ Ketill svarar: „Þat hafða 
ek oft ætlat, at taka við þér. Mun ek gera 
þér á kost; þú skalt gera garð ofan ór fjalli 
undan hömrum ok út í sjó; þetta skaltu 

vinna til tveggja missera vistar.“ Ásbjörn 
kvaðst ætla, at hann mundi þetta fá fullvel unn- 
it — „munu vit þessu kaupa, en þú skalt sitja 
fyrir, at eigi sé fylgt á mik ómegðinni.“ Ket- 
ill játar þessu. Síðan gerir hann ferð sina upp 
yfir heiði, ferr eftir rekkjuklæðum sinum, 
en þar hleypr hann frá liðinu ok skyldi 
af því heita á Hlaupandastöðum; þá tóku 
þeir á Kóreksstöðum við ómegð hans, en 
mistu landsleigu sinnar við hann ok sátu fyrir 
öllum vankvæðum. Ásbjörn tekr til garð- 
lags út í Njarðvík ofan ór fjalli; hann vinnr 
mikil verk á um sumanit, en ekki hefir hann 
venjubrigði í skapsmunum, því at öllum lík- 
aði illa við hann nema Katli einum. 

15. At sjau vikum sumars býr Þiðrandi 
heimanferð sina; hann riðr við hinn sjaunda 
mann út með Lagarfljóti ok ofan eftir Hró- 
arstungu ok þar yfir fljótit, er heitir at 
Bakkavaði, riða út eftir heraði ok koma um 
kveldit á Kóreksstaði til Þorbjarnar. Þorbjörn 
gekk á móti þeim Þiðranda, ok synir hans, 
með mikilli bliðu, ok bauð honum þar at 
vera svá lengi, sem hann vildi. Hann var þar 
þessa nótt ok gera þeir til hans ágæta vel. 
Þeir bræðr báðu Þiðranda, at hann mundi 
vilja fara út til Njarðvíkr ok biðja Ketil, 
at hann léti lausan Ásbjörn, en gildi þó sum- 
arkaup, eða ella tæki hann við liði sínu. Þiðr- 
andi kvaðst skyldr at leggja orð til, — „en 

eigi nenni ek at ríðast í meira, þar er Ketill 
frændi minn er til annarrar handar.“ þeir 
segja, at þeim þætti þat várkunn. Eftir nótt- 
ina afliðna búast þeir til ferðar tuttugu sam- 
an; þeir ríða út yfir Ós ok ofan heiði, þar 
er heitir Gönguskarð, í víkina; var þá miðr 
aftann, er þeir kvámu í víkina. þá var fátt 
manna heima; þá var eigi lokit heyverkum, 
en þar var heyland mikit. Var mannfólk á 
verknaði, en Ketill var einn heima karl- 
manna ok konur nökkurar. Ketill sat í skála. 
Nú var sagt í þann mund komi at honum 
skjálfti, sem jafnan var vant, at hann hrökk 
af fótum upp, svá at gnötraði í honum hver 
tönn; honum var ok sá hrollr sem vatni 
væri ausit milli skinns ok hörunds. þá mælti 
hann við konu eina, at gera skyldi eld fyrir 
honum ok vildi hann bakast Hon kastaði 
undir hann gæru einni. Ketill bakast við eld- 
inn. En Þiðrandi ok hans menn ríða ofan eftir 
víkinni, ok er þeir koma á víkina mjök at 
bænum, þá sjá þeir, at maðr var upp í hlíð- 
inni at garðlagi; hann var í grám kyrtli; 
hann hafði knept upp blöðunum á axlir, en 
lykkjurnar hengu niðr at hliðunum, ok í hvit- 
um torfstakki yfir utan; hann hafði drepit 
á höfuð sér hött, þeir kenna þenna mann, 
at þar var Ásbjörn vegghamarr; hann kveðr 
þá ekki. Þeir ríða svá ofan með garðinum; 
mæltu hvárigir við aðra. þá ríðr Gunnsteinn 

Kóreksson ofan at Þiðranda ok mælti: „Ill- 
vænlega lætr sjá maðr; muntu leyfa mér at 
ek taka geirnagla ór spjóti minu ok taka 
af spjótit af skaftinu ok skjóta til hans ok 
vita, hversu hann verðr við.“ iðrandi mælti: 
„Gerðu þat eigi, því at þat er fornt mál, at 
oft hlýzt ilt af illum, ok vil ek eigi, at þú 
eigir við hann.“ þá snýr hann í halaferðina 
ok af götunni; þá tekr hann ór geirnaglann 
ór spjótinu ok skaut til hans með hlátri mikl- 
um. En er Ásbjörn sér at spjótit ferr at hon- 
um, þá hleypr hann upp við; skotit kom í 
kyrtilsblaðit ok í lykkjuna ok svá út í blaut- 
an garðinn ok svá at hann fellr út af garð- 
inum. Hann sprettr upp skjótt ok tekr spjót- 
it ok kastar niðr, en hann hleypr upp á garð- 
inn ok þegar inn yfir. Hann tekr þegar skeið 
heim til bæjar. En þegar er hann kemr í 
túnit, þá hleypr hann í eldaskálann, þar er 
Ketill bakast; hann kastar sér upp í setit 
gegnt eldinum. Ketill spyrr, hvat honum væri. 
Hann svarar: „Vant er at vita, hverju vér 
skulim fagna; ætlaða ek á vári, er ek réð- 
umst hingat, at ek munda eigi barðr til meið- 
inga, eða með Öllu til bana. Eru þeir komn- 
ir hér Kórekssynir; hefir Gunnsteinn skotit 
spjóti undir hönd mér ok kom út undir ann- 
arri. Nú ætlaða ek, at ek munda hafa heim- 
sótt höfðingja, er þér eruð; en ek sé, at eng- 
inn er í þér dugr, at þér rekið aldrigi várra 

harma, þó at oss sé skammir gervar.“ Ás- 
björn hafði hátt raddarlag ok sárlegt and- 
artak. Ketill hleypr upp við bræði mikla; 
hann þrifr ullskyrtu sína ok kemst i, en áðr 
í brókum leistalausum; váru ilbönd undir 
neðan, ok höfðu menn þá linbrækr í þat 
mund. Ketill gengr þá þegjandi utar eftir 
eldhúsinu, svá at alla vega hraut eldrinn um 
hann. Hann gengr utar til lokrekkju þeirar, 
er hann var vanr at sofa, tekr ofan hjálm 
ok setr á höfuð sér ok sverð í hönd sér, setr 
skjöld fyrir sik. Eftir þat snýr hann út með 
brugðit sverðit, en kastar eftir umgerðinni. 
En í þvi, er hann kom í tún, þá riðr Þiðrandi 
í túnit ok hans menn. Ketill snýr þegar at 
Þiðranda ok höggr til hans með sverðinu. 
Þiðranda bar svá nær höggit, at hann sá 
eigi ráðrúm til at skjóta fyrir sik skildinum; 
hann kneppir sik aftr ór söðlinum ok kemr 
standandi niðr. En Ketill stöðvar ekki höggit 
at heldr. þá riðu menn mjök í standsöðlum 
smeltum. Ketill höggr um endilangan söðul- 
inn ok tekr í sundr bógana báða ok hestinn 
undir söðlinum. Ketill höggr þegar annat 
sinn til Þiðranda. Hann kemr þá skildi fyrir 
sik. Ketill klýfr þá skjöldinn fyrir utan 
mundriða, svá at sverðit nam í vellinum stað. 
Konur þær, er á bænum váru, hlupu út 
þangat, er menn váru á verki. Annarr bær 
stóð þá í víkinni, sá er at Virkihúsum heitir. 

Þangat hlupu sumar konur, því at þar váru 
enn karlar nökkurir. Fóru þeir þangat; þeir 
urðu alls tuttugu menn. þiðrandi mælti við 
menn sína, at enginn skyldi bera vápn á 
Ketil — „en ef nökkurr gerir öðruvís, en ek 
mæli fyrir, þá mun ek bera vápn á hann, 
þó at hann sé af mínum mönnum.“ Eftir 
þetta biðr þiðrandi Ketil frænda sinn allra 
safninga — „hefi ek hér aðrar viðtökur en 
ek hugða til, ok ef nökkut er þat í vorðit vár- 
um ferðum, at yðr þykkir málþarfa, þá vil 
ek bótum upp halda, svá at þér þykki sæmd 
i. Nú meðr því, at þú vill einskis min orð 
meta, þá láttu mik njóta móður minnar en 
systur þinnar, ok er megin ábyrgðar hlutr at 
halda þessu fram, sem nú hefir þú upp tek- 
it.“ Ketill þegir við ávalt, en Þiðrandi biðr 
hann vægðar einart. Ketill lætr sem eng- 
inn væri annarr, ok sækir at honum í 
ákafa. þiðrandi mælti: „Hvi er nú eigi vel, 
at nú vinni maðr þat er má annat; en enginn 
maðr skal bera vápn á Ketil, því at hann mun 
sefast brátt; en eigi banna ek, at þér drepið 
menn hans sem þér meguð.“ þá gera þeir 
svá. þá hörfa þeir suðr eftir túninu. Tekr 
nú at líða aftanninn mjök ok lægir sólina, 
en hross þeira váru hér ok hvar, því at 
þar hleypr hverr af hestum sínum, sem 
kominn var. þá berr suðr eftir vellinum, alt 
til þess, er þeir koma at læk þeim, er fellr 

fyrir utan garð þann, sem gengr fyrir neðan 
hlaðit. þá stingr Þiðrandi fram blóðreflin- 
um ok hleypr öfugr yfir lækinn. Þá var 
höggvinn af Þiðranda skjöldrinn allr, svá at 
enginn spánn var eftir, nema þat er mund- 
riðanum fylgdi. Í þessu höggr Ketill til Þiðr- 
anda ok kemr á öxlina hægri ok leysir frá 
herðarblaðit, svá at inn sá í lungun. Þiðr- 
andi hljóp þá ofan yfir lækinn, tekr sverð- 
it hinni vinstri hendi ok höggr til Ketils ok 
í gegnum hann. Ketill fellr þá dauðr til jarð- 
ar; en iðrandi gengr suðr yfir lækinn 
ok at þúfu þeiri, er stendr fyrir neð- 
an götuna, er nú heitir Þiðrandaþúfa. 
Hann sezt þar niðr. Þá stóð ekki fleira manna 
upp en þeir Kórekssynir, Þorkell ok Gunn- 
steinn, Allir váru fallnir aðrir menn Þiðr- 
anda. Þeir Kórekssynir settust þá niðr hjá 
honum á sína hönd hvárr; þeir váru þá móð- 
ir mjök, Menn Ketils styrmdu yfir honum 
ok huldu hræ hans. Eftir þat gengu þeir heim 
vigmóðir ok margir sárir. Nú tekr Þiðrandi 
til orða við Gunnstein: „Hversu þykki þér 
at fara, hvat mun nú tjá at lasta þat er orð- 
it er, en farit hefir betr, at hér megi þér 
sjá nú, hversu einræðit kann at gefast, en 
ekki tjár nú at ávita þik. En hvat hefir þú 
sét til Ásbjarnar félaga þíns um aftan?“ 
Gunnsteinn svarar: „Átt hefi ek annat verk- 
efni en hyggja at þeim skelmi.“ Þiðrandi 


68 FLJÓTSDÆLA SAGA 


m ælti: „Ekki er mér.þat þó, ek hefi ekki 
svá annríkt átt, at ek hafa eigi augu til sent, 
hvat hann hefir at hafzt. Þegar í kveld er 
Ketill gekk út, ok menn drifu at honum, þá 
kom Ásbjörn út ok hafði hönd fyrir auga 
ok skygndi til, hversu færi á milli vár. En 
nú hefir hann farit ekki hermannlega, ok 
þat hygg ek nú, at hann sé hér nú í vellin- 
um fyrir utan lokinn; ok ætla ek, at hann fletti 
mannnáinn einn.“ Gunnsteinn sér nú, hvar 
hann er ok hleypr út yfir lækinn; hann hafði 
sverð í hendi ok höggr á hrygginn ok tekr 
hann í sundr í miðju. Eftir þetta gengr hann 
til sætis sins. — Kona ein gengr út um kveldit. 
Þat var griðkona. — 

"16. Gunnarr hét maðr. Hann var á vist 
með Katli. Hann var austmaðr ok hafði kom- 
it út um sumarit. Hann var háleyskr maðr 
at ætt, mikill maðr ok viglegr, ungr at aldni 
ok allvel mentr. Hann sat í útibúri fyrir ofan 
hús; þar var inni varningr hans. Ekki hafði 
hann verit við fund þenna, ok ekki hafði 
hann vitat til, at styrjöld sjá hafði verit. Kon- 
an hleypr til búrsins; þetta var vinnukona 
hans. Gunnarr sat í durum útibúrsins ok fiðr- 
aði örvar, Hon tekr til orða: „Satt er þat 
er mælt er, at eigi má mann sjá, hverr hverrgi 
er. Mundi Ketill eigi þat ætla at hausti, er 
hann bauð þér hingat, at honum mundi engi 
brautargangr at þér verða, ef hann þyrfti 


FLJÓTSDÆLA SAGA 69 


nökkurs við, en þú ert mannfýla því meiri, 
er þú liggr inni kyrr, sem hundr á hvelpum, 
þar sem húsbóndi þinn er lagðr við velli ok 
margir hans menn. Er hér kominn ófriðar- 
gangr ok hafa þeir vegit Ketil.“ Gunnarr hljóp 
upp við þessa tiðenda-sögu ok þrifr boga í 
hönd sér, leggr ör á streng, er hann hafði 
nýgert. Hann gengr þá út ok mælti: „Hvárt 
eru þessir menn á burt farnir frá óverkum 
sinum, er þetta hafa gert?“ Hon svarar: „Eigi 
er þat.“ „Hvar eru þeir nú þá?“ segir hann. 
„Þar eru þeir er eftir lifa fyrir sunnan lækinn 
á vellinum.“ Gunnarr mælti: „Hvar er hann 
Þiðrandi, ek vilda hann sjá?“ „Þat ætla ek,“ 
sagði hon, „at hann siti á fuglþúfu milli 
þeira bræðra, Kórekssona.“ Gunnarr bendirnú 
bogann, ok var þat alt jafnskjótt, at strengr- 
inn gall heima við bæinn ok Piðrandi fell á 
bak aftr; kom örin fyrir brjóst Þiðranda ok 
út í millum herðanna. Gunnarr spurði, hvat 
manna sjá hefði verit. Hon svarar: „þat var 
Þiðrandi Geitisson.“,,Seg allra kvenna örmust. 
Eigi fekk annan mann vinsælla, né betr at 
sér. Hefi ek þeim manni bana unnit, er ck 
vilda sizt.“ Þorkell Kóreksson spurði Gunn- 
stein bróður sinn, hvárt hann væri mjök sárr. 
Gunnsteinn kvaðst hafa sár nökkur, — „en 
hvat liðr þér, Þorkell?“ „Ekki sár er skað- 
legt á mér.“ þá mælti Þorkell: „Nú munu 
vit eigi þurfa Þiðranda at bíða, enda mun 

eigi ráð heim at leita til bæjarins. Eigi get 
ek, at vit náim hestum okkrum; munu vit 
ok eigi vera mjúkir til göngu.“ Þeir hvelfa 
skildi yfir Þiðranda þar á þúfunni, ganga 
síðan á burt, fara upp til götu, rétta leið upp 
í brekkur. Þeim fórst seint, því at náttmyrkr 
var á mikit. Þeir gengu til þess er þeir kómu 
at brekkum þeim, er neðstar váru í skarð- 
inu. Þar var hvammr fyrir sunnan götur, ok 
heitir Kiðjahvammr. Á fellr ofan ór skarð- 
inu ok ofan í hvamm; þar er mikill fors í; 
undir forsinum er hellir mikill. Í þeim helli 
eru menn oft á haustum, er á fjall er gengit. 
Þorkell mælti: „Förum vit til hellisins, því 
at mik gerir svá móðan, at ek má eigi lengra 
ganga.“ Þeir fara til hellisins; er þar hlaðit 
grjóti fyrir framan. Gunnsteinn kastar sér 
niðr þegar, þvi at honum var heitt mjök; 
hann verpr af sér klæðum. Þorkell sprettir 
af sér belti sinu; eftir þat flettir hann af sér 
klæðum, þá falla út iðrin. Hann sezt þá niðr, 
ok lét Þorkell þar lif sitt. Við þetta hafði 
hann gengit alt neðan ór Njarðvík. Nú er 
Gunnsteinn einn eftir hjá bróður sinum 
dauðum; hann var sárr mjök. Gunnsteinn 
sá þat af sínu ráði, at ráðast á brott þaðan. 
Hann stendr þá upp ok er hann ætlar þaðan 
til göngu, þá var hann svá stirðr, at hann 
mátti hvárigan fót hræra yfir annan fram. 
Sezt. hann þá niðr; verðr hann nú þar at 

vera, þó at honum þætti eigi gott. Þorbjörn 
kórekr lét illa í svefni þessa nátt. En er hann 
vaknar, þá ferr hann skundandi í klæði. 
Hann vekr upp smalamann, ok mælti, at 
hann mundi fara sendiför hans, — „vil ek, 
at þú takir hesta tvá; vil ek, at þú ríðir út til 
Óss ok ofan í Gönguskarð til hellis þess, er 
þér eruð vanir at hafa náttból um haustum, 
þá er þér gangið á fjall, ok vit, við hvat þú verðr 
þar varr. En ef þú verðr við nökkur tiðendi 
varr, þá þigg ek, at ek fengi þat at vita.“ 
Sauðamaðr riðr ofan til Óss ok ofan í Göngu- 
skarð; hann litr til ferða, en er hann kemr 
ofan í Kiðjahvamm, þar stigr hann af baki 
ok gengr upp undir forsinn; hann gengr 
inn í hellinn; þá var lýst af degi. Hann spurði, 
hvárt nökkut væri þar, þat sem honum mætti 
andsvar veita. Gunnsteinn segir til sín. 
Sauðamaðr spyrr tíðenda, Gunnsteinn segir 
slik sem orðin eru. Sauðamaðr spyrr, hvárt 
hann mundi færr með honum í burt. Gunn- 
steinn kvað eigi annat til þess. Hann vildi 
þá brátt út ganga, en mátti eigi, nema hann 
styddist við axlir honum — öðrum fæti. Hann 
kemr honum í söðul, ok' berr at honum 
klæði ok býr um hann sem honum þótti 
vænlegast, ríðr nú upp yfir heiði ok kómu 
heim um hádegisskeið. þá hafði Kórekr bú- 
it laug; tekr hann nú ok fægir sár Gunnsteins, 

ok veitir honum hoægindi slík, sem hann 
mátti. 

17. þessi tíðendi spurðust brátt, ok þótti 
mörgum mikil, sem var. Hróari Tungu-goða 
fell þetta næst, svá at hann legst í rekkju af 
harmi ok deyr af helstriði, Eftir þenna fund 
kemr Þorkell fullspakr heim, þvi at hann 
hafði farit ofan í fjörðu eftir skreið. Hann 
kom þann dag heim, er fundrinn hafði verit 
áðr um nóttina. Þorkell fréttir fundinn ok 
at fallinn er faðir hans ok Þiðrandi. Haug 
verpr hann yfir þiðranda frænda sinn, ok 
stendr hann þar á bakkanum ofan undan 
bænum. Hann færir í haug menn þá er fellu. 
Þorkell rak á burt austmanninn með mikl- 
um hrakningum, kvað hann þeim mikla 
skömm gert hafa, svá at eigi mundu menn 
bætr bíða, drepit þann mann, er aðrir væntu 
sér af hins mesta yndis. Gunnarr hvarf nú á 
burt ok spurðist ekki til hans. 

Margir menn hörmuðu þessi tiðendi, er 
þeir spurðu, ok þótti þetta miklir atburðir, 
bæði Þorkell Geitisson bróðir hans ok Bjarni 
Helgason frá Hofi í Vápnafirði, því at hann 
var náinn frændi Þiðranda, — Helgi Ásbjarn- 
arson átti Þórdisi toddu, systur Bjarna — 
svá þeir bræðr Þorvaldssynir Þiðrandason- 
ar, Grímr ok Helgi; þeir váru allir í eftirleit 
við Gunnar austmann ok vildu allir Þiðranda 
hefna, en til þessa manns spurðist aldri; var 


FLJÓTSDÆLA SAGA 13 


þat flestra ætlan, at hann mundi hafa hlaup- 
it til fundar við aðra austmenn, þá er sátu 
búðsetu, þar er þeir höfðu skip uppi í vík- 
um milli Njarðvíkr ok Borgarfjarðar fyrir 
handan Snotrunes. Þar sátu sjautján austmenn 
ok ætluðu menn af þvi, at hann mundi þangat 
vera farinn. Líðr nú á vetrinn, alt þar til at 
daga lengdi. þá býr Þorkell Geitisson ferð sina 
norðan ór Krossavik með tíunda mann austr 
yfir heiði í herað. Hann riðr upp eftir her- 
aði fyrir austan fljót, alt þar til er hann 
kemr á Arneiðarstaði; hann fær þar góðar 
viðtökur af Droplaugu ok sonum hennar. 
Hann var þar um nóttina. þá biðr hann 
þá bræðr, at þeir munu fará með honum 
út til Njarðvíkr ok. hitta Þorkel fullspak 
ok þaðan suðr í fjörðu — „vil ek vita, at 
ek komumst nökkut á sporð um þenna 
mann Gunnar, er nú er kallaðr Þiðranda- 
bani, er oss hefir mikla harmsök unnit; Þetta 
er Öllum oss mikil nauðsyn á, at geta hann 
af ráðit.“ Þeir bræðr ráðast nú til ferðar 
með Þorkatli, ok fara út eftir heraði; þeir 
kveðja upp einstaka menn ok verða þeir 
saman átján. Nú fara þeir ok koma um 
kveldit á Kóreksstaði til Þorbjarnar. Þeim er 
þar boðit at vera ok þeir eru þar um nótt- 
ina. Þeir spyrja Gunnstein vandlega at þeim 
tíðendum, er gerzt höfðu um haustit í Njarð- 
vík, en Gunnsteinn sagði greinilega frá ok 
6 


74 FLJÓTSDGLA SAGA 


þótti þó mikit fyrir at segja. En er þriðjungr 
lifði nætr, þá stendr Helgi Droplaugarson 
upp; var tunglskin mikit ok færðir góðar 
bæði um heruð ok heiðar. Hann vekr þá 
förunauta sína. þá gengr hann til Gunnsteins 
ok mælti við hann: „Þú munt vilja með oss, 
frændi, út í Njarðvík.“ Gunnsteinn svarar: 
„Fara skal ek, ef þér vilið.“ 

18. Eftir þat ráðast þeir til ferðar, Íara 
út fyrir neðan Sandbrekku ok svá út til 
Óss, ok upp í heiði til Gönguskarðs, unz þeir 
koma svá upp, at ein brekka var eftir. Þar 
er hvammr fyrir utan göturnar, ok heitir 
Djúpahvammr. þar liggr leiðin um sumarit 
hit syðra, en jafnan um vetrinn fara menn 
ofan eftir hvamminum, þá er snjáva leggr. 
Hann biðr þá alla niðr setjast, okskipar þeim í 
garða en hlið í miðju, sem í húsgarði. Þor- 
kell Geitisson mælti: „Hvat skal breytni sú, 
frændi?“ Helgi svarar: „Ek þóttumst heyra 
mannamál upp í skarðit áðan. Nú skulu vér 
taka þessa menn höndum, hverir sem þeir 
eru.“ Ok er þeir höfðu nýsezt niðr, ríða þar at 
þeim fimm menn á broddstöfum. Þessir menn 
allir höfðu stálhúfur ok girðir sverðum. þeir 
kendu þessa menn, at þar var Þorkell Ketils- 
son fullspakr neðan ór Njarðvík ok heima- 
menn hans. Helgi sprettr upp ok þeir allir, 
ok mælti, at þeir skyldi hafa hendr á þeim. 
þeir gerðu svá. Helgi gekk at Þorkatli ok 

heilsar honum ok spyrr, hvert hann ætlar at 
fara. Þorkell kveðst ætla at fara upp í her- 
að ok heimta skuldir. „Hví segir þú svá ólik- 
lega, at þú munir fara at fjárreiðum í þetta 
mund missera? Ok sé ek, at ekki er þetta 
þitt erendi. Nú þykkist ek vita, hvert þú æti- 
ar, ok svá erendi þitt. Þat mun ek ætla, at 
þú mundir fara upp í Mjóvanes, á fund Helga 
Ásbjarnarsonar, ok selja honum í hendr 
Gunnar Þiðrandabana; ok mun þér þat þykkja 
líklegast, at hann muni geta haldit Gunnari 
fyrir mér; þú veizt at fátt er með okkr.“ 
(Þorkell svarar: „Hví ætlar þú mér þann hlut, 
at ek muna þann mann halda, er oss hefir 
mestaskömm gert; ok munu þér þat spurt hafa, 
at ek rak hann í burt þegar hinn sama dag, 
er: ek kom heim.“ „Ekki hirði ek, hvat þú 
segir til þess. Nú er þér skjótt til at kjósa 
um tvá kosti, hvárt þú vill, at ek drepa þik 
hér í Djúpahvammi, eða ella selr þú fram 
manninn.“ Þorkell kvaðst eigi mundu fyrir 
sjá um þann mann. Helgi fletti þá Þorkel 
af vápnum ok klæðum ok alla hans félaga; 
þá lætr Helgi leggja þá niðr ok fær til jafn- 
marga menn at vinna á þeim. Helgi mælti: 
„Eigi er oss vant við þik, ef þú virðir einskis 
frændsemi við mik; nú skal ek eigi hlifast 
við þik.“ Nú sér Þorkell í hvert vandræði 
komit var ok mælti: „Fast gengr þú at flestu 
þvi, er þú vill þér afskifti veita. Mér mun fara 
6" 


76 FLJÓTSDÆLA SAGA 


sem flestum, at ek mun kjósa at Lfa, ef ek 
á kosti. Mun ek nú segja vist, at austmaðrinn 
er Í minni varðveizlu. Hefi ek hann haldit í 
allan vetr, siðan er tiðendin gerðust; gerða ek 
þat til ólíkinda at kveðja hann á brott. Uppi 
í heiðinni, fyrir ofan bæinn í Njarðvík, gengr 
hjalli sunnan frá skarðinu út fyrir Skálanes. 
En á hjallanum gegnt bænum er hlaupin 
urðskriða ofan ór hryggum á hjallann; þat 
grjót er mjök mosa vaxit ok geitaskófu. Þar 
á milli steinanna sló ek tjaldi á hausti, þá er 
ek rak hann á brottu; Þat er járngrátt ok 
samlitt við grjótit; þar setta ek húðfat hans, 
ok bjó ek um sem ek kunna, ok þar hefir 
hann verit siðan.“ þá svarar Helgi: „Nú 
gerðir þú vel, er þú sagðir hit sanna til, eigi 
fyrir þvi, vissa ek áðr, at hann var í þinni 
varðveizlu; skal ek nú ok eigi gera þér til 
meins, en þú munt nú eigi at sinni lauss 
verða, at svá búnu.“ þá mælti Helgi til Þor- 
kels Geitissonar ok spurði: „Hvárt viltu nú 
heldr fara ofan yfir heiði ok leita austmanns, 
eða viltu sitja hjá Þorkatli nafna þinum ok 
gæta hans til hádegis.“ Þorkell Geitisson 
svarar: „Ek vil vera eftir hjá nafna min- 
um ok gæta hans, því at vér erum ófráir 
Vápnfirðingarnir; mun hér litils við þurfa, 
þykki mér meiri hamingjuraun eftir honum 
at leita. Treysti ek þér betr ok þinni giftu 
eftir honum at leita.“ „Því bauð ek ok 

kjörs á,“ sagði Helgi, „at mér þykkir 
vel at þú ráðir, en vant er at sjá, hverj- 
um þess verðr auðit. Nú skal skifta lMði 
í helminga. Munu vit bræðr fara ofan yfir 
heiði við tíunda mann ok vita, hvat ek koma 
áleiðis, en þér félagar farið upp á Arneiðar- 
staði í kveld ok bíðið min þar, unz ek kem 
á morgun, nema ek finna eigi austmanninn, 
þá mun ek koma á hádegi. Þá skal drepa 
Þorkel fullspak, ef hann hefir logit, en ef 
hann segir satt, þá má hann eigi at hafa, þó 
at hann seti undan. En ef ek kem eigi after 
fyrir hádegi, þá skaltu Þorkel láta fara hvert 
er hann vill, því at ratat mun ek þá hafa 
hæli austmannsins, hvert sem hann verðr fyr- 
ir höndum eða eigi.“ Nú skiljast þeir þar. 
Fara þeir Helgi ofan yfir heiði, en Þorkell 
Geitisson sitr eftir hjá nafna sinum. En er 
þeir Helgi kómu upp í skarðit, þá lýsti af 
degi. þá var bakki mikill til hafs; dregr upp 
skjótt á himininn ok tekr at drifa; fylgir 
vindr af landnorðri. Þeir sækja ofan í brekk- 
urnar. þá sjá þeir, hvar hjallinn gengr út 
eftir hliðinni. þá mælti Grimr Droplaugar- 
son: „Vinnum vér eigi tvisvar hit sama, 
snúm vér nú hér út eftir hjallanum.“ Þeir 
fara nú eigi lengi, áðr en þeir sjá urðina ok 
tjaldit svá. þá var hálfljóst af degi. Nú vex 
drifa ok svá vindrinn; tekrnú at kólna. Í þenna 
tíma vaknar austmaðrinn í tjaldinu. Hann 

þarf at ganga örna sinna. Hann riss upp, í 
skyrtu ok linbrækr; hann kippir skóm á fætr 
sér, en kneppir eigi; ekki hafði hann yfir 
sér ok ekki í hendi. Ok er hann bregðr brók- 
um sínum, þá heyrir hann manna mál suðr á 
hjallann frá sér. Þeir áttu þá skamttiltjaldsins. 
Hann sá, at þá var eigi ráð at snúa í tjaldit, 
er ófriðarmenn váru svá nær komnir. Hann 
snýr þá út eftir hjallanum, slíkt sem hann 
má fara. Þeir sjá nú manninn, ok þóttust í 
hendi hafa ráð hans, ok ætluðu, at hann 
mundi skamt undan taka; eggjaði hverr ann- 
an, at eftir skyldi halda. Gunnarr hleypr nú 
slíkt sem fætr mega bera, svá at af liggja 
skórnir, Nú dregr þó í sundr með þeim með- 
an hann var ómóðr. Gunnarr hleypr ofan hjá 
skálanum ok út af lautinni; þá nemr hann 
staðar ok knýtir linbrókina at beininu. þá 
váru þeir komnir ofan hjá skálanum á völl- 
inn. þeir gera garð ofan at sjónum. Grímr 
var þar allra manna skjótastr. Hann hleypr 
þá fram hjá liðinu ok at honum Gunnari ok 
ætlar þegar at sæta áverkum við hann. Gunn- 
att sér þetta ok kastar sér á kaf. Hann drepr 
þegar vör undir sik. Grímr sér, at hann 
getr eigi með vápnum sótt hann ok skýtr 
eftir honum spjóti ok kemr í ena vinstri hönd 
Gunnari. Hann tekr til ok kippir á burt, en 
hann legst úti á víkina. þá var hvast mjök ok 
föll stór. Helgi kveðr nú við ok mælti: „Hvar 

vitið þér slíkan mann at áræði sem þenna, 
eða hverr er fúss eftir honum at ráðast?“ 
Enginn kvaðst til mundu hætta. „þess er 
ván,“ sagði Helgi, „þvi at annathvárt mun 
einum endast eða engum af váru liði. En sá 
mun eigi fara, því at mér þykkir landtakan 
óvisleg, þar er Gunnarr er á strönd fyrir, enda 
er eigi víst, hversu sundit tekst. Nú munu 
vér heldr ganga inn til nausta ok vita, ef 
vér fám oss þar skip at róa eftir honum, þó 
at oss sé þat nökkuru seinna; en þó skulu 
vér at hyggja jafnan, hvert hann legst“. Þeir 
Helgi gera nú svá, sem hann mælti fyrir, en 
Gunnarr legst yfir víkina ok kemr á land 
fyrir sunnan skriðurnar, er nú heitir Gunn- 
arsdæld. því hafa þeir menn saman jafnat. 
er hvárttveggja hafa komit ok kunnigt er 
um, at þar sé jafnlangt sund, er Gunnarr 
hefir lagizt yfir þvera Njarðvík, ok frá 
Naustadæli ok yfir til Vindgjár. Gunnarr 
hleypr þá upp á nesit Snotrunes. Hásetar 
Gunnars sátu öðrum megin nessins búðsetu. 
Hann leitar þangat til þeira. Þeir Droplaugar- 
synir róa yfir víkina ok koma litlu síðar á 
land en Gunnarr. Þeir setja upp skipit ok ráð- 
ast til göngu ok sjá, hvar Gunnarr ferr. Þeir 
herða nú eftir honum. Gunnarr hleypr inn í 
búðina. Þá sitja þeir at dagverði. Gunnarr 
bað þá ásjá, — „vilda ek, at þér verðizt með 
mér; munu vér þá eigi uppgefnir fyrir þeim 

er eftir sækja“. Þeir kváðust aldri mundu 
gefa sik upp fyrir ógiftu hans. Hann gaf nafn 
víkinni, ok kendi við félaga sína, ok kallaði 
Geitavík, ok svá heitir hon ávalt síðan. Ok er 
hann sér, at hann fær ekki af þeim, þá snýr 
hann brott ok upp á Snotrunes. Hann stefndi 
suðr til Borgarfjarðar með ekki meirum 
birgðum, en áðr hafði hann. Þeir Droplaug- 
arsynir sjá, at Gunnarr hleypr brott ór vik- 
inni; koma þeir ekki þar; þeir hlaupa hit efra 
fyrir ofan búðirnar. Gunnarr tekr nú at 
hrymjast mjök á fótum, er hann hljóp ber- 
fættr um klakann, ok kuldi mikill; frýs at 
honum linklæðin; dugði honum þat, at hann 
kostaði um ferðina slíkt er hann mátti; fekk 
honum því vermans. Nú dregr þó saman 
með þeim unz hann kom upp í ásinn; þá 
hallar brátt af suðr. 

19. Sunnan undir hálsinum stendr bær, 
er heitir á Bakka. „Sá er næst“, hyggja þeir. 
Þar bjó sá maðr, er Sveinungr hét. Hann 
var kraftamaðr mikill ok átti góða penninga, 
kvángaðr maðr ok átti einn son níu vetra 
gamlan, þá er þetta varð tiðenda. Ekki var 
þar fleira karla; váru þar enn konur nökk- 
urar. Sveinungr var einrænn maðr ok var 
mál manna, at hann væri eigi allr þar sem 
hann var sénn; en þó var hann góðr, þá er 
hann vildi, en gerði við fá eiga. Sveinungr 
var þenna dag farinn at torfi á þá leið, sem 

Gunnarr var á för. Hann er þá at gera hlass- 
it, er Gunnarr hleypr þar hjá; hann hafði þá 
borit í hripin, en eigi hlaðit í milli. Gunnarr 
hleypr at Sveinungi ok mælti: „Bjargaðu 
mér!“ Sveinungr svarar: „Hvers þarftu við?“ 
Gunnarr svarar: „Fjándmenn minir hlaupa 
eftir mér ok vilja drepa mik, ef þeir ná mér“. 
Sveinungr spyrr, hverr hann væri. Hann svar- 
ar: „Ek heiti Gunnarr ok em ek kallaðr Þiðr- 
andabani.“ Sveinungr spurði: „Hverir hlaupa 
eftir þér?“ Gunnarr svarar: „Ek veit þat eigi 
vist, þó ætla ek, at þeir sé Droplaugarsynir.“ 
„Pat er vel,“ segir Sveinungr, „ok mun hér 
eigi at sökum at spyrja; er þat gott at vita, 
þó at þú fáir hegning fyrir þann glæp, er þú 
hefir unnit, drepit þann mann, er allir hugðu 
bezt til.“ Gunnarr svarar: „Eigi dyl ek, at 
verkit sé ilt orðit. Er ekki þörf at minnr. Er 
þat öllum boðit, at bjarga sér meðan hann 
má“. Sveinungr mælti: „Legstu niðr á mill 
hripanna, ef þú vill, en ekki mun þér þetta 
duga fyrir slíkum köppum sem eftir sækja“. 
Sveinungr steypir af sér kuflinum ok færir 
hann í. Gunnarr legst nú í sleðann milli hrip- 
anna, en Sveinungr þrifr í tauma hestsins ok 
léttir eigi fyrr en hann kemr heim á Bakka. 
En þá er Gunnarr lagðist niðr í sleðann, bar 
hálsinn á milli þeira. Váru þeir Droplaugarsyn- 
ir þá vestan í hálsinum, en torfin eru austan í 
hálsinum ok sáu þeir eigi fyrir þvi. Sveinungr 

ekr fyrir þver dyrr hlassinu. Sveinninn stóð 
í durum; hann var í hvitum stakki ok sölu- 
váðar brókum. Sveinungr mælti við sveininn: 
„Taktu staf þinn ok hlaup suðr ok upp í 
fjall ok safna saman fé okkru, þvi at veðr 
gerir illilegt, ok rek í hús.“ Sveinninn mælti: 
„Fara mun ek inn í stofu ok taka hött minn 
ok vöttu.“ Sveinungr mælti: „Þá er vér vár- 
um ungir, þurftum vér hvárki hött né vöttu.“ 
Nú hleypr sveinninn slíkt er hann má, því at 
hann var hræddr við föður sinn. Sveinungr 
beitir hestum frá hlassinu ok leiðir til brunns; 
lætr síðan inn í hús; eftir þat gengr hann 
heim. Hann leysir þá ór sleðanum reipin ok 
reisir hann við vegg upp. Í þessu bili koma 
þeir Droplaugarsynir þar í tún. 

Sveinungr heilsar þeim glaðlega. Þeir tóku 
þvi vel. Hann spyrr, hversu af stæðist um 
ferðir þeira. Helgi spyrr, hvárt hann hefði 
nökkut manna sét hlaupa hjá sér áðan, — „er 
þú ókt torfinu.“ „Engan sá ek nema sjálfan 
mik, en heimill er greiði við ykkr, sá er þér 
vilið þiggja.“ Helgi kvaðst einskis við þurfa 
— „er dags mikit enn eftir; er mér miklu 
meiri forvitni á um þenna mann, er áðan 
hljóp upp torfgrafirnar; þykki mér þat eigi 
vera mega, at þú sæir hann eigi.“ Sveinungr 
svarar: „Aldri veit ek, hvárt ek sá eigi áðan 
mann hlaupa fyrir ofan torfgrafirnar í ljós- 
um klæðum ok sá hinn sami hleypr nú þar 

suðr í fjalht.“ Hann réttir til höndina ok vis- 
ar þeim til. Þeir sjá nú, hvar maðr hleypr; 
eggjar Helgi nú, at þeir skyldu leggja eftir 
manninum. Þeir gera nú svá. En er hann 
hljóp í burt, þá hafði Sveinungr velt hlass- 
inu inn Í anddyrit; varð Gunnarr þá undir 
en hripin á hann ofan. Þar lá hann þá er þeir 
kómu Droplaugarsynir, ok nú þegar er þeir 
váru burt, þá ryðr hann af honum torfinu. 
Hann tekr knif ór skeiðum ok ristr af honum 
klæðin; eftir þat fylgir hann Gunnari í fjós- 
“ hlöðuna; kemr honum á heystál upp. Eftir 
þat gengr Sveinungr inn ok hleðr upp torf- 
inu, Droplaugarsynir gengu suðr yfir Brunn- 
lokjar brunna, — þat er á sunnanverðum 
vellinum. — Þá stingr Helgi við fótum, nemr 
staðar ok mælti: „Þó ferr þessi maðr frá- 
lega, er áðr er nýkominn af sundi, er hér 
hleypr í fjallinu. Þætti mér, sem hann myndi 
nú mjök hrymdr, er hlaupit hefir berfcættr 

á klaka í allan dag. Eða, hvárt æpir hann 
eigi at fé?“ Gunnsteinn Þorbjarnarson svar- 
ar: „Hvat muntu þat mega marka, má hann 
þat gera til ólíkinda.“ Helgi svarar: „Eigi 
sýnist mér sjá maðr svá vera, sem mér væri 
ván, at Gunnarr mundi vera. Munu eigi þau 
töfl í vera, at Sveinungr mundi hafa sent 
heiman son sinn at safna heim fé, en hann 
hafi borgit hinum ok komit undan? Nú skulu 
vér ekki elta þenna mann. Skal nú snúa af 

ok eiga við Sveinung bónda.“ Þeir ganga nú 
heim til bæjarins, en Sveinungr er inni í 
anddyri ok hleðr upp torfinu ok mælti: „Hvi 
farið þér svá hverft?“ Helgi svarar: „þvi at 
þat er vár ætlan, at maðrinn muni vera í 
þinni varðveizlu, en eigi í fjalli uppi, sem þú 
sagðir: Er þar son þinn.“ Hann svarar: „Ek 
ætlaða, at hann mundi í stofu inni. En þó 
veit ek eigi, hversu ek munda nú fara at fela 
hann.“ Helgi svarar: „Þú munt hafa látit 
hann í milli hripanna ok velt honum af sleð- 
. anum með torfinu; munu vér hafa gengit á 
hann. Nú viljum vér rannsaka hér.“ Svein- 
ungr svarar: „Hafi þér nú ríki til þess fyrir 
lðsfjölda sakir, en aldri hefi ek fyrr rannsak- 
aðr verit sem þjófar.“ Nú ganga þeir inn ok 
rannsaka hús öll ok finna hann eigi inni, Þá 
mælti Helgi:,,Bæði skal koma í fjós ok hlöðu.“ 
Sveinungr svarar: „Þat er víst, at þar er aust- 
maðrinn, því at hon baula er jafnan tað- 
drjúg.“ Helgi svarar: „Aldri hirði ek um 
skrýtyrði yður.“ Sveinungr gengr til rúms 
sins ok tekr ofan sax eitt mikit. Þat vartveggja 
alna hátt. Hann festir þat á sik. Siðan gengr 
hann til fjóss ok lykr upp fjósinu. Hann 
snýst þá við honum Helga ok mælti: „Vita 
munu þér, Helgi, hvat lög eru, því at þú ert 
lagamaðr mikill, at eigi skulu fleiri menn 
inn ganga en fyrir eru. Nú em ek einn. Vil 
ek at einn vðarr gangi inn, því at ekki eru 

hér fleiri fylgsni, en brátt munu ratast í bás- 
um minum ok stíum hjá geitfé minu; vil ek 
ekki hark manna, at fé mitt skemmist af 
vápnum þeira. En í hlöðu eru dregnar geil- 
ar umhverfum hey; myrkt er þar, þvi at ek 
lét þar inn færa mikit úthey á hausti, ok 
byrgja öll vindaugu með myki, en frosin 
hart. Láttu menn þina höggva upp vind- 
augu, en Helgi gangi með mér ok rann- 
saki.“ Helgi svarar: „Svá skal vera, sem 
þú leggr ráð til.“ Hann gengr inn í fjós- 
it. Helgi gengr með honum, en þeir Grímr 
ok hans menn höggva upp vindaugun. Þeim 
gengr seint, því at hart var mjök frosit. Helgi 
rannsakar fjósit í básum ok stíum. Eftir 
þat ganga þeir til hlöðu. Þá mælti Sveinungr: 
„Nú skaltu standa í durum, en ek mun ganga 
í hlöðuna ok umhverfum heyit, ek mun ok 
ganga upp á heyit ok velta af ofan þvi, er 
vátt er. Er þér ófært at fara upp á heyit 
fyrr en ek hefi hreinsat áðr, því at þú ert 
skartsmaðr mikill; vil ek eigi,at saurgist klæði 
þin.“ Sveinungr ferr nú upp á heyit, leggr 
austmanninn niðr á stálit innanvert, vefr 
nú at honum flögu mikla ok þurra; veltir nú 
öllu saman út af stálinu ok lætr Lggja flög- 
urnar; ok er hann er at velta hinni þriðju 
flögunni, þá hafa þeir uppi vindaugat ok er 
þá ljóst í hlöðunni. Þá sjá þeir, at þar eru 
öngvir afkymar. þá stendr Sveinungr upp 

af heyinu ok mælti: „Nú hafi þér sét hér 
fylgsni öll. Er nú at leita í heyinu ok fletta 
öllu upp í flögum. Mun annathvárt, at 
hann mun eigi hér vera, eða í heyinu; ella 
farið til ok brjótið upp heyit, ef þér vilið, 
en ek mun standa hjá.“ Helga fanst 
fátt um ok mælti: „Aldri nenni ek at brjóta 
þat upp, ætla ek, at eigi þurfi hér lengr 
at leita.“ Eftir þetta fara þeir burtu ok biðja 
ekki Sveinung vel at lifa. Þaðan á leið fara 
þeir sem fyrr, ok er þeir koma suðr í garð, 
þá rekr sveinninn féð i móti þeim. En þeg- 
ar þeir Droplaugarsynir eru á braut, þá tekr 
Sveinungr austmanninn á braut, en lætr 
liggja flögurnar. Hann fylgir honum til sjáv- 
ar ok til nausts sins. Þar var velt fyrir fram- 
an skip, er Sveinungr átti, er hann sótti sér 
farm á suðr í fjörðu um haustit; váru grafn- 
ir stafnarnir niðr í jörð, en nú fokinn undir 
snjór hit neðra með borðunum. Þar var ok 
inni sauðfé, er Sveinungr átti, þá er ilt var 
úti. Sveinungr tekr nú pál ok grefr inn undir 
skipsborðit. Hann lætr Gunnar koma inn 
undir skipit. Siðan mokar hann at snjónum 
ok sauðamyki, en í þessu kemr sveinninn 
með féð, ok reka inn ok byrgja aftr hrófit. 
Treðr féð svá, at ekki sér nývirki á. Svein- 
ungr brokkar þar eftir, en sveinninn ferr heim. 
Droplaugarsynir fara suðr frá garðinum. 
þá stingr Helgi við fótum ok mælti: „þar 

kemr at því sem mælt er, at eftir koma 
ósvinnum manni ráð í hug; þykki mér sem 
vér munim enn hafa vanleitat hér.“ Grimr 
svarar: „Hvar ætlar þú, at hann muni verit 
hafa?“ „Flögur þrjár velti Sveinungr utar 
af heyinu; en mér þótti sem hin fyrsta væri 
þyngst, en þá var myrkt at, ok þá sagði hann 
at ek skylda til ganga.“ Grímr svarar: „Hví 
sáttu eigi þetta þá sem nú.“ Helgi svarar: 
„Því at mér þótti þá eigi jafnliklegt sem 
nú. Nú skal þó aftr hverfa at sinni,“ sagði 
Helgi. Sjá hlutr er sá, at mörgum aflar tvi- 
mælis á, at Helga muni áræðisfátt vorðit 
hafa, þá er þeir váru tveir inni,ok muni hann 
þá sét hafa, en þótt eigi til ráðanda. Grimr 
mælti: „Skulu vér nú til fjóss ganga?“ „Nei,“ 
sagði Helgi, „eigi get ek þess við þurfa.“ Þeir 
ganga nú ofan eftir vellinum. Þá var Svein- 
ungr kominn upp ór klifum neðan ór fjör- 
unni; ok er þeir finnast, þá tekr Sveinungr 
til orða: „Enn stýrir þú hverft, Helgi.“ Hann 
svarar: „Svá mun þér þat þykkja.“ „Hvert 
skal nú á leita?“, sagði Sveinungr. Helgi 
svarar: „Mér þykkir vanleitat enn í þinum 
herbergjum.“ Sveinungr svarar ok brosti at: 
„Hvar mun hann nú verit hafa?“ „þat get 
ek, at hann hafi vent í flögu þeiri, er þú 
veltir fyrst; sú valt þunglegast.“ Sveinungr 
- svarar: „Þá munda ek ganga þangat ok gripa 
hann í klær þér.“ Helgi svarar: „Hafa muntu 

sloegð til þess at koma honum þaðan á braut 
ok í annat leyni.“ Sveinungr mælti: „Hvert 
viltu þá þess leita?“ „Helgi svarar: „Nú vil ek 
leita hans niðri í naustahúsi þinu.“ Sveinungr 
mælti: „Þetta er miklu ráðlegast, at þær 
gymlur muni hafa tekit við honum, þvi at 
þær hafa ráð undir hverju rifi. Ek á þar fé 
mart inni, ok hefi ek byrgt, en ef þér látið 
hrófit upp, þá fel ek ykkr alla ábyrgð á hendi, 
því at fénaðr er þegar í fjöru, en nú er haf- 
rænlegt; kann hér jafnan þat á at verða í 
Borgarfirði, at flæði féð, sem áðr er kunn- 
ugt. Nú ef þér látið út féð, en eigi inn, þá 
ætla ek yðr at ábyrgjast bæði við hriðum ok 
sjávargangi. Ek á þar skip inni, er ek hvelfda 
at hausti. Þat eitt er þar fylgsni. Nú munu 
þér þat verða ór stað at færa, ef þér vilið 
þar rannsaka. Nú fel ek yðr þar slíka ábyrgð 
á hendi sem Öðru, ef nökkut verðr at.“ 
Helgi svarar: „Þat hirði ek aldri; veit ek eigi, 
hvat at ábyrgð verðr. Alt skal nú leita at 
einu.“ Helgi gengr ofan í einstigit, en Svein- 
ungr sezt niðr á bakkanum ok horfir út á 
sjóinn. Þeir ganga nú at hrófinu ok hleypa 
út fénu. :þá mælti Helgi: „Jafnt er sem Svein- 
ungr segir, ekki eru hér fylgsni fleiri en und- 
ir skipinu. Skulu þér höggva hjá umhverfum 
skipit. Síðan skal færa ór stað skipit.“ þá mælti 
Grimr: „Eigi munu vér þess við þurfa, bróðir; 
stingu vér heldr spjótum várum inn undir 


FLJÓTSDÆLA SAGA 89 


borðin; munu vér þá varir við verða ef nökk- 
ut verðr fyrir; en vér megum ekki upp koma 
skipinu, nema vér brjótim nökkut at; er þat 
skaði mikill, ef brotinn verðr svá góðr gripr.“ 
þá taka þeir þetta bragð; stanga spjótum alla 
vega undir skipit. Þá verðr Gunnarr varr 
 wið ok þrifr um innviðuna, en spyrnir í bit- 
ana, ok þar hrökkvist hann at upp, en þeir 
lögðu fyrir neðan. Fekk Gunnarr mikinn 
þykk af eins manns vápni; hann fekk lagit 
í gegnum lærit fyrir neðan þjóhnappana. 
Þetta var mikit sár. Við þenna áverka brá 
Gunnarr sér ekki, ok ekki fann sá er helt 
annat, en hann hefði stungit í snjóinn. Ok 
er þeir höfðu leitat sem þeir vildu, þá ráðast 
þeir á burt, ganga ór naustum ok láta eigi 
féð inn. Þeir ganga upp einstigit, Sitr Svein- 
ungr þar á bakkanum. Hann mælti ekki orð 
við þá. Sveinungr var þústinn mjök ok Lt- 
verpr; stundum var hann bleikr sem bast, 
en stundum svartir sem jörð; nær horfðu 
fram öll hárin eftir hans haus. Þeir þóttust 
þá mega sjá, at honum var mikit í skapi, 
ok áttu þeir ekki við hann, þvi at þeir höfðu 
þat fyrir satt, at þá mundi Sveinungr hafa 
trylzt at þeim, ef þeir hefði austmanninum 
náð. Eftir þat fara Droplaugarsynir á burt, 
en Sveinungr vitjar austmannsins ok færir 
hann heim á þvi kveldi í sín herbergi ok 
bindr sár hans. Eftir þat færir hann Gunnar 

i jarðhús, er hann átti; þat var eigi heima 
á bænum. Þeir heldu suðr með hlíðinni ok 
stefndu suðr til Dysjarmýrar; kómu þar svá, 
at liðit var dagsetr. Þar bjó sá maðr, er Gunn- 
steinn hér; hann var goði þeira Borgfirðinga 
ok hafði þar mannaforráð. Gunnsteinn var 
samborinn bróðir Sveinungs. Gunnsteinn var 
manna mestr ok sterkastr, búþegn góðr, ok 
hinn harðasti í skapi við hvern sem hann 
átti; var þat enn orðtak manna, at hann væri 
í þvílíkri náttúru sem Sveinungr, at hvárrgi 
væri einhamr. Þeir bræðr kalla út Gunnstein. 
Hann fagnar þeim vel ok býðr þeim þar at 
vera, ok þat þiggja þeir; er þeim fylgt í stofu 
ok dregin af þeim klæði. Þar höfðu menn 
lokit náttverði. Var þeim unninn beini góðr. 
þá sezt Gunnsteinn framan at stóli ok spyrr 
at ferðum þeira ok erendum. Helgi segir hon- 
um lsttilega frá öllum rekstri, þeim er þeir 
höfðu haft við Sveinung um daginn, En er 
hann heyrði, at Sveinungs var getit, þá spyrr 
hann vandlega hversu með þeim hefði farit. 
En Helgi segir jafnt sem farit hafði. Enginn 
maðr hafði þá knif á belti; þá er menn fóru 
úti, höfðu þeir týgilknifa, ok festu á háls sér. 
Helgi bregðr knifinum ok ætlar at matast; 
hann tekr þann hlut, sem eftir var á diskin- 
um; þat var skammrif eitt. Nú bregðr hann 
knifi ok ætlar at skera af. Hann mælti þá, 
Helgi: „Eigi er ofsögum sagt um fé þetta, er 

hér gengr um Miðfjörðu, því at mér þykkir 
þetta líkara af nautum munu vera.“ Gunn- 
steinn svarar alls öngu. Hann seilist upp yfir 
borðit ok þrifr hönd hina hægri fyrir ofan 
úlfliðinn ok kreistir höndina svá fast, at hann 
lýr alla hana ok ór hrýtr knifrinn ok niðr á 
borðit. þá kastar Helgi niðr skammrifinu, 
en þrifr til handarinnar ok Ltr til Gunnsteins, 
Hann sér, at Gunnsteinn var svá bleikr í and. 
hti sem nár ok fram horfðu öll hár á höfði 
honum. Helgi mælti þá við Gunnstein: „Hvárt 
ætlar fjándi þinn at hamast á oss?“ Gunn- 
steinn svarar: „Ekki mun ek tryllast á þér, en 
halda mun ek þér þangat til, er þú hefir sagt 
mér með röskleik, hvárt þú hefir ekki mein 
gert bróður minum.“ Helgi svarar: „Láttu 
mik lausan. Ekki mein hefi ek gert honum; 
eigi fyrir því, slikr skratti er hann sem þú, 
ok eigi ætla ek hann sé betri.“ „Trúa mun 
ek, at þú hafir drengskap til at segja satt, 
en ef öðruvis er, skulu vit eigi skildir.“ 
Gunnsteinn lætr þá lausa höndina, en Helga 
varð svá stirð höndin, at hann kendi einskis 
fingrs á þeiri hendi. Hann sprettr þá upp 
undan borðinu ok allir þeir, ganga innar at 
pallinum ok setjast þar niðr. Engi þeira tekr 
til matar. Er þá fram borinn matrinn. Fóru 
heimamenn þá í rekkjur. Enginn þeira Helga 
manna þiggr þar greiða; leggjast þeir niðr 
í klæðum sínum ok eru þar um nóttina. Ok 
7* 

er liía mun þriðjungr nætr, þá gengr Helgi 
út; er þá ljóss vegr, en tungl óð í skýjum. þá 
snýr Helgi inn ok vekr upp menn sína; segir 
at: allgóðr sé vegr. Þeir fara nú burt þaðan 
ok biðja Gunnstein ekki vel lifa; ganga upp á 
heiðina. En er þeir kómu upp at bo þeim, er 
í Fannstöð heitir — sá er efstr í Borgarfirði, 
— þá lýsti af degi. Þeir ganga upp heiðina. 
Helgi gekk fyrir, en ilt var at fara mjök. Helgi 
vildi niðr setjast ok hvílast. Hann skaut frá 
sér spjótinu, en falrinn lá í knjám honum. 
Hann sér, at spjótit var alt blóðugt. Þá tekr 
Helgi til orða: „Satt er þat, sem mælt er, at 
oft verðr lítils vant, ok get ek svá hér hafa 
örðit. Gefast annarra ráð verr en mín. þar 
hefir austmaðrinn verit undir skipinu. Hefir 
hann fengit geig nökkurn af spjóti mínu, en 
eigi veit ek, hversu mikill er. Mundi yfir hafa 
tekit, ef svá hefði verit með farit, sem ek gaf 
ráð til.“ Þeir svöruðu: „Förum vér aftr hvat- 
lega, ok drepum Sveinung, ef vér nám eigi 
austmanninum.“ Helgi svarar: „Hefði hann 
maklegleika til þess, en eigi sýnast mér þeir 
bræðr hvers manns færi við at eiga. Get ek, 
at Sveinungr muni hafa brögð undir brúnum: 
munu vér eigi auðnu til bera yfir höfuðsvörð- 
um Gunnars at standa, er dregr þá undan, er 
í hvekkingum var með oss. En þat er nú satt 
at segja, at ek hygg at Gunnarr sé fára maki 
í hreysti ok eljun. Mun nú skilja með oss at 

sinni.“ Stendr Helgi þá upp ok tekr til göngu. 
Léttu þeir eigi fyrr, en þeir kómu á Arneið- 
arstaði. Hitta þeir Þorkel Geitisson. Hann 
spyrr, hversu farit hafi, en Helgi segir alla 
atburði, svá sem gengit hafði. Þorkell kvað 
mjök vaxa ófrið, en ekki við meðalmenn at 
eiga, þar sem þeir váru bræðr. Þorkell kvaðst 
þar hafa setit yfir nafna sinum til hádegis í 
Djúpahvammi — „en þá lét ek hann lausan; 
sneri hann þá heim til Njarðvikr.“ Nú skiljast 
þeir; ferr Þorkell Geitisson heim í Krossavik, 
en Helgi ferr heim á Arneiðarstaði. 

20. þessi atburðr spyrst nú víða, ok þótti 
mönnum sjá maðr mjök ór öngum ekit hafa. 
Liða nú stundir ok eigi langar, áðr en Svein- 
ungr ferr heiman ok austmaðr með honum: 
þeir fara upp yfir heiði ok létta eigi fyrr, en 
þeir koma í Mjóvanes. Þeir finna Helga Ás: 
bjarnarson. Ferr austimaðr heim í herað. Helgt 
tekr við honum ok lætr hann koma í útibúr 
sitt, er stóð úti í túni. Ekki vissu þetta fleiri 
menn en Helgi ok Sveinungr, at austmaðr var 
þar kominn til varðveizlu. Er hann þar þat er 
eftir var vetrarins; en flestra manna ætlan er 
þat, at Gunnarr mundi með Sveinungi vera: 
Liðr nú várit ok svá fram at þingi. Þingstöð 
manna var at Helga Ásbjarnarsonar at Kiðja- 
felli. Helgi átti at helga þing. Hann sá, at 
eigi mátti hann bæði fara at helga þing ok 
varðveita austmann, svá at eigi yrði nökkur" 

varr við, at hann væri þar. Hann tekr þat ráð, 
at hann sagði við Þórdisi toddu um kveldit þat * 
hit sama ok hann skyldi heiman ríða um 
morguninn eftir, at þar væri Gunnarr Þið- 
randabani í hans varðveizlu, — „vil ek nú, at 
þú takir við haldi hans, meðan ek em í burtu 
ok gætir, at eigi verði menn varir við, at hann 
sé hér.“ Þórdis svarar: „Undarlegr maðr ertu, 
Helgi, er þú ætlar, at ek muna halda þann 
mann, er oss hefir slikt mannspell gert. Skal 
ek láta drepa hann, ef ek nái honum, ok skal 
ek þetta efna sem ek heit. Sýnist mér sem þó 
sé ærinn agi meðal vár frænda. Er þat eigi 
ólíklegt, at af þessu gráni enn meir með yðr 
en áðr. Ek skal þegar á morgun senda mann 
Bjarna bróður minum ok skal hann hafa virð- 
ing af.“ Helgi svarar: „þat gerir þú, sem þér 
líkar; þér mun ek selja hann. Máttu ok muna, 
hversu mikils þú vart virð meðan þú vart 
heima. Vartu þá í einum sloppi ok gekt þar 
fyrir búi; sá ek þik ekki betr haldna en eina 
ambátt, áðr en ek tók við þér. Nú máttu 
hugsa, hvat þú átt mér at launa, því at þú 
gerist nú at litlu færa kvödd en ek; svá tekr 
nú at vaxa þin virðing, at nálega vill svá 
hverr maðr sitja ok standa sem þú vill, Nú 
er þér þat at segja, ef þú selr fram manninn 
undir öx Bjarna, at jafnskjótt skaltu í burt 
verða ok norðr til Hofs ok hafa slíka sæmd, 
sem Bjarni bróðir þinn hyggr þér, ok aldri 

skaltu í sama húsi mér vera meðan þú Lfir.“ 
Hon svarar: „Pat hirði ek aldri, hverju þú heitr 
mér; mun Bjarni mik at öngu verr halda en 
þú.“ Þau skilja nú tal sitt ok þótti sitt sinn 
hváru þeira. Liðr af nóttin, en um morguninn 
drífa menn at honum Helga. Hann lætr reka 
at hesta; ríðr Helgi á burt með sinu lði ok 
upp á háls; hann helgar þing. En er Helgi 
er á burtu, þá gekk Þórdís til útibúrsins ok 
lýkr upp. Hon gengr at Gunnari ok veitir hon- 
um-beina; hon mælti ekki við hann. Líðr dagr 
sá til aftans; er þá hýbýlum á leið snúit í 
Mjóvanesi; ok er menn eru undir borð 
komnir, er drepit á dyrr ok til hurðar gengit. 
þar eru komnir menn úti, nær átta tigum 
manna. Þeir láta kalla út Þórdisi. Hon gengrút 
ok kennir Bjarna bróður sinn. Hon tekr við 
honum með allri blíðu. Bjarni þekkist þat vel. 
Er þá tekit af hestum þeira, ok er þeim beini 
veittr; ok er lokit er náttverði, þá fara menn 
í hvilur. Þórdis gengr þá til hvílu þeirar, er 
Bjarni hvílir í Hon legst á rekkjustokkinn. 
Þau taka tal með sér, því at þeim varð mart 
til hjals. Þar kom þó um siðir, at Bjarni tekr 
svá til orða: „Þat er mitt erendi hingat, at ek 
hefi haft njósn, at Gunnarr hefir hér verit um 
hríð. Nú vissa ek, at Helgi mátti eigi annast 
hann, meðan hann var á þingi; mun hann nú 
vera í þinni varðveizlu.“ Hon svarar, kvað eigi 
þat vera — „ok eigi veit ek, hví þú ætlar mér 

þat, at ek munda varðveita þann mann, er 
svá mikit skarð hefir gert í ætt várri, at vér 
munum aldri bætr biða.“ „Ekki hirði ek, hvat 
þú segir til þess, því at þat veit ek, at hann er í 
þinum hýbýlum; fór ek af þvi hingat til þin, 
at ek þóttumst vita, at þú mundir mina för 
góða gera. Nú er ekki at dylja þess, er satt 
er. En veit ek, fyrir hvat þú dylr. Hann mun 
hafa boðit þér varnað á um, at segja til hans 
ok heitit þér ógnun, talit upp, hversu ósæl- 
lega þú vart sett, meðan þú vart heima; mun 
hann hafa heitit þér, at reka þik á burt með 
hrakningum. En þó at svá sé, at þú komir 
til Vápnafjarðar, þá skaltu eigi minna ráð- 
andi en hér í Fljótsdalsheraði, ef þú gerir nú 
mina sæmd, sem ek beiði.“ Þórdis kvaðst eig 
mega þat segja, er eigi var til ok hon vissi 
eigi hvar væri. „Ekki hirði ek nú um dulkofra 
þinn, því at ek mun nær geta, hvar hann er, 
ef ek vilda eftir leita. Nú mun ek mark til 
gera, at mér þykkir mikit undir at ná mann- 
inum. Ek hefi sjau hundruð silfrs í einum 
sjóð; þat er hit bezta fé; þat skal gefa þér 
til þess, at þú selir fram manninn mér í 
hendr.“ Þórdis svarar: „Ófésparari ertu nú 
við mik, en þá er ek var heima at Hofi; en 
ekki þætti mér þat verra, þó at ek ætta þat; 
þvi minna munda ek ok við taka fénu, ef 
ek vissa, hvar hann væri.“ Bjarni svarar: „Þá 
mun ek segja þér, hversu fara mun; ek mun 

hér rannsaka öll hýbýli á morgun, þar sem 
mér þykkir líkast til. þat get ek, at hann sé 
í vöruhlaða þinum, ok skal ek hann þaðan 
draga, ok drepa hann fyrir augum þér til 
hörmungar.“ Þórdis svarar: „Eigi mun sú 
raun á verða, at hann sé hér.“ Snýr hon nú 
til rekkju sinnar ok er skapþungt, sem ván 
var til. Sofa menn af um nóttina. Þegar menn 
eru sofnaðir, stendr Þórdis upp í klæði sin. 
Hon vekr upp mann einn; bað hann ganga 
út með sér, ok er þau koma út, þá mælti Þór- 
dis: „Þú skalt fara sendiför mina skyndilega 
upp undir Kiðjafell á Þingvöll. Þú skalt segja 
Helga, at hann komi heim sem hann má fyrst, 
ok fari eigi fámennr; seg, at þeir eru hér 
gestir komnir, at ek þykkjumst eigi fulla 
sæmd veita mega, nema hann sé við; því at 
ek á öngum manni meira sóma at veita, en 
Bjarna bróður minum. Ek veit, at hann mun 
skjótt við bregða. Rið nú mikit ok far ákaft, 
því at ek heit þér því, at þú skalt eigi sauð- 
reki þurfa at vera heðan af, meðan vit lifum 
bæði, ef þú gerir nú vel þetta erendi.“ Hann 
tekr hest ok riðr upp á hálsa ok léttir eigi fyrr, 
en hann kemr á þing. Hann riðr til búðar 
Helga ok stigr af baki. Hann gengr inn í búð- 
ina ok at þar, er Helgi hvíldi. Hann fagnar 
vel húskarli ok spurði tíðenda, en hann sagði 
erendi sin, þau er Þórdís bauð honum. þá 
var Í nætr-elding. Hann býst skjótt ok kveðr 

upp menn sína ok biðr reka at hesta. Riðr 
hann þegar burt af þinginu með hálft ann- 
at hundrað manna ok út eftir hálsum ok svá 
heim í Mjóvanes. 

En um morguninn snemma í Mjóvanesi. 
þá stendr Bjarni upp, ok lætr menn sina 
brátt reka at hesta sina — „vil ek riða á burt.“ 
Þórdis gengr at honum ok bað, at hann skuli 
eta dagverð — „áðr þér riðið.“ Bjarni kvaðst 
elgi nenna at rannsaka hana sem þjófa fyrir 
frændsemis sakir — „en hefir þú maklegleika 
til; viltu allskostar ilt til min gera. Munda ek 
finna hann, ef ek vilda leita með harðend- 
um, því at þar mun hann vera, sem ek sagða 
þér í nótt.“ Eftir þetta riðr Bjarni á burt 
með menn sína. Skiljast þau systkin með lit- 
illi blíðu at sinni. Síðan ríðr Bjarni út með 
vatni. Ok er þeir eru komnir út með vatni, 
sjá þeir jóreyk ofan at garði í Mjóvanesi. 
Riðr Helgi ákaft; hann kemr í tún; er Þór- 
dis þá eigi inn gengin. Hon snýr at Helga 
bónda sinum ok fagnar honum vel. Hon 
segir honum allar viðræður þeira Bjarna ok 
hversu farit hafði alt með þeim — „hefi ek 
þik meira metit en alla aðra.“ Hann þakkar 
henni allan góðvilja — „vissa ek, at ek var 
vel kvángaðr, en eigi vissa ek, at þú vart 
slikr skörungr sem þú ert. Hefir þú miklu 
betr þetta gert, en þú hézt. Nú mun ek riða 
aftr á þing, ef þú þykkist birg heima.“ Hon 

segir Helga þá, hvat Bjarni hafði fram lagit 
ok hvat hann hafði um mælt. Eftir þetta 
riðr Helgi til þings. Þórdis stjórnar búi heima. 
Bjarni riðr norðr til Hofs; en þau Þórdis ok 
Helgi höfðu Gunnar með sér ok gerðu vel til 
hans. Er hann þar um sumarit í góðum fagn- 
aði ok fæddr þó á laun. 

22. Þeir Droplaugarsynir heldu svá ríkt 
vörð á um skip þat, er Gunnarr átti, at hann 
náði aldri þangat at koma, ok öngum fjár- 
hlut náði hann, nema nökkurum gripum ok 
þó fám. Austmenninir fara utan um sumarit, 
koma til Noregs ok segjast aldri vita, hvárt 
Gunnarr mundi fara til Hálogalands eða 
eigi. Nú segja þeir öll tiðendi ok undanrekstr 
þann allan, er hér hafði verit. Þetta sumar 
ríða menn til þings ok leggr Þorkell Geitis- 
son fé til höfuðs Gunnari, ok fekk öllum 
höfðingjum umboð, at hann skulu höndum 
taka, Allir hétu góðu um þetta, en þeir þó 
mestu, er Þorkell átti heitast vinfengi við, 
ef hann kæmi þvi fram, sem var Þorkell 
Eyjólfsson; hann bjó vestr at Helgafelli ok 
átti Guðrúnu Ósvifrsdóttur. Hon var í kær- 
leikum við Helga Ásbjarnarson; höfðu þau 
fyrr sendst gjöfum í millum; þó hafði Þor- 
kell Eyjólfsson eigi vitat til þess. Ok er af 
líðr sumarit, þá lætr Helgi járna hesta þrjá. 
Hann fær mann til föruneytis við Gunnar 
ok sendir hann norðr á Möðrudalsheiði ok 

svá norðr hit efra til Mývatns, ok fara svá vesti 
til sveita, unz hann kom til Helgafells, því 
at hann var sendr þangat til umsjár ok halds 
með gnógum jartegnum til Guðrúnar Ósvifrs- 
dóttur, at hon skuli taka við honum með 
blíðu ok halda hann þar fyrst um vetrinn 
ok koma honum utan um sumarit eftir. Bar 
ok vel í móti nú; er Þorkell eigi heima; hann 
hafði heitit Þorkatli Geitissyni „at taka Gunn- 
ar af lífi, ef hann næði honum. Þorkell hafði 
farit út í eyjar eftir skreið. Guðrún tekr við 
Gunnari afar-vel. Dvelst förunautr Gunnars 
skamma hrið. Sendir Guðrún Helga Ásbjarn- 
arsyni góðar gjafir. Ferr hann til þess er hann 
kemr í Austfjörðu. Gellir hét son þeira Guð- 
rúnar ok Þorkels; hann var ungr maðr ok 
vel mentr ok farmaðr mikill. Hann kom út 
þetta sumar í Laxárósi, en nú var hann at 
vist með föður ok móður at Helgafelli. Ok 
er Gunnarr hefir þar verit eina nótt, þá kemr 
Þorkell heim síð um aftan. þar var fjöl- 
menni mikit. Eru gervir eldar fyrir þeim 
ok dregin af þeim klæðin. Menn ganga fram 
ór stofu til eldanna. Þorkell sér, at þar gengr 
fram maðr einn, í blám kyrtli ok heklu 
grárri. Sá maðr var ákaflega þreklegr, en 
eigi hár. Hann hafði bjarta öxi í hendi. Maðr- 
inn var ljóss á hár, réttleitr ok vel í yfir- 
bragði. Þorkell spyrr, hverr sá maðr væri 
hinn drengilegi. Hann segir til sín ok kveðst 

Gestr heita. Þorkell starir á þenna mann um 
hrið ok mælti: „Furðu líkr ertu þeim manni 
at frásögn, er heitir Gunnarr ok er kallaðr 
Þiðrandabani, ok hefir verit í Austfjörðum 
um hrið. Eða hvar er heimili þitt, eða hvert 
ætlar þú að fara?“ þá varð honum orðfall 
ok svarar öngu. Þorkell svarar: „Svá virðist 
mér, sem þú munir annarr maðr en þú seg- 
ir, ok rétt get ek, at ek mun fara um nafn 
þitt ok athöfn.“ Gunnarr svarar: „En ef svá 
er, sem þú segir, hvat mundir þú þá hi 
taka?“ Þorkell svarar: „þat skaltu vita 
brátt.“ Hann sprettr nú upp ok þrifr sverð 
eitt er lá í sætinu ok hét Sköfnungr, er 
siðan týndist með honum á Breiðafirði. Þor- 
kell bregðr sverðinu ok hleypr innar yfir 
eldinn ok höggr til Gunnars. Hann bregðr 
við öxinni ok upp yfir höfuð sér. Þorkell 
höggr í Öxarfetann, en misti mannsins. Svá 
fast hjó Þorkell, at mjök svá festi sverðit í 
öxarfetanum. Gunnarr bregðr við ok færir 
upp öxina. Menn hlaupa innar í stofuna ok 
segja Guðrúnu, hvat um var í eldaskálan- 
um. Hon gengr fram ok biðr Þorkel bónda 
sinn stöðvast, — „vil ek, at þú gerir honum 
ekki grand, nema þú vilir, at vit skilim okk- 
art félag upp frá þessum degi, ef þú gerir 
honum nökkurt mein, því at Gunnarr var 
mér sendr af vinum mínum til halds ok 
trausts. Skal ek hann svá annast sem son 

minn til þess er skip ganga af Íslandi í sum- 
ar. En ef nökkurr maðr vill hár af höfði 
honum blása, þá skal ek þeim slíkan grimm- 
leik gjalda, sem ek má mestu á leið koma. 
En þat mæla sumir, at þat sé litt gaman 
þeim, sem þat hafa reynt, at verða fyrir 
reiði minni. Skal ek þá ok ekki af spara, 
þat er ilt er, ef ek verð vör við, at nökkurr 
geri honum mein. Þat vil ek, at þú eigir 
ekki við hann, þvi at honum mun einhlit 
min umsjá ok velgerningr.“ Þorkell svarar: 
„Oftast ertu ráðgjörn, Guðrún. Verðr oftast 
engin hæfa á, ef þú ræðr eigi þvi, sem þú 
vill; verðum vér jafnan lítilmenni af, ef þú 
hlutast til.“ Sefast Þorkell nú brátt ok rennr 
honum reiðin. Er Gunnarr þar um vetrinn 
i góðum fagnaði. 

þat er sagt einn aftan um fardaga sjálfa, 
at þau Guðrún eru komin í rekkju sína. þá 
tekr hann til orða: „Hversu er þess gert við 
Gunnar félaga þinn, at þér þykki vel vera?“ 
Guðrún svarar: „Þat mun ek skjótt segja 
þér. Skip stendr uppi í Laxárósi, þat er Gellir 
son minn helt hingat í fyrra sumar. þat vil 
ek láta hlaða þar ok búa utan í sumar ok 
hlaða varnaði ok góðum reiða. Þetta vil ek gefa 
honum, en Gellir skal sitja eftir í sumar.“ 
Þorkell sagði ekki í móti, — „því at mikill 
er ofsi þinn, en þó mun enn sem oftar, at 
litit samþykki mun á verða, ef eigi er svá 

gert, sem þú vill.“ Slitu þau talht. Liðr af 
nóttin. En þegar um morguninn lætr Þor- 
kell snemma at vera; er flotat skipinu, en 
fluttr til mikill varningr ok góðr. Hafa þau 
stórkostnað fyrir. En þá er albúit er skipit, 
þá leiða þau Gunnar til, gefa honum skip 
með rá ok reiða ok miklum fjárhlut. Gunn- 
arr þakkar þeim vel þessa gjöf ok marga 
aðra virðing, er þau höfðu honum veitt. Skilj- 
ast þau nú allgóðir vinir. Siglir Gunnarr í 
haf, þegar honum gaf byri; varð hann all- 
vel reiðfara, tók þar land sem hann kaus 
á ok faðir hans átti bygðir fyrir. Gunnarr 
var hersis son, en hann réð fyrir Háloga- 
landi. Þar var honum vel fagnat, þvi at ná- 
lega þóttust menn hann úr helju heimt- 
an hafa; er þat flestra manna sögn ok 
orðtak, bæði hér ok annars staðar, at 
eigi muni einn maðr meir ór öngum ekit 
hafa en Gunnarr, slíkir garpar sem eftir 
leituðu. Annat sumar eftir býr Gunnarr þetta 
skip með miklum fjárhlut ok sendir út til 
Íslands með gripum til Þorkels ok Guðrúnar 
Ósvifrsdóttur ok annarra þeira, er hann 
þóttist góða hluti eiga at launa. Skipit kemr 
í Laxárós; tekr Gellir við skipinu ok hefir 
lengi í ferðum síðan. En Gunnarr sitr í búi 
sínu á Hálogalandi ok kemr hann lítt við 
þessa sögu heðan í frá. 

23. Hallsteinn hét maðr, er bjó á Viðivöll- 

um enum nyrðrum í Fljótsdalsheraði. Hans 
er getit fyrr í sögunni. Hann var maðr mikill 
ok hinn skilrikasti bóndi. Hann átti tvá sonu, 
Sighvat ok Snorra; þeir váru allvel mentir. 
Þeir váru ýmist heima með föður sinum, eða 
með Hrafnkatli Þórissyni. Þeir váru hávaða- 
menn miklir, ok heldu mjók til kapps við 
flesta. Þeir höfðu mikit traust undir Hrafn- 
kalli; var þá höfðingsskapr hans sem mestr 
í þat mund. Hallsteinn bjó svá nökkur miss- 
eri, at hann setti ýmsar konur fyrir búit; varð 
honum þat stórmjök óhaglegt. Þess er getit 
eitt vár, at hann reið ofan til Bersastaða. Bersi 
tekr við honum ágæta vel ok spyrr hann at 
erendum. Hallsteinn svarar: „Ek vilda, at þú 
riðir með mér ofan á Arneiðarstaði. Hefi ek 
lengi við mikil óhægindi búit; nú vilda ek 
kvángast ok hafa þar við yðvart fullting.“ 
Bersi svarar: „Hver er kona sú?“ Hallsteinn 
svarar: „Hon heitir Droplaug ok er dóttir 
Björgólfs.“ Bersi svarar: „Eigi vilda ek, at þú 
gerðir þetta, því at ek get, at hon verði þér 
ofstýri. Sýnist mér sem konan sé eigi hvers 
manns færi, en allvel er konan ment.“ Sýnist 
mér, sem þit munuð allóskaplik, því at hon 
er hinn mesti svarri ok af góðum ættum, en 
þú ert af smábúanda ætt ok smálátr í skap- 
lyndi, en þó þú sér fémaðr mikill, þá tekr þú 
mjók stein um megn þér. Vil ek þat ráð þér 
gefa, sem hverjum öðrum, at hann leiti sér 

þess ráðuneytis, at eftir hans skaplyndi sé, 
en eigi með svá litilli forsjá, at engin eru 
álit. Eru synir þinir uppivöðslumenn miklir, 
en þeir Helgi eru enn kallaðir nökkut ágjarn- 
ir, ok ef þér verðið eigi samþykkir, þá mun 
þeira fundr skakkr verða. Nú þykki mér þin 
ferð eigi til ágengileg verða. Ertu áhugamik- 
ill, ok miklu framar en ek ætlaða; því at ek 
hefi lengi verit húsfreyjulauss ok verit oft á 
eggjaðr at biðja hennar, ok hygst mér svá at, 
sem mér muni eigi hoefa at fá hennar; mun 
ek heldr búa einn saman um hrið. Nú let ek 
þik, en þú gerir sem þér líkar.“ Hallsteinn 
svarar: „Satt er þat, sem mælt er, at öngum 
skyldi maðr treystast, þvi at sá kann mann 
mest at blekkja, er hann hefir mestan trúnað 
á. Nú varði mik aldri þessa, Bersi, at þú 
mundir svá fara fótum saman, en min soemd 
liggr við öll; hefi ek lengi vinskap við þik átt, 
ok trúat nær á þik sem á goð, ok ertu þvi 
minni í vafi, sem ek þarf meir.“ Bersi svarar: 
„„Þat er forn orðskviðr, at veldr-at sá er var- 
ar. Nú hefi ek sagt sem mér sýnist, en fara 
skal ek með þér ef þú vill. Ábyrgist þú mest, 
hversu sem sækist, en sannspár verð ek þér 
at þessu, at þessa muntu mest iðrast sjálfr 
af bragði.“ Hallsteinn svarar: „Verði sem 
má, alt skal nú fara at einu.“ Þeir ríða nú út 
eftir heraði, unz þeir koma á Arneiðarstaði. 
Er gengit móti Bersa ok Hallsteini at vanda 

með allri blíðu. Eru þeir þar um nóttina, en 
um morguninn gengr Bersi at Droplaugu ok 
sonum hennar, ok kvaðst eiga skylt erendi 
við þau. Nú ganga þau á tal. Bersi segir upp 
sitt erendi. Þau Droplaug svara seinlega þessu 
máli, en Bersi bað, at þau skyldu eigi draga 
lengi þetta mál — „vil ek, at þér verðið af 
skörungar ok segið, hvað yðr býr í skapi.“ 
Helgi svarar: „Svá þykki mér, sem þau Hall- 
steinn muni eigi skapglik mjök; nú vil ek, 
at hon segi fyrir sik; vil ek því samþykkja, 
sem hon vill til sín snúa.“ Droplaug svarar: 
„Auðsét er þat, at Hallsteinn hefir sét þat, at 
þú ert fjárfastr. Höfum vér þó þess fjár lengi 
vel notit,at Þorvaldr faðir ykkarr hefir átt ok 
saman dregit. Hefir nú síðan mjök í kostnað 
gengit, því at hvert haust verðu vér niðr at 
legsia mart fé í bú várt; en á várum verðr 
gripum til at verja at kaupa málnytu. En 
mér þykkir ilt at láta risnu mína. En nú ætla 
ek fátt ganga fé á fótum; en eigi skorta jarðir 
eftir. Er hér skjótr kostr við Hallstein, at ek 
skal fara upp á Víiðivöllu með þér ok eignast 
allan fjárhlut at helmingi við hann, en ek 
mun ekki fé heðan hafa, nema gripi nökkura, 
því at ek ann sonum minum bezt at njóta 
þeirar eignar, er hér stendr saman. Vil ek ok, 
at synir mínir standi þar til eríðar sem þau 
“ börn, er ek á við þér; mun ek aldri svá lengi 
lifa, at ek geta goldit þeim bónda, er ek átta, 
fyrir þann góðvilja, er hann veitti mér; ann 

ek þvi bezt sonum minum at njóta allra þeira 
hluta, er gagn er at.“ Synir Droplaugar báðu 
hana sjá fyrir kosti sinum, en kváðust ætla, 
at þeim mundi endast fé um sina daga. Drop- 
laug segir, at Hallsteinn mundi um þenna 
kost kjósa eiga. Hallsteinn gengr óhokinn at 
þessu, ok er nú þetta at ráðum gert. Droplaug 
er nú fest Hallsteini; riðu þeir nú heim eftir 
þat. " 
24. Þessi tíðendi spyrjast nú viða um her- 
aðit, ok þeir Hallsteinssynir spurðu þetta 
sem aðrir. þá fóru þeir heim á Víðivöllu ok 
skifta fénu öllu í helminga ok taka við móð- 
urarfi sinum. Ráðast þeir nú burt með fé 
sinu. Eftir þetta er til veizlu snúit ok mönn- 
um til boðit, ok er þar mestr hluti fyrir- 
manna saman kominn. En svá mikla óvirð- 
ing sýndu þeir Hallsteini, synir Droplaugar, at 
þeir vildu eigi vera at boði hennar; eigi var 
Hrafnkell þar ok eigi Helgi Ásbjarnarson. 
Veizlan fór vel fram ok skörulega, en eftir 
boðit tekr Droplaug við búinu ok allri umsjá 
bæði fyri utan stokk ok innan ok þvílíka risnu 
sem hon var vön. Þeir bræðr Droplaugarsynir 
-skipa bú sitt ok setja konu fyrir; halda öllu 
hinu sama um búrisnu sína, sem vant var til" 
áðr. Um samfarar þeira Hallsteins ok Drop- 
laugar var ekki mart, enda ekki illa, en synir 
Hallsteins lögðu mikinn óþokka til Droplaug- 
ar, svá at þeir kómu aldri at finna föður sinn. 
Æn á fyrstum misserum, er þau váru ásamt 
| 8* 

hjón, þá ferr Droplaug kona eigi einsaman, 
ok líða stundir fram í líkendi, þar til er Drop- 
laug fæddi barn; þat var sveinn. Er hann 
vatni ausinn ok nafn gefit ok kallaðr Björg- 
ólfr eftir móðurföður sínum. Óx sá sveinn 
upp ok var hinn efnilegasti; unnu þau hon- 
um mikit, því at hann var hinn bráðgervasti 
í öllu. í 

25. Synir Droplaugar kómu jafnan at 
' finna móður sína; en ávalt, er þeir fóru á 
millum, þá dvöldust þeir á Bersastöðum 
löngum. Einn hlutr var sá í fari Bersa, at 
Helga var mjök óþokki at, því at Bersi elskaði 
mjök goðin; hann varblótmaðr mikill, ok hafði 
mikinn átrúnað við goðin. Bersa þótti Helgi 
oflitinn átrúnað vilja hafa á goðunum, því 
at hann gerði sér óþokkat mjök um þat. „Sé 
ek öngvan þann hlut í þínu fari,“ segir Helgi, 
„at þér verði jafnmikil heimska í sem þetta, 
er þú veitir svá mikinn átrúnað undrænum 
þeim, er menn gera með höndum sér ok 
bæði eru blind ok dauf ok mállaus, ok þat 
skil ek, at þau mega hvárki gera sér gagn 
né öðrum, ok því em ek miklu skemr með 
þér en ek munda ella, at ek veit einn, hversu 
andstygg mér eru goðin; en alla hluti aðra 
veitir þú mér með mikilli ástsemd.“ Bersi 
svarar: „Þú værir allra manna spakastr á 
öllu Íslandi, þeira er nú vaxa upp, ef þú 
legðir þinn trúnað undir þeira miskunn.“ 
Helgi svarar: „Verði mér aldri svá ilt, at ek 

vænti mér góðs af þeinn fjándum, er af 
öngu loða saman, nema illu einu.“ Skildu 
nú við svá búit. Þau Droplaug ok Hallsteinn 
bjuggu saman sjau vetr, svá at álitlega var; 
en svá sem þau bjuggu saman lengr, þá 
harðnaði þeira samfarir. Gerðust nú óhoæg- 
indi mikil í búinu; en þó stóð mikit fé sam- 
an, því at Hallsteinn var fémaðr mikill. Drop- 
laug sendi oft sonum sinum orð, at þeir 
skyldu koma til at skifta fénu við Hallstein, 
en þeir fresta um hrið. 

26. þat var á einum vetri á skammdegi, 
at sendimaðr kemr ofan af Víðivöllum á 
Arneiðarstaði ok segir, at Droplaug vill, at 
þeir kæmi upp þangat sem fyrst. Þeir bregða 
ekki skjótt við þessa orðsending. Liðr fram 
í vikuna. Þá kemr annarr sendimaðr með 
hinum sömu erendum sem hinn fyrri. Helgi 
bað sendimanninn fara heim, — „en ek mun 
fara, þá er mér þykkir tími til vera.“ Sendi- 
maðrinn ferr heim við svá búit. Þenna vetr 
var þung veðrátta; váru færðir illar eftir her- 
aðinu. þat var einn morgun snemma í ár, at 
Helgi er á fótum ok biðr Grim bróður sinn 
upp standa. Hann gerir svá, ferr í klæði sin. 
Síðan ganga þeir út. Þá var á hafrænt veðr 
ok heiðrikt hit efra, en stóð garminn með 
fjöllum, frost mikit ákaflega. Helgi stefnir 
suðr yfir gilit ok ofan ás; en er þeir kómu 
ofan á. ísinn, þá var ákaflega ilt at fara. Nú 
dregr saman myrkvinn ok tekr at drífa ok 

gerir mjök fjúkanda. Helgi tekr nú til orða: 
„Hér er nú miklu verra at fara en ek ætlaða; 
munu vit nú snúa yfir í heiði ok upp með 
bæjum við þat,“ því at Helgi ætlaði at þar 
mundi miklu betra at fara. Nú gerir á þá 
illviðri mikit ok ákaflega hrið; gengr nú á 
norðr ok stendr af heiðinni veðrit. Þeir 
bræðr ganga lengi um daginn alt til þess 
er mjök var annars litar. þá koma þeir at 
gili einu miklu ok fara yfir gilit. Þá tekr 
Grímr til orða: „Hvat gili er þetta?“ Helgi 
svarar: „Þat munda ek ætla, at væri Öræfa- 
gil milli Bersastaða ok Skriðu, suðr frá Bersa- 
stöðum, því at mér þykkir drjúgt verit hafa 
neðan eftir heiðinni.“ Helgi kvað þat eigi 
mega vera, — „því at er enn örðugt; en þó 
get ek, at ráðlegra sé at fara ofan í bygðina; 
mun okkr vis gisting, hvar sem vit komum 
til bæjar.“ Snúa þeir nú ofan ór fjall. 
inu. Þeir áttu nú allfærðþungt, ok er þeir 
koma á jöfnu, urðu þeir við öngva bæi var- 
ir ok vita nú aldri, hvar þeir fara. Þeir ganga 
þá enn upp eftir heraðinu. Þeir kómu á 
grjóthól einn. Þar var borit af. Þeir ganga 
eftir hólnum, en er minstar vánir eru, missa 
þeir fóta ok hlaupa ofan fyrir hengiskafl 
einn. Þeir hlæja mikit, ok var blautt undir 
er þeir koma niðr. Þeir váru svá klæddir, 
at þeir váru gyrðir í brækr, ok váru yfir 
utan í vararfeldum ok kneptir at þeim und- 
ir höndum, gyrðir sverðum ok höfðu digrar 

stengr í höndum; svá bjuggust þeir til göngu 
í hvert sinn. Þeir stinga niðr broddstöfunum 
ok finna, at íss er undir. Grimr spyrr, hvárt 
hann kenni nökkut til, hvar þeir váru komn- 
ir. Helgi svarar: „Þat er fjarri; hér veit ek 
hvergi ísa vera nema á Lagarfljóti, en hér 
sanga ekki melar svá ek vita,“ — kvaðst 
eigi vita, hvar þeir váru komnir. þeir 
herða nú enn á gönguna ok ganga burt af 
isinum ok koma á hrjóstr eitt. Þar sjá þeir 
sorta einn í hriðinni fyrir sér. Þeir sjá, at 
þat var virki eitt mikit ok svá hátt, at Helgi 
getr eigi betr en tekit upp jafnhátt. þeir 
gengu umhverfis virkit. Þat er kringlótt. Þeir 
finna, at hlið var þar fyrir grindlæst ok búit 
um vel. Helgi mælti: „Vita muntu, hvar vit 
erum komnir?“ „Nei,“ sagði Grímr, „heldr 
ferr þat fjarri, því at hér hefi ek aldri komit 
fyrr svá at ek muna.“ „Ekki er mér þat,“ 
segir Helgi, „kenni ek vist, hvar vit erum 
komnir. þetta er hofgarðr Bersa fóstra 
mins, en hér eru brunnar fyrir ofan, ok 
höfum vit þar komit at áðan á ísinn, en nú 
hefir okkr hér at borit.“ Þar heitir at Bersa- 
brunnum. Grimr mælti: „Föru vit í burtu 
heðan sem skjótast.“ „Nei,“ sagði Helgi. 
„skoma skal hér inn, því at ek vil sjá hýbýli 
þau, er hér eru fyrir.“ Hann gengr þá at 
hliðinu ok rekr hjöltu brandsins upp á lás- 
inn ok braut frá; ganga siðan at hofinu ok 
brjóta upp. Þeir ganga inn í hofit. þá tekr 

Grímr til orða: „Illa gerir þú nú, frændi, er 
þú ferr hér með svá miklu harki, ok þú 
spillir hér hvarvetna. Veit ek, at Bersa fóstra 
þínum muni stórilla líka, ef hann verðr 
varr við.“ Helgi svarar: „Vita vil ek, hversu 
dólgar þessir sé viðtakna, því at eigi er víst, 
at ek þurfa meir í annat sinn en nú; munu 
þau þá eigi annat sinn góð, ef þau gefast nú 
illa.“ þá gengr Helgi inn í hofit ok sér, at 
þar er ljós, svá at hvergi berr skugga á. Þar 
var alt altjaldat. Setit var þar á báða bekki; 
þar glóaði alt í gulli ok silfri. Þeir bligðu 
augum, ok buðu ekki þeim er komnir váru. 
Í öndugi á hinn óæðra bekk sátu þeir í sam- 
sæti Freyr ok Þórr. Helgi snarar fyrir þá 
ok mælti svá: „Þar siti þit herjans synirn- 
ir; mun þeim þykkja þit vera sæmilegir 
höfðingjar, sem ykkr dýrkar. Nú ef þit vilið, 
at vit bræðr trúim ykkr sem aðrir, þá standið 
þit upp ok sýnið risnu af ykkr ok bjóðið 
okkr bræðrum, þvi at nú er vánt veðr úti. 
Nú ef þit vilið því játa, þá munu vit bræðr 
trúa yðr sem aðrir menn, en ef þit skjótið 
drambi á ok vilið ekki liðsinni veita okkr, 
þá munu vit ekki tál af ykkr halda.“ þeir 
skjóta drjúglæti á ok þegja við. Þá snýr Helgi 
um þvert gólf; þar sátu þær Frigg ok Freyja. 
Hann mælti þessi hin sömu orð við þær, sem 
áðr; kvaðst hann mundu veita þeim blíðu, 
ef þær vildi veita betr honum. Grimr mælti 
nú: „Gerðu svá vel, at þú skift eigi lengr 

orðum við andskota þessa ok förum nú í 
burt.“ Helgi mælti: „Eigi skal mér þat verða 
sem flestum, at ek renna þar á garðinn, sem 
lægstr er.“ Hann þrifr þá til þeira Þórs ok 
hnykkir þeim af stólinum ok flettir af þeim 
klæðunum; lætr svá ganga koll af kolli, at 
hann flettir öll goð af klæðum ok gripum 
ok steypir þeim af stöllum ok á gólf fram. 
Hann berr þá alt fram í eina hyrning ok 
byrgir, svá at eigi mátti spillast. Grimr mælti: 
„Petta er ill bellivisni, er þeim er ekki eft- 
irlæti í, en þú munt sitja fyrir fjándskap 
Bersa fóstra okkars. Er þetta illverk vorð- 
it.“ Helgi svarar: „En ek ætla, at ek hafa aldri 
unnit betra verk en þetta á minni ævi, því 
at þau hafa viltan stig fyrir mér í dag, því 
at ek hefi aldri fyrr villr farit á ævi minni.“ 
Helgi gengr út ok lætr opit hofit. Stendr nú 
fok um alt húsit. Helgi snýr nú ofan at ánni 
ok upp eftir nesinu unz þeir kómu á Viði- 
völlu; þá var af dagsetri. Þar var tekit við 
þeim með blíðu. Þeir eru þar nókkurar nætr. 
þá léttir af veðrinu. Droplaug var löngum á 
tali við sonu sina; vissu ekki aðrir menn 
til, hvat erendum var. Síðan fara þeir heim, 
er þeim þykkir tími til kominn. 

21. Þorsteinn hét maðr, er bjó á Desjar- 
mýri í Borgarfirði; kona hans hét Þórdís 
ok var skyld mjök þeim Droplaugarsonum. 
— Björn hét maðr, er bjó í Snotrunesi í 
Borgarfirði; hann var kvæntr ok hlitti þó 

eigi þeiri einni saman. Björn var barn- 
fóstri Helga Ásbjarnarsonar. Björn fór jafn- 
an á Desjarmyýri til tals við Þórdísi konu 
Þorsteins; hann var þá hrumdr mjök, ok var 
hon til fjár gefin Þorsteini; var hon þó vel 
at sér. Þat var einn tima, at Þorsteinn tal- 
aði við Helga Droplaugarson ok bað hann 
freista, ef Björn vildi gera fyrir orð hans 
ok láta af tali við Þórdísi; hann var ófúss 
þessa, ok hét þó at freista til einu sinni. 
Einn tíma gekk Björn um nótt á Desjarmýri, 
en Helgi fór á móts við hann. Þá mælti 
Helgi: „þat vilda ek, Björn, at þú léttir kom- 
um þinum til Þórdísar, ok er þór fremd engi 
at skaprauna gömlum manni; lát nú at orð- 
um minum ok mun ek veita þér í annan 
tíma svá.“ Björn svarar engu ok gekk veg 
sinn. Annan tima fann Helgi Björn, er hann 
fór af Desjarmýri, ok bað hann með mjúk- 
um orðum, at láta af komum sinum þang- 
at, en Björn kvað eigi gera mundu um at 
vanda. Þat fylgdi ok því máli, at Þórdis var 
eigi kona einsaman, ok var þat heraðsfleygt 
orðit. Helgi hafði þetta mál tekit af Þorsteini, 
ok beiðir nú Björn bóta fyrir, en hann kvaðst 
öngum bótum bæta mundu ok öngum svör- 
um fyrir halda. Síðan hjó Helgi Björn bana- 
högg, ok stefndi honum til óhelgis, er hann 
var veginn um sanna sök. Um nóttina eftir 
fór Helgi við þriðja mann í sker eitt, er þar 
var fyrir landi, ok færðu þeir Björn þangat 

ok huldu þar hræ hans. Heitir þar siðan 
Bjarnarsker. Menn váru sendir í Mjóvanes 
til Helga Ásbjarnarsonar, ok þóttist kona 
Bjarnar þar eiga tilsjá um eftirmálit, þar er 
hann var. Fór nú Helgi Ásbjarnarson í Borg- 
arfjörð at búa til málit, ok fann eigi hræ 
Bjarnar. Siðan stefndi hann Helga Droplaug- 
arsyni um þat, er hann hefði myrðan mann- 
inn, ok sökt honum dauðum í sjó, en hulit 
eigi moldu. Helgi stefndi til þings skóggangs- 
sök þeiri. Helgi Droplaugarson hafði til al- 
þingis búit legorðs sökina. Nú fara hvártveggi 
málin til alþingis ok í dóm; siðan bauð Helgi 
Ásbjarnarson til varna; þá gekk Helgi Drop- 
laugarson til dóms ok mikit fjölmenni með 
honum. Hann nefndi sér vátta, at ónýt váru 
öll mál Helga Ásbjarnarsonar, ok kvað þar 
þá þrjá menn, er þat sá, at Björn var moldu 
huliðr, ok urðu svá öll þessi mál ónýt fyrir 
Helga Ásbjarnarsyni. þá vildi Helgi Drop- 
laugarson gera Björn sekan, en Helgi bauð 
fé fyrir, ok varð þá Helgi Droplaugarson at 
ráða. Gerði hann sér hundrað þeira aura, er 
þá gengu í gjald, ok skildu svá. 

28. Nökkurum misserum siðar kom Helgi 
Droplaugarson af haustþingi á Viðivöllu til 
Droplaugar móður sinnar. þá mælti Drop- 
laug við Hallstein bónda sinn, at hann skyldi 
bjóða Helga at vera þar um vetrinn, en hann 
svarar: „Ekki er mér um þat mikit,“ segir 
hann; „vil ek heldr gefa honum yxn nökkur 

eða hesta.“ En við áeggjun hennar bauð 
hann Helga þar at vera, ok þat þá hann. 
Hallsteinn átti þræl, er Þorgils hét. Þat var 
hálfum mánuði síðar, at þau töluðust lengi 
við einn morgin, Droplaug, Helgi ok þræll- 
inn, ok vissu aðrir menn eigi þeira viðræður. 
Þorgils þræll vann at sauðfé um vetrinn á 
gerði fyrir sunnan garð, ok var góðr verk- 
maðr; þangat váru borin hey mikil. Einn 
dag kom Þorgils at Hallsteini ok bað hann 
fara at sjá hey sín ok fé. Hann fór ok kom 
í hlöðu, ok ætlaði út um vindaugat; þá hjó 
þrællinn til hans með Öxi, er átti Helgi 
Droplaugarson, ok þurfti hann eigi fleiri 
högg til bana. Helgi kom þar at ór hlíð ofan 
frá hrossum sinum, ok sá, at Hallsteinn var 
veginn; drap Helgi þegar þrælinn, Síðan fór 
hann heim, ok sagði móður sinni tíðendin; 
en hon sat við eld ok konur hjá henni. Litlu 
síðar spratt þat upp af heimamönnum á 
Viðivöllum, at þau Droplaug, Helgi ok þræll- 
inn hefði lengi á tali verit um daginn, áðr 
Hallsteinn var veginn, ok varð þetta vig óvin- 
sælt. Þetta mál tók Helgi Ásbjarnarson ok 
stefnir Droplaugu ok Helga um fjörráð við 
Hallstein, ok bjó hann nú þetta mál til al- 
þingis. Urðu mál Helga Droplaugarsonar 
óvinsæl, ok vildu engir menn honum veita 
at, nema þeir Þorkell Geitisson (ok Ketill 
Þiðrandason). En er menn fóru heiman til 
alþingis, þá tók Droplaug vöru þá, er þau 

Hallsteinn höfðu átt, ok fór til skips í Beru- 
fjörð með son sinn þrevetran, er Björgólfr 
hét, ok fóru þau utan ok kómu til Fær- 
eyja. Keypti hon sér þar jörð ok bjó þar til 
elli; er hon svá ór þessi sögu. — En þvi 
hafði Helgi Ásbjarnarson þessi mál, at eigi 
váru synir Hallsteins hér á landi, ok varð 
hann nú fjölmennr á þinginu. Var þar leitat 
um sættir milli þeira nafna, ok fekst ekki 
annat af, en Helgi Ásbjarnarson réði einn. 
Var sú sátt þeira, at fyrir vig Hallsteins 
skyldu koma tólf hundruð ok fimm kúgildi; 
en Helgi Droplaugarson skyldi fara utan 
ok vera þrjá vetr í burtu, ok vera nótt í húsi 
þar til er hann færi utan; en ef hann færi 
eigi, skyldi hann sekr falla fyrir Helga Ás- 
bjarnarsyni á milli Smjörvatnsheiðar ok 
Lónsheiðar. Helgi Droplaugarson leitaði ekki 
við utanferðinni. Þá fór Grímr bróðir hans 
frá búi sínu ok til móts við bróður sinn, ok 
váru á vetrum (með Þorkatli) í Krossavík; 
þeir fóru um alt herað til þinga ok mann- 
funda, svá sem Helgi væri ósekr. Því næst 
kómu út í Reyðarfirði synir Hallsteins. Þeir 
gáfu. Helga Ásbjarnarsyni viðu til skála ok 
launuðu honum þvi fyrir eftirmál eftir fóður 
sinn. Stendr sá skáli enn í Mjóvanesi. 

29. Þorgrímr skinnhúfa bjó á Miðbo í 
Norðrfirði. Kona hans hét Rannveig. Hon 
var systir Þórdísar, er Þorsteinn átti, ok 
skyld Helga Droplaugarsyni. Hon bað um 

várit á Múlaþingi Helga frænda sinn fara 
til fjárskiftis með þeim Skinnhúfu; ok þat 
varð, at hann hét ferðnni. — þat var nökk- 
 urum vetrum fyrr, at þeir nafnar fundust á 
haustþingi at Þinghöfða; þá skyldi Helgi 
Droplaugarson mæla lögskil, ok varð honum 
misint, ok hlógu menn at mjök, en Helgi 
Ásbjarnarson brosti at. Helgi Droplaugarson 
fann þat ok mælti: „Þar stendr Hrafnkell á 
baki þér, Helgi.“ „þat er mér engi brigzl,“ 
kvað Helgi Ásbjarnarson, „en þat skaltu þó 
vita, at sá skal verða okkar fundr, at vit 
munum eigi báðir heilir skilja.“ Helgi Drop- 
laugarson svaraði: „Eigi hræðumst ek þessi 
hót, þótt þau sé allægileg, fyrir þvi, at ek 
ætla mér at hlaða hellum at höfði þér á þeim. 
fundi.“ Ok skildi svá tal þeira at sinni. 

Eftir þetta kom Grimr at máli við bróð- 
ur sinn ok sagði, at nú skyldu þeir fara til 
Rannveigar, ok gera fjárskifti með þeim 
Þorgrimi skinnhúfu. Þorkell ok Gunnsteinn 
ór (hinni) innri Krossavík fóru með ok tveir 
heimamenn þeira með þeim, ok váru þeir 
sex saman. Fara þeir þá um heiði austr ok 
koma til Þorkels á Torfastaði; dóttir hans 
var Tófa, er kölluð var Hlíðarsól. Hon var 
hjalskona Helga Droplaugarsonar. Þar váru 
þeir um nótt, ok töluðu þau mart, Helgi ok 
Tófa;. sagði henni svá hugr um, at hann 
mundi eigi aftr koma ór þessi för; hon gekk 
á götu með þeim ok grét mjök. Helgi spretti 

af sér belti, ok var þar á knifr góðr, ok gaf 
henni. En þeir fóru til bæjar þess, er at 
Straumi heitir; sá maðr fór þaðan með þeim, 
er Helgi hét; váru þeir þá sjau saman. Þeir 
kómu til Eyvindarár til Gró; var þeim þar 
vel fagnat. — Þorbjörn hét maðr; sá var 
húskarl Gró; hann gerði vel til vápn. Helgi 
Droplaugarson bað hann gera til sverð sitt. 
meðan hann færi í fjörðu ofan, ok fekk 
Þorbjörn honum annat sverð. Þaðan fóru 
þeir í Norðrfjörð til Þorsteins mágs sins: 
hann átti Þórdísi systur Rannveigar, er átti 
Porgrimr skinnhúfa. Þann dag, er Helgi sat 
þar, þá kom ofan um heiði Þorkell bróðir 
Þórarins ór Seyðarfirði, ok maðr með 
honum. þeir váru þar um náttina, ok töluðu 
þeir Helgi mart ok mæltu til vináttu með. 
sér. Helgi mælti við Þorkel: „Hvert ætlar þú 
heðan ?“ Hann svarar: „Út á Nes til Bjarnar; 
þvi at hann seldi léreft, er ek átta, í vetr; mun 
ek þar vera þrjár nætr.“ þá mælti Helgi: 
„Ek vilda, at vit færim báðir saman upp um 
fjall.“ Þorkell kvaðst þat gjarna vilja. Síðan 
fara þeir allir saman í Miðboe; (þaðan fór 
Þorkell út á Nes. Helgi drap á dyrr í Miðbæ, 
ok) gekk Rannveig til dura. Helgi sagði við 
hana: „Viltu nú fjárskifti með ykkr Þor- 
grimi?“ „Vil ek gjarna,“ kvað hon. þá nefndi 
hon sér vátta, ok sagði skilit við Þorgrím 
skinnhúfu. Hon tók föt hans öll ok rak niðr 
i hlandgróf. Eftir þat fóru þau á brott, því 

at Helgi ætlaði siðar at heimta út fé hennar. 
Fara þau til dagverðar í Fannardal. En er þau 
váru á brottu, spratt Þorgrimr upp ok vafði 
um sik rekkjuvaðmáli sínu, því at föt váru 
engi. Hann rann til Hofs; þar bjó Þórarinn 
moldoxi (hann var mikill fyrir sér). Þórar- 
inn mælti: „Hvi ferr þú hér svá snemma, 
Þorgrimr, ok heldr fáklæddr?“ Hann svar- 
ar, kvað konu sina brott tekna, — „ok vil ek 
biðja þik ásjár um þetta mál.“ Þórarinn svar- 
ar: „Gefa vil ek þér fyrst klæði, þvi at þess 
er þér nú mest þörf.“ Siðan át hann þar 
dagverð. þá mælti Þórarinn: „Þat mun ek 
þér ráða, at þú finnir Helga Ásbjarnarson 
ok skorir á hann, at rétta þitt mál. En ef 
svá ferr, sem ek get til, at þú fáir ekki, þá 
. spyrr þú, hvénær hann ætlar at efna orð sin, 
þau er hann mælti at haustþingi á Þinghöfða. 
En ef hann raknar þá eigi við, þá leita þér ráðs. 
En seg honum, at Helgi Droplaugarson mun 
fara um fjall upp á þriggja nátta fresti ok 
þeir sjau saman. Far til Helga í kveld ok 
kom sið; þvi at hann lykr sjálfr hurðu aftan 
hvern í Mjóvanesi.“ Þeir skildu, ok fór Þor- 
grimr leið sina ok kom þenna sama aftan 
í Mjóvanes. Helgi sat við eld. Þorgrímr bar 
þegar upp sin erendi, ok segir Helga vand- 
ræði sín; en hann fekk ekki orð af Helga. 
þá mælti Þorgrimr: „Allmjök dregr nú at 
þér, er þú heldr öngva þingmenn þína 
skammlaust fyrir Helga Droplaugarsyni, 

hvárki á þingum né mannfundum. Eða hvé- 
„nær ætlar þú, at fundr ykkarr skyli verða, 
er þú lofaðir honum á Þinghöfða, at þit 
skyldið eigi báðir á brott komast; eða vild- 
ir þú enn fleiri ófarar fara fyrir honum?“ 
Helgi Ásbjarnarson mælti: „Hvárt eru þetta 
þín ráð eða annarra manna?“ Hann svarar: 
„Þórarinn moldoxi réð mér þetta.“ þá mælti 
Helgi: „Þú, Þorgrimr, skalt fara út yfir 
háls á Mýrar til Bjarnar hvita, ok bið hann 
hingat koma fyrir miðmunda á morgin; ok 
þá far þú aftr um Bolungarvöll ok kom 
á Víðivöllu til fundar við sonu Hallsteins, 
ok bið þá hingat koma, ef þeir vilja hefna 
föður sins; þá far þú ofan fyrir vestan vatn 
undir Ás til Özurar, ok Þið hann hingat 
koma, ok fylgdu honum.“ Hann fór þegar. 
En um daginn kómu menn til Mjóvaness, þeir 
er Helgi hafði eftir sent. Með Helga váru 
á vist austmenn tveir; hét annarr Sigurðr 
skarfr, en annarr Önundr. Nú fóru þeir 
heiman sextán saman til Höfða; Helgi bað 
Hjarranda fara með sér ok Kára bróður 
hans. Hann sagði: „Ek var búinn, þótt fyrr 
væri.“ Nú eru þeir átján saman ok fóru upp 
i Eyvindardal til Knútusels, ok sátu þar fyr- 
ir þeim Helga Droplaugarsyni. Ígull hét 
maðr (er bjó undir Skagafelli í Eyvindar- 
dal); Þórðr hét son hans; þeir skyldu halda 
njósn um ferðir Helga Droplaugarsonar, 
þvi at þaðan mátti fyrr sjá mannferð en 
9 

þaðan, sem þeir Helgi Ásbjarnarson sátu 
fyrir, 

30. Þá er þar til at taka, er Þorkell kemr 
í Fannardál til föruneytis Helga Droplaug- 
arsonar, ok váru þeir þar um nóttina. Helgi 
lét illa í svefni, ok var hann þremr sinn- 
um vaktr á þeiri nótt. Þorkell spurði, hvat 
hann dreymdi, en Helgi kvaðst eigi mundu 
segja. Nú klæðast þeir. (Helgi bað Þorstein 
sjá um kost Rannveigar, — „lát fylgja henni, 
ef þú vill, til bús Gríms bróður mins“). Þeir 
fóru fyrir dag utan ór Fannardal ok váru 
níu saman ok upp á heiði; ok þá er lokit 
var brekkunum, hvildist Helgi, þvi at hon- 
um var orðit erfitt, ok lagði undir sik feld 
sinn. Þá kló hann kinn sina ok gneri hök- 
una ok mælti: „Þat er vænna áðr en kveld 
komi, at þar klæi litt; eða er þér, Þorkell, 
nú jafnmikill hugr at heyra draum minn 
sem í nótt?“ Hann svarar: „Eigi er mér nú 
minni hugr á því en þá.“ „Mér þótti,“ segir 
Helgi, „sem færim vér þessa leið, sem nú 
förum vér ok ofan eftir Eyvindardal (til 
Kálfshváls); þá runnu átján vargar móti oss 
eða tuttugu, ok var einn miklu mestr; en 
vér vildum á hválinn (sem í dalnum stendr) 
ok kómumst eigi; en þeir sóttu at oss (þeg- 
ar), ok kleip einn í höku mér ok í tann- 
garðinn, ok þá var ek vaktr.“ þá kvað Þor- 
kell: „Þat mun víst, at menn sitja í vegi 
fyrir þér; mun þar vera Helgi Ásbjarnar- 

son ok aðrir heraðsmenn, ok leiðist nú 
flestum mönnum yfirgangr þinn í heraðinu. 
Nú höfum vit mælt til vináttu með okkr, ok 
vil ek, at þú farir heim með mér, ok ver 
þar nökkura stund.“ Helgi svarar: „Svá 
mun ek fara, sem ek hefi ætlat.“ Þeir fóru 
nú ofan eftir Eyvindardal ok kómu á bæ 
Þórdísar; hon var gömul, ok bæði ljót ok 
svört. Helgi ætlaði at spyrja hana tiðenda; 
en Í því tekr einn maðr upp snækókk ok 
gerði harðan í hendi sér ok laust við kinn 
Þórdísi, ok varð henni ilt við Hon mælti: 
„Fari þér svá, at yðr takj gramir allir.“ þá 
mælti Helgi: „Þat er heimskulegt at berja 
til kvenna, ok er án ills gengis nema heim- 
an hafi.“ Fekk Helgi þar nú engi tíiðendi. 
Fóru þeir svá þaðan á brott ok ofan til Vala- 
gilsár. þá bauð Þorkell at fylgja Helga til 
Flyvindarár. „Eigi þarf þess,“ kvað Helgi. 
Nú skiljast þeir; ok þá er Þorkell var kom- 
inn skamt í brekkuna, hverfr hann aftr til 
móts við Helga. Hann tók allvel við Þorkatli 
ok kvað slíkt vinraun mikla. Nú fara þeir 
til Kálfsvaðseyrar; þá sjá þeir átján menn 
renna í móti sér. Nú vildu þeir Helgi Drop- 
laugarson snúa til hválsins ok máttu eigi. 
þá sneru þeir upp at götunni á gilsþröm- 
inn hjá Eyrargilsá; þar var litil upphæð ok 
lögð í snjófönn neðan; en nú er þar hrísi 
vaxit um alla þá hæð, ok er þar nú litill 
grjótvarði, er þeir börðust. þá spurði a 

Grím bróður sinn, hvárt hann vill skjóta til 
Helga Ásbjarnarsonar uppi eða niðri; en 
Grímr kaus uppi til at skjóta. „Eigi viltu 
nafna minn þá feigan,“ kvað Helgi, „fyrir 
því, at eigi mun honum hlif verða at skild- 
inum, þar er ek skýt til.“ Nú skutu þeir báð- 
ir senn til Helga Ásbjarnarsonar, ok skaut 
Grímr í gegnum skjöldinn, ok varð Helgi 
eigi sárr af því. En Helgi Droplaugarson 
skaut í knésskel honum ok rendi ofan í legg- 
inn, klofnaði leggrinn, ok svá ofan í gegn- 
um ristina, ok varð hann þegar Óvigr. 
Þá settist Björn hviti undir herðar honum, 
ok barðist hvárgi þeira um daginn. Özurr 
undan Ási gekk frá; kvaðst eigi mundu vega 
móti Helga Droplaugarsyni. Þórðr skarfr 
(son Íguls) var njósnarmaðr Helga Ásbjarn- 
arsonar ok hafði legit í ánni (um daginn); 
váru frosin klæði hans. Hann sótti upp Í 
skaflinn at Helga Droplaugarsyni ok þóttist við 
hann sakir eiga; ok er hann kom neðan í skafl- 
inn, skaut Helgi Droplaugarson til hans milli 
fótanna ok í gegnum kylinn ok fell hann á 
bak aftr, en spjótit festi í skaflinum, ok 
hékk hann þar á allan daginn. Eftir þat. 
eggjaði Helgi Ásbjarnarson mága sína 
til atgöngu ok nefndi til Hjarranda; sóttu 
þeir þá Kári ok Hjarrandi at Helga Drop- 
laugarsyni. En þeir Hallsteinssynir sóttu 
Grím ok maðr með þeim. En Þorkel svarta- 
skáld sóttu (þeir) austmenn tveir, ok var 

Sigurðr hinn þriði bezt vigr maðr af liði 
Helga Ásbjarnarsonar. Þar fell Þorkell 
svartaskáld, en hann drap austmanninn ann- 
an, en Sigurðr varð sárr mjök, því at Þorkell 
var bezt víigr í liði þeira (bræðra), þegar 
Helga leið ok Grim. Nú gangast þeir at fast; 
ok þá er þeir Hjarrandi ok Kári sóttu Helga 
Droplaugarson þá hljóp Helgi hinn magri frá 
Straumi í móti Kára; áttust þeir við (nökkura 
stund) ok fell Kári, en Helgi varð sárr mjök. 
Þá sótti Hjarrandi fast at Helga Droplaug. 
arsyni ok hjó til hans hart ok tiðum; en 
Helgi hjó hvárki færa né smæra; en sverð 
þat, er hann hafði, dugði ekki. þá mælti 
Helgi við Hjarranda: „Allhart mundir þú 
fram ganga, ef þú ættir frjálsborna dóttur 
Helga Ásbjarnarsonar.“ Hjarrandi svarar: 
„Láttu at því koma; jafnskyldar eru Helga 
báðar.“ Ok sótti hann at hraðara, þótt slík 
orð færi í. Hjóst skjöldr Helga Droplaugar- 
sonar mjök, ok sá hann, at honum mundi 
eigi svá búit duga. þá sýndi Helgi vigfimi 
sina ok kastaði upp skildi sínum ok sverði 
ok tók sverðit vinstri hendi ok hjó til Hjarr- 
anda ok kom á lærit, en sverðit beit eigi, þá 
er beinsins kendi, ok svaddi ofan í knésbót- 
ina, ok varð hann af því sári óvigr; ok í því 
hjó Hjarrandi til Helga, en hann brá við 
skildinum ok hljóp af sverðit í andlit hon- 
um ok kom á tanngarðinn, ok af vörrina 
neðri. þá mælti Helgi: „Aldri var ek fagr- 

leitr, en litit hefir nú um boett.“ Tók hann 
þá til hendi sinni ok sletti í munn sér skegg- 
inu ok beit á. En Hjarrandi fór niðr fyrir 
skaflinn ok settist niðr. Þat er mál manna, 
at skemmri mundi hafa orðit fundr þeira 
Hjarranda, ef Helgi hefði haft sverð sitt ok 
hefði eigi við fleirum átt at sjá, ok var Hjarr- 
andi þó hinn mesti fullhugi. þá sá Helgi, at 
Grimr bróðir hans var fallinn; en þeir váru 
allir dauðir, er at honum sóttu; en Grimr var 
sárr til ólifis (nær). Þá tók Helgi sverð þat, er 
Grimr hafði átt ok mælti: „Nú er sá maðr 
fallinn, er ek hugða bezt; þat mun nafni 
minn vilja, at vit skilim eigi at þessu.“ Ok 
stefnir Helgi þá ofan, at þar er Helgi Ás- 
bjarnarson sat. En þá váru allir menn 
stokknir ofan af skaflinum, ok vildi þá engi 
biða Helga. „Þar stendr þú, Özurr,“ kvað 
Helgi, „ok mun ek ekki við þér sjá, því at 
þú jóst mik vatni.“ Ok bar hann þá ofan 
gegnt Ögzuri. þá varð Özurr skjótt til ráða 
at taka, því at bani annars hvárs þeira Helg- 
anna lá við. Þat varð þá órræði Özurar, at 
hann lagði á Helga Droplaugarson spjótinu, 
svá at stóð í gegnum hann. Helgi gekk á 
spjótit ok mælti við Özur: „Sveiktu mik nú.“ 
Özurr sá, at Helgi sneri at honum ok mundi 
ná til hans með sverðinu; þá hratt hann frá 
sér spjótinu með öllu saman; sneri þá spjót- 
skaftinu í jörð niðr ok lét hann þá laust. þá 
mælti Helgi, er hann sá, at hann náði hon- 


FLJÓTSDÆLA SAGA 127 


um eigi: „Nú seinkaða ek, en þú bræddir 
heldr.“ Reiddi hann þá út af á snjáinn, ok 
lauk svá ævi Helga Droplaugarsonar. Fimm 
menn höfðu bana af liði Helga Ásbjarnar- 
sonar, en sárir allir aðrir, utan Björn hviti 
ok Ögzurr. Þar fell með Helga Droplaugar- 
syni Þorkell svartaskáld ok förunautr hans 
ok austmaðr, er heiman fór með Helga Drop- 
laugarsyni, ok Grimr bróðir hans. 

Helgi Ásbjarnarson reið af fundinum ok 
var studdr á baki, en Hjarrandi reið einn 
saman, en Kári var á skjöldum borinn heim 
til Höfða ok (var þar) orpinn haugr eftir 
hann. Nú koma þeir til Höfða, ok váru 
spurðir tiðenda; en þeir sögðu þau, er orðin 
váru, þá mælti einn maðr: „Hvat gerði Helgi 
Droplaugarson um aðra menn fram í dag?“ 
Sigurðr skarfr svaraði: „Ef slíkir hefði allir 
verið með Helga Droplaugarsyni, sem hann 
var, þá hefði engi várr brott komizt.“ Helgi 
hinn magri kom til Eyvindarár ok sagði Gró 
tiðendin. Hann var sárr mjók. Hon mælti þá 
við Bárð son sinn: „Tak þú hesta ok eyki ok 
förum eftir þeim Helga ok Grími.“ Þau fóru 
ok kómu til valsins, ok var þeim bræðrum 
velt í sleða ok þeim Þorkatli með þeim. En 
þeir fóru á hestum, er sárir váru; en þar 
váru þeir heygðir, er dauðir váru. Nú fara 
þeir heim á leið, ok fylgdi Gróa þeim sleða 
fastast, sem Grímr var í, ok lét hóglega með 
hann fara. Nú kómu þau heim ok létu foera 

líkin til útibúrs eins. Gró mælti: „Nú mun- 
um vit Bárðr sonr minn náttsæta líkin; en 
þér farit með þá, er lifs eru, ok vinnið þeim 
beina.“ En er menn váru í svefni, fór Gróa 
yfir um vatn til Ekkjufells; þar bjó Álfgerðr 
læknir. Gróa bað hana fara heim með sér 
ok sagði henni tiðendin. Nú kómu þær heim 
“ til Eyvindarár, ok var lif með Grími. Álf- 
gerðr batt sár hans ok hafði hann á brott 
með sér. Um morgininn eftir var haugr gerr 
utan við Eyvindará fyrir sunnan garð, ok 
fór Bárðr með líkin ok sá maðr, er þau trúðu 
bezt at leyna mundi, at Grimr var á lífi, ok 
váru þeir Helgi ok Þorkell þar heygðir. Nú 
liggr Grimr í sárum þann vetr, ok svá Helgi 
Ásbjarnarson. Nú fló sá kvittr, at Grímr 
lifði, ok sannaði annarr, en annarr kvað lygi; 
kom þat fyrst upp af hjónum Gró. Þá lét 
Helgi gera lokhvílu í Mjóvanesi, er hann 
spurði, at Grimr var heill. Siðan fór Grímr 
norðr í Krossavík til Þorkels Geitissonar, ok 
var honum þar vel fagnat. 

31. Nú keypti Helgi Ásbjarnarson land 
þat, er at Eiðum heitir, út í heraði, en seldi 
Mjóvanes, ok þóttist þar betr kominn, er 
þingmenn hans váru umhverfis, ok lét gera 
þar lokhvilu. Þordis kona hans spurði, hví 
hann vildi þar heldr land eiga, er alt var 
skógi vaxit at húsum heim ok mátti hvergi 
sjá mannaferðir, þótt at garði færi. þá kvað 
Helgi vísu: 


t 
FLJÓTSDÆLA SAGA 129 


(1) Ák í mörk es myrkvir 
miðlegg daga tveggja 
— fram berk Heiðs í hljóði 
hrann-varg, — spæing margan, 
at mótstafir Meita 
minna þeirs styr vinna 
hildar-börrum hjarra 
hrælækjar mik sækja. 


Grímr var nökkura vetr í Krossavik ok var 
eigi kátr, ok aldri hló hann síðan Helgi var 
fallinn, Þorkell átti för til Eyjafjarðar at 
sætta þingmenn sína, ok reið hann heiman; 
en Grimr var heima ok annaðist um bú. 
Nökkurum nóttum síðar bjóst Grímr heim- 
an, ok sagðist eiga fjárheimtu at þeim manni, 
er þorgrimr hét ok bjó í Hjarðarhaga í Jók- 
uldal. „Er nú reynt,“ kvað Grimr, „at hann 
vill ekki gjalda.“ þá mælti Jórunn, kona 
Þorkels, hon var dóttir Einars frá Þverá: 
„Ek mun gjalda þér skuld þessa, ok far þú 
hvergi.“ „Ekki geldr hann þá,“ kvað Grimr. 
Fór hann þá heiman ok hafði með sér nest; 
fóstbræðr hans fóru með honum: Glúmr ok 
Þorkell trani. Þeir fóru þar til, er þeir kómu 
til Rangár fyrir vestan vatn. Nú lögðust þeir 
yfir ána með Þorkel trana ok kómu á þann 
bæ, er á Bakka heitir, fyrir austan fljótit 
ok gengu þar í fjós, ok tóku þar pál ok reku 
ok fóru á brott síðan ok þaðan út til Odd- 
marslækjar fyrir vestan Eiðaskóg. Við læk- 
inn grófu þeir sér jarðhús, ok færðu mold 


130 FLJÓTSDÆLA SAGA 


alla út á lækinn; vildu þeir eiga fylgsni þar, 
ef þeir þyrfti til at taka. Þann dag, er þeir 
váru við lokinn, riðu menn brott af Lamba- 
nessþingi, ok fór mart manna til Eiða með 
Helga Ásbjarnarsyni. — Ketilormr hét maðr, 
er bjó á Hrollaugsstöðum; hann fór með 
Helga með þrjá tigu manna, ok þar váru 
þeir mágar Helga, Björn ok Hjarrandi. Þenna 
aftan gengu þeir Grimr ór jarðhúsinu ok 
heim til Eiða ok ganga inn í fjóss-dyrr; en 
af fjósi gekk forskáli inn í mannahús; stóðu 
þeir þar, ok sá þaðan tiðendi inn í bæinn. 
Um kveldit mælti Helgi Ásbjarnarson við 
konu sína: „Hvar ætlar þú þeim Ketilormi 
at hvíla?“ Hon svarar: „Ek hefi búit þeim 
góða sæng utar af seti.“ Helgi mælti: „Þau 
skulu Lhggja í sæng okkarri, því að þau 
ganga ór rekkju fyrir okkr hvern tíma, er 
vit erum þar.“ (Þórdís svarar: „Eigi ertu 
ávalt jafnvarr; þá munda ek þins fundar 
leita, ef ek ætta Gríms hlut, er flest væri 
gesta ok þú ættir mart at annast.“ Hann 
svarar: „Þat er mér oft í brigæli fært, at ek 
sé of varr.“ Nú réð hann rekkjum, en eigi 
hon. — Þá mælti Grimr við Þorkel: „Gakk 
þú inn ok vit, at þú náir sverði því, er Þor- 
björn hefir hvatt ok Helgi bróðir minn átti.“ 
Þorkell gekk inn ok kom aftr ok hafði þar 
sverðit. Stundu síðar mælti Grímr: „Far þú 
nú ok vit, hvar þau Helgi munu hvila.“ Þor- 
kell var litla stund í brott ok sagði Grími, 

at þau hvildu utar af seti í lokhvilu ok engi 
hurð fyrir. Arnoddr hét maðr ok var blindr; 
hann var heimamaðr Helga Ásbjarnarson- 
ar ok var rammr at afti. Hann lá gagnvart 
Helga í seti við þili. þá mælti Grímr við 
Þorkel: „þér ætla ek at ganga inn at sæta 
áverkum við Helga; þvi at þú ert annarr 
maðr skyldastr til at hefna Helga bróður 
mins.“ „Satt er þat,“ kvað Þorkell. þá seldi 
Grimr honum sverðit í hönd, ok þá gengu þeir 
heim at durunum. Þorkell nemr staðar ok 
mælti við Grim: „Eigi vil ek (at) þú virðir svá, 
at ek óttumst inngöngu at Helga; en þó þykki 
mér kynlegt um, at því er þú hefir mælt, at 
þú ynnir engum at hefna bróður þíns, nema 
þér sjálfum.“ „Þat kemr til þess, at mér 
þykkir aldri fyrir ván komit, at hefnt muni 
verða Helga bróður mins, meðan ek Lfi eft- 
ir.“ þá vildi Þorkell inn ganga; en Grimr 
tók til hans ok mælti: „Góðr drengr ertu, 
Þorkell; en svá lizt mér á þik, at eigi sé vist, 
at þú særir Helga svá djúpu sári, sem ek 
munda vilja, ok lát þú at þvi koma, sem þú 
sagðir, at ek ann engum manni hefnda eftir 
Helga, nema mér einum.“ þá tók Grimr við 
sverðinu ok mælti: „Þú, Þorkell, skalt halda 
í hurðarhringinn, þvi at þér trúi ek bezt, at 
þér verði ekki um felmt; en Glúmr skal 
skjóta slagbrandi fyrir dyrr.“ En áðr en 
Grimr gekk inn, tók hann riðvöl í hönd sér 
ok var í skyrtu ok línbrókum ok hafði enga 

skúa á fótum. Hann gekk inn í skálann, ok 
vissi, at skíðahlaði var við dyrr þær, er til 
fjóss váru. En Glúmr hafði um kveldit knytt 
saman hala á öllum nautum í fjósi. Þá gekk 
Grimr í hvílugólf þat, er var hjá sæng þeira 
Helga, ok setti þar niðr fyrir framan þat er 
hann hafði í hendi, ok gekk siðan at sæng- 
inni ok lagði af Helga klæðin. Hann vakn- 
aði við ok mælti: „Tóktu á mér, Þórdis, eða 
hví var svá köld hönd þin?“ „Eigi tók ek á 
þér,“ sagði hon, „ok óvarr ert þú, ok uggir 
mik, at til mikils dragi um.“ Ok eftir þat 
sofnuðu þau. Þá gekk Grímr at Helga ok 
tók hönd Þórdísar af honum, er hon hafði 
lagt yfir hann. Grimr mælti: „Vaki þú, 
Helgi, fullsofit er.“ En síðan lagði Grimr 
sverðinu á Helga, svá at stóð í gegnum hann. 
Helgi mælti: „Vaki sveinar í seti; maðr vegr 
at mér.“ Þá tók Grimr tré þat, er hann hafði 
niðr sett, ok kastaði; þat kom í skiðahlaðann 
ok hljóp hann ofan. Nú hlaupa menn upp 
í skálanum, ok ætluðu þangat vegandann 
hlaupit hafa, er skarkit var at heyra. En 
Grimr sneri til sömu dura, sem hann gekk 
inn; þá greip maðr um Grim miðjan ok vá 
hann upp á bringu sér, ok var þat Arnoddr; 
hann kallaði: „Til þér hingat; ek held óhappa- 
manninum.“ þá mælti Grimr: „Vesæll ertu 
halds, ok lát mik lausan; ek vilda hefna 
Helga.“ þá lét Arnoddr fara aðra höndina um 
hann ok fann, at hann var berfættr ok í 

línklæðum; lét hann þá Grim lausan ok 
mælti: „Því lét ek laust þar, at ek munda 
eigi vita, at betr væri, at ek hefða haldit.“ 
þá hljóp Grimr til dura ok hljóp út, en Þor- 
kell rekr aftr hurð, en Glúmr slagbrand fyr- 
ir, ok fara þeir til jarðhúss sins ok hafa þar 
fylgsni. Nú leituðu þeir sér ráðs, er eftir váru; 
tóku þat ráð, at halda vörð á vöðum öllum 
ok sitja við brúar á Jökulsá. Nú kómust þeir 
Hjarrandi ok Ketilormr ok nauðleytamenn 
Helga fyrst út ok fóru í leit. Nú koma heim 
flestir ór leitinni ok lifði Helgi þá ok spurði, 
hvárt þeir Björn væri aftr komnir ok Hjarr- 
andi. „Hér em ek,“ kvað Björn. „Svá er ok,“ 
kvað Helgi, „at Hjarrandi lýsir enn mestan 
drengskap við mik.“ Nú andast Helgi. Nú 
liðr af nóttin, ok fara þeir Grimr ór jarð- 
húsinu ok upp með vatni til Höfða ok sá 
þar tjald. Grimr gekk at tjaldinu ok mælti: 
„Hvi láti þér þjófa hjá skipi yðru?“ þÞor- 
lákr hét maðr, er skipit átti; hann fylgdi 
austmönnum til skips. Hann léði Grimi bát; 
fluttust þeir þar yfir. Grimr fór aftr með 
bátinn ok lagðist siðan yfir vatnit. Þaðan 
fóru þeir út með vatni ok kómu til Jökulsár, 
ok lagðist Grimr þar yfir með Þorkel og 
(þá) Glúm (sinu sinni hvárn). Fóru svá 
norðr í Krossavík ok var Þorkell eigi heim 
kominn. þeir váru spurðir tíðenda; þeir 
kváðust engi segja. Um daginn eftir tefldi 
Grimr við austmann, ok rann at borðinu 

sveinn, er þau Þorkell áttu ok Jórunn, ok 
rótaði taflinu. Austmaðr spyrndi til sveins- 
ins, en hann frat við, Grímr skeldi upp ok 
hló. þá gekk Jórunn at honum ok mælti: 
„Hvat er þess vorðit í ferð þinni, er þér fær 
nú hlátrar, eða hvat segir þú tíðenda?“ Þá 
kvað Grimr visu: | 
(2) Hlógu hirðidraugar, 

— hit vas at því lítil — 

seims þás særðum Grími 

sunnr vas harmr of unninn; 

nú tér Freyr at fári 

fregnk auðskata dauðan, 

fullar mars í fjöllum 

Fljóts annan veg þjóta. 


„Er eigi þat nú,“ kvað Jórunn, „at þú hafir 
hefnt Helga bróður þins?“ þá kvað Grimr 
visu: 
(3) Reka þóttumk nú nekkvat 

nadda rógs at gnógu 

Helga vígs — enn hlægir 

hug minn — við — þat — inni. 

Nú's böðgjörnum Bjarna 

— beit egg Munins teiti; 

armglóðar vák eyði — 

efni mágs at hefna. 


„Nú mun þat sannast,“ kvað Jórunn, „at vér 
erum forystulaus, þegar bóndi er eigi heima; 
en þó mundu vit til hætta, ef eigi væri ná- 
setur Bjarna mágs Helga Ásbjarnarsonar 
sem nú eru?“ Váru þeir Grímr þá í leyn- 


FLJÓTSDÆLA SAGA 135 


um, þar til er Þorkell kom heim. Nú kemr 
Þorkell heim, ok fór til fundar við Grím ok 
spurði tíðenda, ok um atburðinn um vig 
Helga. Grimr sagði, hversu til bar, ok kvað 
visu: 
(4) Ulfr sleit ennibjalfa 
— egg kom snörp í leggi 
Helga kend ór hendi — 
harðgrams meginjarðu, 
þás hræmána hánum 
hildar borðs at miorði 
úrfræningar árum 
endr fjörbrautir rendu. 
(5) Helgi varðisk herjum, 
hjörr gall at valfalli, 
þat vitt þjáðir knáttu 
Þegns verk í styr fregna, 
þás gnývirðir görði. 
Göndlar stígs at vigi 
heiðr at hildar veðri 
hjálms áru þrjá sára. 
(6) Örbeitir varð úti 
unnarviggs at liggja 
átta dægr við ótta 
endr siz vig of bendak, 
þás hjör-Móði hriðar 
herðandi lét sverða 
snarr á seima þverri 
sárvand roðinn standa. 


Þorkell reið þá til þings. En Grimr var í 
tjaldi í fjalli því, er Snæfell heitir, upp frá 
Krossavík, ok þeir félagar. 

32. Hrafnkell goði bræðrungr Helga Ás- 
bjarnarsonar sótti vigsmál á hönd Grími. 
Þorkell Geitisson bauð fé fyrir Grim; en 
Hrafnkell vildi ekki taka, ok varð Grímr 
sekr. Nú fóru menn heim af þingi. þat sum. 
ar kom skip í Krossavík, ok áttu norrænir 
menn. Stýrimaðr fór til vistar með Þorkatli 
ok váru þeir fjórir saman. Ok er haustaði, 
þá færði Grimr sik af fjallinu niðr á hjalla 
einn, ok var varði stórr fyrir ofan tjaldit ok 
svá fyrir neðan; en þat var í ofanverðum 
grösum. Þat er nú kallat at Grimsbygðum 
síðan. Austmenn kómu til leika í Krossavík 
at finna stýrimann, Þá mælti einn austmaðr: 
„Ek þykkist sjá tjald í fjalli upp, eða ella 
stein grán, ok hygg ek þó tjald vera.“ Þor- 
kell svarar: „Allskygn maðr ertu; þat er 
steinn, ok köllu vér Tjaldstein.“ Hættu þeir 
þá því tali. Um nóttina eftir kom Þorkell til 
þeira Grims ok mælti: „Nú munu menn á 
fjall ganga brátt, ok vil ek, at þér farið heim 
á Arneiðarstaði. Ingjaldr mágr þinn er vitr 
maðr ok mun hann vel halda yðr; en ef hon- 
um þykkja á þvi óhægindi, þá fari þér hing- 
at.“ Nú kómu þeir til Ingjalds, ok fóru þeir 
í helli þann, er nú heitir Grímshellir. Ingjaldr 
talaði við sauðamann sinn: „Þótt hverfi 
nökkurir sauðir, þá gettu eigi um.“ Þá mælti 
griðkona við Ingjald: „Svá er lækr várr 
saurigr, at varla er drekkanda ór.“ „Því sæt- 
ir þat, at hann var stifldr,“ segir hann, „en 

ek fór til at ræsta hann.“ En þat var reynd- 
ar, at Grimr gerði jarðhús, ok kom munn- 
inn upp við sæng konu hans, ok lá hann þar 
um nætr; en mold var færð í lækinn. Þor- 
kell spakr bjó í Njarðvik. Hann (var hnýs- 
inn mjög ok) rýndi eftir mörgum hlutum. 
Hann var frændi Grims skyldr. Hrafnkeli 
goði gaf honum hundrað silfrs til, at hann 
rýndi eftir, hvar Grimr væri niðr kominn. 
Eigi var hann mjök vinum horfinn, Nú fór 
Þorkell um fjall upp í herað, upp með vatni 
fyrir austan, en ofan fyrir vestan. Nú kom 
hann á Arneiðarstaði. Grimr átti son sex 
vetra gamlan. Þorkell fann sveininn ok 
mælti: „Ertu Grims sonr?“ „Svá er,“ kvað 
'sveinninn. Þorkell mælti: „Hvárt er faðir 
þinn heima?“ „Eigi veit ek þat, enda munda 
ek eigi segja, þótt ek vissa.“ Ein kona spurði 
um kveldit: „Hvar er Grims skjóla, er ek 
finn eigi?“ Þorkell tók til orða: „Hvat er at 
merki um Gríms skjólu?“ Þá kom Ingjaldr 
at, ok mælti: „Hafr várn kalla þær Grím, ok 
er honum þar brynt í skjólunni.“ þá þóttist 
Þorkell vita, at Grimr var þar, ok fór í brott 
ok sagði Hrafnkatli svá búit. Ingjaldr ok 
Þorkell trani fóru heiman um várit et efra 
suðr um jökla ok kómu ofan í Hornafjörð. 
Þar stóð skip uppi. Ingjaldr tók Grími þar 
fari ok liði hans öllu ok Þorkatli trana, ok 
"gaf sltýrimanni fé til, at hann leyndi, ok á 
laun skyldu þau Grimr þangat koma. ki 

þat fór Ingjaldr heim, ok Ltlu siðar fylgdi 
hann þeim Grimi til skips, þar til er þeir 
létu í haf. Siðan fór Ingjaldr heim. Hrafn- 
kell varð viss, at Ingjaldr hafði borgit Grimi, 
ok lauk hann fyrir þat þrjár merkr silfrs. 
Þeir Grimr kómu skipi sinu í Sogn. þá mælti; 
Þorkell stýrimaðr við Grim: „Mat spari ek 
eigi við þik; en traust hefi ek ekki til at 
halda þik fyrir Gunnari austmanni, ok eng- 
um þeim, er vilja þik feigan.“ Þá kaupir 
Þorkell þeim Grimi hesta, ok fær þeim leið- 
toga á Upplönd. Skiljast þeir Grimr vinir. 
Fara þau þar til er þau koma á Upplönd til 
þess manns, er Finngeirr hét; hann var ungr 
maðr ok ríkr at penningum. Sigriðr hét syst- 
ir hans; hon var væn ok kunni sér mari 
vel. þar váru þau Grimr um nótt. Finngeirr 
mælti við Grim: „Hvert ætlar þú ferð þina?“ 
En Grimr sagði honum þann vöxt, sem á 
var. „Haf þú hér hálfs mánaðar dvöl, ef þú 
vill.“ En er þat var úti, þá mælti Finngeirr: 
„Far þú, Grímr, til bús þess, er bróðir minn 
hefir átt, með lið þitt; ok ef þú vill hér 
dveljast, þá geym þú þess sem eigir.“ Þat 
boð þá Grimr. 

33. Gauss hét vikingr einn illr viðreignar. 
þeir váru fjórir saman ok veittu mörgum 
mikla ósæmd; þá bitu trautt járn. Hann 
hafði verit á Upplöndum nökkura vetr ok 
stökt tveim búöndum ór búi sinu ok sezt 
eftir í búin. Eftir þetta bað Gauss Sigríðar 

systur Finngeirs; en hon vildi eigi eiga hann. 
þá skoraði Gauss Finngeir til hólmgöngu. 
Finngeirr svarar: „þat munda ek eigi spara, 
ef ek væra fjórum vetrum ellri, en þó skal 
fyrr berjast við þik. en gifta þér systur 
mina.“ Finngeirr bauð mönnum fé til at berj- 
ast við Gaus ok at gefa þeim systur sina, 
er hann dræpi, ok vildi engi þat til vinna. 
Grimr fylgdi Finngeiri til hólms, ok bauð 
at berjast fyrir hann. Nú kómu þeir Gauss, 
ok lagði hann sex merkr silfrs við hólm- 
lausn. „Ek mun þat fé taka,“ kvað Grimr. 
Grimr hafði tvau sverð, þvi at Gauss kunni 
at deyfa eggjar. Grimr vá jafnt báðum 
höndum. Hann brá upp sverði með vinstri 
hendi, en hjó með enni hoegri til Gauss, ok 
af fótinn fyrir ofan kné. Nú fell Gauss, ok 
í því veifði hann sverðinu at Grími ok kom 
á fótinn ok varð þat svöðusár. Nú flýði vik- 
ingr á brott, en Grimr fekk silfrit, ok fekk 
góðan orðstir af verki þessu. Finngeirr gaf 
Grími búit, þat er hann varðveitti, með öll- 
um fjárhlutum, landi ok kvikfé. Sár Gríms 
varð illa, ok blés upp fótinn, þat var einn 
aftan, at þar kom kona, ok lézt vera lækn- 
ir; hon bað at binda um sár Grims, ok þat 
var, at hon batt um, ok hvarf á brott. Litlu 
síðar kom blástr í fót Gríms ok alt upp í 
kviðinn. Var þá farit eftir presti, ok tók hann 
þjónustu ok andaðist síðan. En þessi kona 
hét Gefjon en fjölkunniga, ok hafði 

frilla Gauss. Vetr þessi leið af, ok um várit 
keypti Finngeirr skip til handa Helgu ok fór 
hon út til Íslands með allan fjárhlut sinn 
ok Þorkell trani með henni. þau kómu í 
Reyðarfjörð. Ingjaldr fór í móti dóttur sinni 
ok flutti hana heim á Arneiðarstaði, ok var 
hon þar síðan. Helga gaf Þorkatli skipit 
hálft, en hálft seldi hon austmönnum. Fór 
(Þorkell þar utan um várit eftir, ok lýkr þar 
frá honum at segja. — Þórdís, er átt hafði 
Helgi Ásbjarnarson, var gefin Höskuldi syni 
Þorgeirs goða frá Ljósavatni. Höskuldr tók 
Glúm, þann er var með Grimi Droplaugar- 
syni, þá er Helgi Ásbjarnarson var veginn, 
ok létu þau drepa hann. Helga bjó eftir 
Ingjald liðinn á Arneiðarstöðum ok Þorvaldr 
son þeira Grims. Þorvaldr átti son, er Ingj- 
aldr hét. Hans son hét Þorvaldr, er sagði 
sögu þessa. Vetri síðar en Þangbrandr prestr 
kom til Íslands fell Helgi Droplaugarson, Ok 
lyktar hér svá at segja frá þeim Droplaug- 
ársohum. 


VIÐBÆTIR. 


Upphaf Droplaugarsona sögu. 


1. Ketill hét maðr, er kallaðr var þrymr. 
Hann bjó í Skriðudal í Húsastöðum. Atli hét 
maðr, er var bróðir Ketils; hann var kall- 
aðr Atli grautr. þeir áttu bú báðir saman 
ok váru fémenn miklir; fóru jafnan til ann- 
arra landa með kaupeyri ok gerðust stór- 
ríkir. þeir váru Þiðrandasynir, Eitt vár bjó 
Ketill skip sitt í Reyðarfirði, þvi at þat stóð 
þar uppi, ok siðan sigldu þeir í haf. Þeir váru 
úti lengi ok tóku Konungahellu um haustit 
ok settu þar upp skip sitt; en siðan keypti 
hann sér hesta ok reið austr í Jamtaland við 
tólfta mann til þess manns, er Veðormr hét. 
Hann var höfðingi mikill, en vinátta góð var 
með þeim Katli. Veðormr var Rögnvaldsson, 
Ketils sonar raums. Veðormr átti þrjá bræðr; 
hét einn Grimr, annarr Guttormr, þriði 
Ormarr, þeir allir bræðr váru hermenn 
miklir ok váru á vetrum með Veðormi, en 
á sumrum í hernaði. Ketill var þar um vetr- 

inn með sína menn. þar váru með Veðormi 
tvær konur ókunnar: önnur vann alt þat, er 
hon orkaði, en önnur sat at saumum ok var 
sú ellri. En yngri konan vann alt, en illa 
var þegit at henni. Hon grét oft. Þetta hug- 
leiddi Ketill. Þat var einn dag, er Ketill hafði 
þar Litla stund verit, at þessi kona gekk til 
ár með klæðin, ok þó, ok siðan þó hon höf- 
uð sitt, ok var hárit mikit ok fagrt ok fór 
vel. Ketill vissi, hvar hon var ok gekk þang- 
at ok mælti til hennar: „Hvat kvenna ertu?“ 
sagði hann. „Arneiðr heiti ek,“ segir hon. 
Ketill mælti: „Hvert er kyn þitt?“ Hon svar- 
ar: „Ek ætla þik þat engu skifta.“ Hann 
gróf at vandlega ok bað hana segja sér. Hon 
mælti þá með gráti: „Ásbjörn hét faðir minn, 
ok var kallaðr skerjablesi; hann réð fyrir 
Suðreyjum, ok var jarl yfir eyjunum eftir 
fall Tryggva. Siðan herjaði Veðormr þangat 
með öllum bræðrum sinum ok átján skipum. 
þeir kómu um nótt til bæjar föður míns 
ok brendu hann inni ok alt karlfólk, en kon- 
ur gengu út; ok síðan fluttu þeir okkr móð- 
ur mina hingat, er Sigríðr heitir, en seldu 
aðrar konur allar mansali: er Goðormr nú 
formaðr eyjanna.“ þau skilja nú. En annan 
dag eftir mælti Ketill við Veðorm: „Viltu 
selja mér Arneiði?“ Veðormr svarar: „þú 
skalt fá hana fyrir hálft hundrað silfrs sakir 
okkarrar vináttu.“ þá bauð Ketill fé fyrir kost 

hennar — .því at hon skal ekki vinna.“ En 
Veðormr lézt mundu veita henni kost sem 
öðru föruneyti hans. Á því sumri kómu heim 
bræðr Veðorms: Grimr ok Ormarr; þeir 
höfðu herjat á Svíþjóð um sumarit. Sitt knarr- 
arskip átti hvárr þeira ok váru hlaðin með 
fjárhlut; váru þeir með Veðormi um vetr- 
inn; en um várit bjuggu þeir bræðr skip sin 
til Íslands, ok ætluðu þeir Ketill at halda 
samflota; ok er þeir lágu fyrir Víkinni, bað 
Arneiðr Ketil at ganga á land upp ok lesa 
sér aldin ok önnur kona með henni, er þar 
var á skipinu. Hann lofaði henni ok bað 
hana skamt fara. Nú gengu þær á land ok 
kómu undir bakka einn; þá gerði á regn mikit. 
Arneiðr mælti: „Gakk til skips ok seg Katli, 
at hann komi til min, því at mér er krankt.“ 
Hon gerði svá, ok gekk Ketill einnsaman til 
Arneiðar. Hon heilsar honum ok mælti: „Kol 
hefi ek hér fundit.“ Þau grófu þar sandinn 
ok fundu kistil einn fullan af silfri, ok fóru 
síðan til skips. Þá bauð Ketill henni at flytja 
hana til frænda sinna með þessu fé; en hon 
kaus at fylgja honum. Siðan létu þeir í haf 
ok skildi með þeim. Kom Ketill skipi sinu í 
Reyðarfjörð ok setti upp, en fór siðan heim 
til bús síns á Húsastaði. En hálfum mánuði 
siðar kom Ormarr skipi sínu í Reyðarfjörð, 
ok bauð Ketill honum heim; en skip hans var 
upp sett. Á því sumri kom Grímr skipi sínu 

ton 
á Eyrar, í þá höfn, er Knarrarsund heitir, ok 
var um velrinn með þeim manni, er þor- 
kell hét. En um várit eftir nam Grímr sér 
land, þat er þaðan af var kallat Grímsnes, ok 
bjó at Búrfelli alla ævi sina. 

2. Nú er þar til at taka, er Ketill þrymr 
kaupir sér land fyrir vestan vatn þat, er 
Lagarfljót heitir, — sá bær heitir á Arneið- 
arstöðum, — ok bjó þar síðan. Á várþingi 
kaupir Ketill land fyrir Ormar; hét þat á 
Ormarsstöðum; þat var nökkuru utar með 
vatninu, ok bjó Ormarr þar til elli. þvi næst 
kaupir Ketill sér goðorð, ok gaf silfr fyrir. 
En áðr höfðu þeir Graut-Atli bróðir hans skift . 
með sér fé sínu. Atli kaupir land fyrir austan 
fljótit upp frá Hallormsstöðum, er nú heitir 
í Atlavík, ok bjó þar til elli; en nú eru þar 
sauðahústóftir. Eftir þetta gerir Ketill brul- 
laup til Arneiðar, því at hon var enn mesti 
kvenskörungr. Þau áttu son, er Þiðrandi het; 
hann var mikill maðr ok vænn. Ketill varð 
maðr skammlifr, ok tók Þiðrandi fjárhlut ok 
goðorð eftir föður sinn. Hávarr hét maðr; 
hann var Bersason, er kallaðr var Spak- 
Bersi. Hávarr bjó í Vallanesi. Hann átti konu 
ok tvau börn: Bersi hét son hans, en Yngvildr 
dóttir; sá þótti þar kvenkostr beztr. Hennar 
bað Þiðrandi ok var hon honum gefin. Egill 
hét maðr, hann hafði numið Norðrfjörð all- 
an ok bygði þar, er kallat er á Nesi. Hann 

var kallaðr enn rauði Egill ok var Goðorms- 
son. Hann var kvæntr maðr, ok átti eina dótt- 
ur, er Ingibjörg hét. Bersi Hávarsson bað 
hennar ok var hon honum gefin; henni fylgdi 
heiman Nessland. Þau Þiðrandi ok Yngvildr 
áttu mart barna; Ketill hét son þeira, annarr 
Þorvaldr. Jóreiðr hét dóttir þeira, er var gef- 
in Síðu-Halli; önnur dóttir þeira hét Hall- 
katla; hana átti Geitir Lýtingsson, er bjó í 
Krossavík í Vápnafirði; Gró hét en þriðja, er 
bjó út í heraði at Eyvindará. Bárðr hét son 
hennar, Þá er þeir váru fulltiða Ketill ok 
Þorvaldr, tók Þiðrandi faðir þeira sótt ok 
andaðist. Þeir tóku fé eftir föður sinn, ok 
máttu öngva stund saman eiga. Þorvaldr var 
mikill maðr ok sterkr, fálátr ok fastnæmr ok 
rikr í heraði heima. Ketill var glaðr ok mála- 
maðr mikill. Þeir skiftu fé með sér ok hafði 
Þorvaldr Arneiðarstaði; en Ketill hafði goð- 
orð ok bjó í Njarðvík ok var mikill höfðingi. 
Þorgrimr hét maðr, er bjó at Giljum í Jökuls. 
dal norðr. Hann átti sér konu ok eina dóttur, 
er Droplaug hét; hon var væn kona ok kunni 
sér alt vel. Þorvaldr bað Droplaugar ok tók- 
ust þau ráð ok áttu þau tvá sonu; hét Helgi 
enn ellri, en Grimr enn yngri; þeira var vetr- 
ar munr. Þorvaldr varð eigi gamall maðr ok 
andaðist; en Droplaug bjó þar eftir ok synir 
hennar. Helgi var mikill maðr vexti, ok vænn 
ok sterkr, gleðimaðr ok hávaðasamr. Hann 

vildi ekki um búnað hugsa; vigr var hann 
manna bezt. Grímr var mikill maðr vexti, 
ok afrendr at afli, hljóðlátr ok stiltr vel; hann 
var búmaðr mikill. Þeir bræðr vöndu sik 
alls kyns íþróttum, ok þóttu þeir þar fyrir 
öllum ungum mönnun1 Í allri atferð sinni, 
svá at þeira jafningjar fengust eigi. 

3. Bersi hét maðr, er bjó á Bersastöðum; 
hann var Ögzurarson. Hólmsteinn hét son 
Bersa; hann bjó á Víðivöllum enum syðrum. 
Hann átti Áslaugu Þórisdóttur, systur Hrafn- 
kels goða. Hallsteinn hét maðr, er bjó á Víði- 
völlum enum nyrðrum, ok var kallaðr enn 
breiðdælski; hann var bæði auðigr ok vin- 
sæll. Þorgerðr hét kona hans; þau áttu þrjá 
sonu: Þórðr ok Þorkell ok Eindriði. Þorgeirr 
hét maðr, er bjó á Hrafnkelsstöðum. Helgi 
Ásbjarnarson bjó á Ormsstöðum upp frá 
Hafrsá. Hann var goðorðsmaðr; hann átti 
Droplaugu spak-Bersadóttur; þau áttu mart 
barna. Hrafnkell hét maðr; hann var bræðr- 
ungr Helga Ásbjarnarsonar; hann bjó at 
Hafrsá; hann var ungr. Þeir Helgi Ásbjarn- 
arson áttu goðorð báðir saman, ok fór Helg: 
með goðorðit. þá bjó sá maðr, er Ánn hét, ok 
var kallaðr trúðr, á Gunnlaugsstöðum ofan 
frá Mjóvanesi. Özurr hét maðr, er bjó undir 
Ási fyrir vestan vatnit; hann var mágr Helga 
Ásbjarnarsonar. Hjarrandi hét maðr, er bjó 
at Öngulsá fyrir austan vatn á Völlum út; 

hann átti dóttur Helga Ásbjarnarsonar, er 
Þorkatla hét. Þat er sagt, at Ögzurr er vitr 
maðr ok mjök hafðr við mál manna. Björn 
hét maðr, er bjó á Mýrum fyrir vestan Geit- 
dalsá; hann var kallaðr Björn enn hviti. Hann 
álti dóttur Helga Ásbjarnarsonar. Þat var siðr 
í þann tíma at færa konum þeim kost, 
er á sæng hvildu; ok svá bar til, at Droplaug 
fór at finna Ingibjörgu móður sina á Bersa- 
staði, ok fóru með henni tveir þrælar; þau 
fóru með tvá uxa, ok þar á sleða. Droplaug 
var eina nótt uppi þar, þvi at mannboð skyldi 
vera á Ormsstöðum einni nótt siðar; en þat 
var litlu fyrir várþing. Þau fóru heim ok 
óku eftir ísi; ok er þau kómu út um Hall- 
ormsstaði, þá fóru þrælarnir í sleðann, þvi at 
uxarnir kunnu þá heim. En er þau kómu á 
víkina fyrir sunnan Ormsstaði, þá gengu ux- 
arnir báðir niðr í eina vök, ok druknuðu 
þau þar öll, ok heitir þar síðan Þrælavik. 
Sauðamaðr Helga sagði honum einum sam- 
an tiðendin, en hann bað hann engum segja. 
Síðan fór Helgi til várþings. Þar seldi hann 
Ormsstaði ok keypti Mjóvanes; fór þangat 
bygðum, ok þótti honum sér þá skjótara fyrn- 
ast líflát Droplaugar. Nökkuru síðar bað 
Helgi Ásbjarnarson Þórdísar toddu dóttur 
brodd-Helga, ok var hon honum gefin. Þórir 
hét maðr, er bjó í Mýnesi út fyrir austan 
vatn; hann var kvæntr maðr ok manna vitr- 

astr. Sá maðr var á vist með honum, er Þor- 
grimr hét ok var kallaðr tordyfill. Þorfinnr 
hét maðr; hann vann til fjár sér á sumrum, 
en á vetrum var hann vistlauss ok fór þá 
með kaupvarning sinn. Um haustit var hann 
á gistingu hjá Þóri í Mýnesi, ok sat hann við 
eld hjá húskörlum Þóris. Þeir tóku tal mikit 
um þat, hverjar konur væri fremstar þar í 
heraði. þat kom saman með þeim, at Drop- 
laug á Arneiðarsltöðum væri fyrir flestum 
honum. Þá segir Þorgrimr: „Svá mundi þá, 
ef hon hefði bónda sinn einhlitan gert.“ 
Þeir svöruðu: „Aldri höfum vér tvimæli heyrt 
á þvi.“ Ok í þessu kemr Þórir bóndi ok bað 
þá þegja þegar í stað. Liðr nóttin, ok ferr 
Þorfinnr brott ok kom á Arneiðarstaði ok 
sagði Droplaugu alt tal þeira húskarla Þór- 
is. Hon gaf sik ekki fyrst at, utan hon var 
hljóð. Einn morgun spurði Helgi móður 
sina, hvat at henni væri. Hon segir þeim 
bræðrum illmælit, þat er Þorgrimr tordyfill 
hafði um hana talat — „ok munu þit hvárki 
þessar skammar hefna né annarrar, þótt 
við mik sé ger.“ þeir létu sem þeir heyrði 
ekki þat er hon talaði. þá var Helgi þrettán 
vetra, en Grímr tólf vetra. Litlu siðar bjugg- 
ust þeir heiman ok sögðust fara skyldu á 
kynnisleit til Eyvindarár til Gró. Þeir gengu 
at isi, ok váru þar eina nótt, en um morg- 
ininn stóðu þeir snemma upp. Gróa spurði, 

hvat þeir skyldi þá. Þeir svöruðu:  Rjúpur 
skulu vit veiða.“ Þeir fóru í Mýnes ok fundu 
þar konu eina ok spurðu at bónda. En hon 
kvað þá farit hafa út á sanda átta saman. 
„Hvat gera húskarlar?“ kvað Helgi. Hon 
svarar: „Þorgrímr tordýfill ok Ásmundr 
fóru at heyi út í ey.“ Siðan gengu þeir út ór 
garði ok undir ás þann, er Járnsíðulækr 
fellr með, ok fóru utan í eyna at þeim. Ás- 
mundr var á hlassinu ok sá ferð þeira bræðra. 
ok kendi þá. Þeir tóku hestinn frá sleðan- 
um, ok ætlaði Þorgrimr at riða heim; ok í 
því er hann vildi á bak hlaupa, skaut Helgi 
spjóti á honum miðjum, ok fell Þorgrimr 
þegar dauðr niðr. Ásmundr fór heim með 
eykinn ok var hræddr. Þeir fóru ok kómu 
til Eyvindarár. Gróa spyrr, hvat þeir veiddi. 
Helgi svarar: „Vit höfum veitt tordyfil einn.“ 
„Þótt ykkr,“ segir hon, „þykki litils vert vig 
þetta, þá er Þórir mikils verðr ok skulu þit 
nú fara heim á Arneiðarstaði.“ Ok svá gerðu 
þeir ok höfðu þar fjölmenni mikit. 

4. Þórir kom heim um aftaninn ok frétti 
tiðendi þessi ok kvað ekki til sin taka þenna 
atburð, því at Þorgrimr var lausingi Helga 
Ásbjarnarsonar. Síðan fór Þórir til Helga 
Ásbjarnarsonar ok sagði honum vígit, — 
„kalla ek, at þú eigir eftir at tala.“ Helgi 
sagði þat satt vera. Eftir þat fór Þórir heim. 
Einn tíma talaði Droplaug við sonu sína: „Ek 

vil senda ykkr til Vápnafjarðar í Krossavík 
til Geitis.“ Þeir fóru heiman ok vestr á heiði, 
ok er þeir höfðu af fjórðung, laust á fyrir 
beim hríð mikilli, ok vissu ekki, hvar þeir 
fóru, fyrr en þeir kómu undir húsvegg einn 
ok gengu um sólarsinnis; þá fundu þeir dyrr, 
ok kendi Helgi, at þat var blóthús Spak-Bersa. 
Sneru þeir brott þaðan ok kómu heim, er 
þriðjungr var eftir nætr, á Arneiðarstaði. 
En hriðin helzt hálfan mánuð, ok þótti mönn- 
um þat langt mjök. En Spak-Bersi sagði þat 
valda svá langri hríð, er þeir Droplaugarsyn- 
ir höfðu gengit sólarsinnis um goðahús hans, 
ok þat annat, at þeir höfðu eigi lýst vigi 


Tordyýfils at lögum, ok hefði goðin þessu 
reiðzt. Síðan fór Bersi til fundar við þá - 
bræðr, ok lýstu þeir þá viginu, ok fóru sið-. 


an norðr í Krossavik til Geitis. Um várit eft- 


ir fóru þeir Þorkell Geitisson ok Grimr ok. 
Helgi til Fljótsdals til Krakalækjar-várþings, 
þar hittust þeir Helgi Ásbjarnarson ok sætt- 
ust á vig Þorgríms, ok lauk Þorkell fé fyrir." 
En Helga Droplaugarsyni líkaði illa, er fé; 


kom fyrir vig Tordýfils, ok þótti óhefnt ill- 
mælisins. Þeir bræðr váru í Krossavík, ok 
nam Helgi lög af Þorkatli. Helgi fór mjök 
með saksóknir ok tók mjök sakir á þing- 
menn Helga Ásbjarnarsonar. Jafnan vóru 
þeir bræðr með móður sinni. — Eind- 


riði Hallsteinsson hafði farit utan ok var; 

leiddr upp á Írland ok hafðr þar í höftum. 
Þat spurðu bræðr hans, Þorkell ok Þórðr, ok 
fóru utan, ok leystu hann út, ok fóru síðan 
til Íslands. Kona Hallsteins var þá önduð, ok 
bað hann Droplaugar ok fekk hennar, En 
Helgi kallaði þat eigi sitt ráð. Síðan fór hon 
á Víðivöllu til bús með Hallsteini. Þeir bræðr 
Helgi ok Grímr fóru út í Tungu við tólfta 
mann til bónda þess, er Ingjaldr hét, ok var 
Niðgestsson. Hann átti dóttur, er Helga hét; 
hennar bað Grímr, ok var hon honum gefin. 


“ Síðan seldi Ingjaldr land sitt, en keypti hálfa 


Arneiðarstaði, ok bjuggu þeir Grímr mágar 
báðir saman; en Helgi Droplaugarson var 
ýmist í Krossavík eða með þeim Grími. 
Hrafnkell kallaði til goðorðs við Helga Ás- 
bjarnarson frænda sinn ok náði eigi. þá fór 
Hrafnkell til Hólmsteins á Víðivöllu ok bað 
hann hðs. Hólmsteinn svarar: „Ekki mun ek 
vera Í móti Helga Ásbjarnarsyni, því at hann 
hefir átta systur mína. En þat ræð ek þér, 
at þú bið Helga Droplaugarson duga þér; 
en ek mun fá til þingmenn mina at veita þér.“ 
Síðan fór Hrafnkell at finna Helga Droplaug- 
arson ok bað hann liðs. Helgi svarar: „Mér 
þykkir Hólmsteinn eiga at virða þat meira við 
þik, at hann á systur þína, en þat er liðit 
er.“ Hrafnkell biðr nú Helga hjálpa sér. 
Helgi mælti þá: „Þat ræð ek þér, at þú far 
á vikufresti út á Gunnlaugsstaði ok hitt Án 
11 

trúð ok lofa hann mjök;“ — en vinátta þeira 
Helga Ásbjarnarsonar var góð, því at Ánn 
gaf honum marga góða gripi; — „þess skaltu 
spyrja Án, hversu miklar virðingar hann 
þykkist hafa af Helga ok lofa hann í hverju 
orði. En ef hann lætr vel yfir, þá spyr þú 
hann, ef hann hafi nökkuru sinni í dóm ver- 
it nefndr fyrir goðorð Helga Ásbjarnarsonar. 
En ef hann segist þvi eigi náð hafa, þá segðu 
honum, at honum væri betra at gefa Helga 
Ásbjarnarsyni stóðhest sinn til þess, at hann 
næði þeiri virðing, at vera í dóminum.“ Eftir 
þat skilja þeir, ok stundu síðar finnr Hrafn- 
kell Án ok talar við hann, þat er Helgi hafði 
honum fyrir sagt. En Ánn sagðist freista 
skyldu. Siðan reið Hrafnkell heim. Um várit 
fóru menn til várþings. þá nefndi Helgi Ás- 
bjarnarson Án trúð í dóm, ok skyldi því þó 
leyna; því at Ánn hafði gefit Helga Ásbjarn- 
arsyni stóðhross sjau saman. En er Ánn var 
í dóm settr, lét Helgi Ásbjarnarson koma 
þófahatt á höfuð honum ok bað Helgi hann 
fátt tala. Því næst gekk Hrafnkell at dóm- 
um ok þeir Droplaugarsynir ok mart manna 
með þeim. Þá gekk Helgi Droplaugarson at 
dóminum ok þar at, sem Ánn trúðr sat. Helgi 
sló sverðshjöltunum undir þófahattinn ok 
laust brott af honum ok spurði, hverr þar 
sæti. Ánn segir til sín. Helgi mælti: „Hverr 
nefndi þik í dóm fyrir goðorð sitt?“ Hann 

svarar: „Helgi Ásbjarnarson gerði þat.“ Þá 
bað Helgi Droplaugarson Hrafnkel nefna sér 
vátta ok stefna Helga Ásbjarnarsyni af goð- 
orðinu; sagði ónýtt öll mál fyrir honum, 
hefði nefnt Án trúð í dóm. þá gerðist þröng 
mikil ok búit til bardaga áðr Hólmsteinn 
gekk í milli ok leitaði um sættir. Varð sú 
sætt, at Hrafnkell skyldi hafa jafnlengi goð- 
orð sem Helgi hafði áðr haft; en eftir þat 
skyldu þeir hafa báðir saman goðorð, ok 
skyldi Helgi þá veita Hrafnkatli at öllum 
málum á þingum ok mannfundum ok þar 
er liðs þyrfti við, Helgi Droplaugarson mælti 
við Hrafnkel: „Nú þykkjumst ek þér lið veitt 
hafa.“ Hann kvað svá vera. Nú fara menn 
heim af þinginu. 

5. Eftir um vetrinn gerði hallæri mikit 
ok fjárfelli. Þorgeirr bóndi á Hrafnkelsstöð- 
um lét mart fé. Maðr hét Þórðr, er bjó á 
Geirólfseyri fyrir vestan Skriðudalsá. Hann 
foeddi barn Helga Ásbjarnarsyni ok var ríkr 
at fé; þangat fór Þorgeirr ok keypti at hon- 
um fimm tigu ásauðar ok gaf fyrir vöru. 
Ásauðar þess naut hann illa ok gekk brott 
frá honum. En um haustit fór Þorgeirr sjálfr 
at leita fjár sins ok fann í kvium á Geirólfs- 
eyri átján ær, er hann átti ok váru mjólkað- 
ar. Hann spyrr konur, hvers ráð þat væri; 
en þær sögðu, at Þórðr réði því. þá fór hann 
til móts við Þórð ok bað hann bæta sér ok 

11" 

mælti vel til; bað hann gera, hvárt er hann 
vildi, fá sér tvævetra geldinga jafnmarga eða 
fæða ærnar eftir um vetrinn. En hann kvaðst 
hvárki vilja; kvaðst litt njóta þess, er hann 
fæddi Helga Ásbjarnarsyni barn, ef hann 
skyldi hér fé fyrir gjalda. Síðan fór Þorgeirr 
á fund Helga Ásbjarnarsonar, ok sagði hon- 
um til. Hann svarar: „Ek vil, at Þórðr bæti 
þér, ok hefir þú rétt at tala ok ber honum 
til orð mín.“ Þorgeirr fann Þórð ok fekk 
ekki af. Fór hann siðan til móts við Helga 
Droplaugarson, ok bað hann taka við mál- 
inu, — „ok vil ek, at þú hafir þat, er af 
fæst.“ Ok at þessu tók Helgi málit. Um vár. 
it fór Helgi Droplaugarson á Geirólfseyri ok 
stefndi Þórði til alþingis; kallaði hann leynt 
hafa ásauðnum þjóflaunum ok stolit nytinni. 
Siðan fór málit til þings, ok váru þeir 
Helgi Droplaugarson ok Þorkell Geitisson 
allfjölmennir; var þar með þeim Ketill ór 
Njarðvík. Helgi Ásbjarnarson hafði ekki lið 
til at ónýta mál fyrir þeim. þá báðu menn 
þá sættast; en Helgi Droplaugarson vildi ekki 
nema sjálfdæmi, ok sú varð sætt þeira. En 
Helgi gerði svá mörg kúgildi, sem ærnar 
höfðu verit, þær er Þórðr hafði nytja látit. 
Skildust nú at svá mæltu, ok þótti Helga 
Droplaugarsyni þetta mál hafa at óskum 
gengit. 


| 


— 


Úr 8. kap. í Droplaugarsona sögu. 


því næst kómu út í Reyðarfirði synir Hall- 
steins, Þórðr ok Þorkell, en Eindriði var 
andaðr, er þeir kómu til Írlands. 


Upphaf 9. kap. í Droplaugarsona sögu. 


Um várit eftir“ sendi Flosi frá Svínafelli 
orð Þorkatli Geitissyni, at hann skyldi fjöl- 
menna norðan til hans. Vildi Flosi stefna til 
óhelgi Arnóri Örnólfssyni, bróður Halldórs 
í Skógum; þann mann hafði Flosi vega lát- 
it. Þorkell safnaði at sér liði ok váru þeir 
saman þrír tigir. Hann bað Helga Drop- 
laugarson fara með sér. Helgi svarar: „Skyldr 
ok fúss væra ek at fara þessa ferð, en krankr 
em ek ok mun ek heima vera.“ Þorkell spurði 
Grim, ef hann vildi fara. En Grímr lézt eigi 
mundu ganga frá Helga sjúkum. Síðan fór 
Þorkell með þrjá tigu manna suðr til Svína- 
fells; þaðan fóru þeir Flosi vestr í Skóga 
með hundrað manna. 


* Vorið eftir útkomu Hallsteinssona. 


Vísnaskýringar. 


1. (Helgi Ásbjarnarson). Ek á í mörk!, es miðlegg 
tveggja daga? myrkvir, margan spæing? í hljóði — ek 
ber fram Heiðs hrannvarg“ — at Meita mótstafir?, þeir 
es vinna styrð sækja mik minna, hildarbörrum hræ- 
lækjar hjarra?. 

í. skógr. — 2, miðleggr tveggja daga, nótt.—8. spæ- 
ingr, spæjari njósnarmaðr. — 4. Heiðr, jötunn eða 
dvergr; Heiðs hrannvargr dvergafar, skáldskapr. — 
5. Meiti sækonungr; Meita mót, orrusta, Meita mót- 
stafr, mannkenning. — 6. styrr, ófriðr. — 7. hjarri, 
hjara, löm; háldr, orrusta; hildar barr, búinn til orr. 
ustu(?) hrælækr, blóð; hjarri hrælækjar, sverð. 


Eg á marga njósnarmenn í skóginum, þegar nótt fer 
að dimma — eg yrki um það — (svo) að ófriðarmenn 
munu síðr sækja að mér. 


2. (Grímr Droplaugarson). Seims hirðidraugar! 
hlógu, þás særðum Grími vas of unninn harmr sunnr; 
litil hlít vas at því. Nú tér fullar mars Freyr? þjóta 
annan veg í fjöllum Fljóts*%. Ek fregn auðskata“ dauðan 
at fári. 

1. seimr, auðr; seims hirðidraugr, mannkenning. — 2. 
fullr, sjór; fullar marr, sjávarhestr, skip-—3. fjöll Fljóts, 
Lagarfljóts eða Fljótsdalshéraðsfjöll, — 4, mannkenning. 

Menn hlógu, þegar Grími særðum var unninn harmr 
fyrir sunnan; enn ekki var gagn að því. Nú segi eg 
þjóta annan veg í Fljótsdalshéraðsfjöllum (í Héraðs 
búum). Eg hefi frétt, að höfðinginn sé dauðr. 


8. (Grímr Droplaugaraon). Þóttumk nú reka, nekkvat 
at gnógu, vígs Helga við naddarógs inni; enn þat 
hlægir hug minn. Egg beit Munins teiti?; vák armglóðar 
eyði?. Nús böðgjörnum Bjarna efni at hefna mágs. 


1. naddr, oddhvass broddr, ör; nadda róg, orrusta; 
orrustu-fnnir, sá sem innir bardaga af höndum, her- 
maðr. — 2. Muninn, annar hrafn Óðins, hér venjulegr 
hrafn; feitir, sá sem gleðr; munins teitir, bardagamaðr. 
— 8. armglóðar þ. e. gulls eyðir, mannkenning. 

Eg þykist nú hafa hefnt vigs Helga við kappann, og 
gleðst eg af því. Sverðið beit hann; eg vá hann. Nú er 
hinum herskáa Bjarna efni að hefna mágs síns. 


4. (Grímr Droplaugarson). Ulfr ennibjalfa! sleit 
meginjarðu harðgrams?; snörp egg kend ór hendi Helga 
kom í leggi árum hildarborðs?, þás hræmána úrfræn- 
ingar“ rendu honum fjörbrautirð endr at morði. 

1 ennibjalfi. hlíf, hjalmr; ulfr hjálms, sverð. — 8. 
harðgramr, sverð; meginjörð harðgrams, skjöldr. — 3. 
hildar borð, skjöldr; skjaldar árr mannkenning. — 
4. hræmáni, sverð, hræmána úr, blóð; blóðfræningar, 
spjót. — 5. fjörbrautir, brjóst. 


Sleit í 1. vo er tilgáta Konr. Giíslas. í Udvalg' Kh. 
1892, af því að beit væri of máttlaust orð í þessu sam- 
bandi. — Vísan er ef til vill eitthvað úr lagi færð. 


Sverðið beit skjöldinn, snörp egg, sem menn kenna 
á, úr hendi Helga kom í leggi mönnum, þá er spjótið 
kom í brjóst honum í bardaganum. 

5. (Grímr Droplaugarson). Helgi varðisk herjum; 
hjörr gall at valfalli; þat þegns verk í styr knáttu þjóðir 
fregna vítt, þá es Göndlar stigs gnývirðir!, heiðr? at 
hildarveðri, gerði þrjá hjálms áruð sára at vígi. 

1. Göndul, valkyrja, Göndlar stígr, orrusta, orrustu 
onývirðir, sá sem virðir orrustu gnýinn, mannkenning. 
— 9. heiðr, ágætr. — 3. hjálms árr, mannkenning. 

Helgi varðist óvinum sínum; það verk hans gátu 
þjóðir víða frélt, þá er hann særði þrjá menn í bar- 
daganum 


6. (Grímr Droplaugarson). Unnar viggs örbeitir! 
varð endr at liggja úti, við ótta, átta dægr, síz of bend- 
ak víg, þás hjörhríðar Móði?, snarr sverða herðandi, 
lét sárvand? standa roðinn á seima þverri“. 

1. Unnar vigg, skip; skips örbeitir, maðr. — 2. Móði, 
sonr Dórs ; hjörhríðar Móði, mannkenning.— 3. sárvandr 
= sárvöndr, sverð. — 4. seimr, gull, seima þverrir, sá 
er eyði gulli, mannkenning. 

Eg varð að liggja úti við ótta átta dægr, eftir er eg 
vann vígið, þá er eg lét blóðugt sverðið standa á Helga 
Ásbjarnarsyni. 


Nöfn. 


A 


Aðalból, bær í Jökulsdal í 
N.M.s. 9, 3, 5, 81. 

Álfgerðr læknir 128. 

Ánn trúðr 148, 153 155. 

Arneiðarstaðir, bær í Fljóts- 
dal í S-M.s. 25 %6, 28, 
31, 36, 89, 41, 42, 44, 
45, 56, 78, 77, 98, 104, 
105, 109, 186, 187, 140, 
146, 147, 150 — 152. 

Arneiðr — Ásbjarnardóttir 
144—146. 

Arneiðr (Helgadóttir) 82, 
23, 25, 26. 

Arnoddr blindi 181, 132. 

Arnórr Örnólfsson 157. 

Ásbjörn Hrafnkelsson 
(Freysgoða) í—5, 81. 

Ásbjörn skerjablesi 144. 

Ásbjörn vegghamarr 60— 
65, 67, 68. 

Ásluug Þórisdóttir 148, 

Ásmundr 151. 

Áss, bær í Fellum í N.-M.s. 
46, 121, 194, 148. 


Atlavík, eyðibýli í Fljóts- 
í S.-M.s. 146. 

Atli = Graut-Atli Þiðranda- 
son 148, 146. 

Austfirðir 21, 60, 100, 101. 


Bakkavað (á Lagarfljóti) 
62. 

Bakki, bær í Borgarfirði í 
N.-M s. 80, 81. 

Bakki, bær í Fljótsdalshér- 
aði 129. 

Bárðr Gróuson 127, 188, 
147. 

Bersabrunnar 111. 

Bersastaðir, bær í Fljóts- 
dal 25, 81, 82, 48, 104, 
108, 110, 148, 149. 

Bersi Hávarsson 146, 147. 

Bersi (Spak-Bersi) faðir 
Hávars 146. 

Bersi Özurarson 25, 28, 29, 
öl, 82, 47—52, 54—57, 
104—106, 108, 111—118 
148, 152. 

Berufjörðr eystra 57, 117. 
Bjarnarsker 115. 
Bjarni Brodd.Helgason 88, 


18, 91—99, 184. 
Björgólfr — Hallsteinsson 
108, 117. 


Björgólfr jarl 11, 16, 20, 
26, 104. 

Björn hinn hvíti 191, í94, 
127, 130, 138, 149. 

Björn á Nesi 119. 

Björn í Snotrunesi 118— 
115. 


Bolungarvöllr 121. 

Borgarfjörðr í N.-Ms.5, 24, 
78, 80, 88, 92, 118. 115, 

Borgfirðingar eystra 90. 

Bóndastaðir, bær í Fljóts- 
dalshéraði 28, 

Brodd-Helgi 33, 149. 

Búrfell, bær í Grímsnesi 
146. 


Breiðafjörðr 101. 

Brunnlækjarbrunnar,  ör- 
nefni í Borgarfirði eystra 
83. 


Desjarmýrr, bær í Borgar- 
firði í N -M.s. 90, 113, 114. 
Djúpahvammr "74. 75, 93. 
Droplaug —Björgólfsdóttir 
14, 16—20, 22, 28, 25— 
öl, 36—88, 42, 54, 104, 


NÖFN 


106—109, 118, 115, 116, 
158. 

Droplaug Bersadóttir 148, 
149. 


Droplaug Þorgrímsdóttir 
147, 150, Íöl. 

Droplaugarsynir 81, 41, 
44—46, 51, 56, 78, 19— 
83, 86, 89, 99, 104. 106 
—109, 113, 140, 152— 
154. 


Egill rauði Goðormsson 
146, 147. 

Eið, bær í Fljótsdalshéraði 
128, 180. 

Eiðaskógr 199. 

Einarr Þveræingr 129. 

Eindriði Hallsteinsson 148, 


152, 157. 


Ekkjufell, bær í Fellum í 
N..M s. 128. 

Eyjafjörðr 129. 

Eyrar = Eyrarbakki 146. 

Eyrargilsá 123. 

Eyvindará, bær í Fljóts- 
dalshéraði 30, 34, 39, 40, 
43—45, 41—49, 61, 54, 
55, 119, 123, 187, 128, 
147, 150, 151. 

Eyvindardalr í S.-Múlas. 
121—183. 

Eyvör Þórisdóttir 2. 


NÖFN 


Fannardalr í Norðfirði 190, 
1282. 

Fannstöð = Hvannstóð bær 
í Borgarf. í N.M.s. 92. 

Finngeirr 188 -—140. 

Finnsstaðir, bær í Fljóts- 
dalshéraði 34, 40, 41. 

Fljótsdalr í, 3, 4, 60, 152. 

Fljótsdalshérað 3—5, 8, 10, 
25, 60, 96, 104. 

Fljótsdælir 38, 49. 

Flói, sveit í Árness. 60. 

Flosi Þórðarson — Brennu- 
Flosi 157. 

Freyja 118. 

Freyr 112. 

Fljót = Lagarfljót. 

Frigg 112. 

Færeyjar 117. 


Gauss víkingr 138—140. 
Gautavík í Berufirði 57. 
Gefjon hin fjölkunniga 139. 
Geirólfseyrr, fornbær í 
Skriðudal 155, 156. 
Geitavík í N.-Ms. 80. 
Geitdalsá í Fljótsdalshér- 
aði 149. 
Geitir jötunn 14. 
Geitir Lýtingsson 
147, 151, 1582. 
Geitishamarr 14, 21. 
Geitishellir 21. 
Geitissúlur 14. 


1-9, 

Gellir Þorkelsson 100, 102, 
108. 

Gestr = Gunnarr Þiðranda- 
bani 101. 

Gil, bær í Jökulsdal í N.- 
Múlas. 26, 147, 

Gilsárteigr, bær í Fljóts- 
dalshéraði 5. 

Glúmr á Glúmsstöðum Í, 
2. 

Glúmr 129, 181— 133, 140. 

Glúmsstaðir, bær í Fljóts- 
dal 1. 

Grímr Droplaugarson 26, 
29, 80, 38—41, 43, 47, 
50, 52—64, 792, 77, 78, 
£5, 87, 88, 109—1138. 117, 
118, 199, (94 140, 147, 
148, 150, 152, 158, 157. 

Grímr Hallernuson 22,28 26. 

Grímr Rögnvaldsson 143, 
145, 146. 

Grímsá í Fljótsdalshéraði 
39. 

Grimsbygðir, 
Vopnaf. 186. 

Grímshellir, örnefni í Fljóts- 
dalshéraði 136. 

Grímsnes í Árnessþingi 146. 

Gróa 23, 20—81, 34. 89, 
44, 45, 54, 55, 119, 187, 
128. | 

Gróa Þiðrandadóttir 147 
150, íö1, 


örnefni í 

Guðrún  Ósvífrsdóttir 99 
— 108. 

Gunnarr á Bóndastöðum 
96, 28. 


Gunnarr Þiðrandabani 68, - 


69, 72, 73, 75, 7881, 
83, 86, 89, 92--95, 99— 
103, 188. 

Gunnlaugsstaðir bær í 
Fljótsdalshéraði 148,153, 

G unnarsdæld, örnefni í 
Austfjörðum "79. 

Gunnsteinn goði Borðfirð- 
inga 90—92. 

Gunnsteinn ór Innri Krossa- 
vík 118. 

Gunnsteinn Þorbjarnarson 
kóreks, 61 63, 64, 67, 
69— 71, 78, 74. 83. 

Guttormr Rögnvaldsson 
143, 144. 

Gönguskarð í Fljótsdals- 
héraði 63, Í, 74. 


Hafrsá, bær í Fljótsdals- 
héraði 148. 

Hákon á Hákonarstöðum 2. 

Hákon Hlaðajarl 58. 

Hákonarstaðir, bær á Jök- 
ulsdal 2. 

Hallerna 28. 

Halldórr í Skógum 157. 

Hallkatla Þiðrandadóttir 7, 
147, 


NÖFN 


Hallormsstaðir, bær í Fljóts 
dal (eða í Skógum) í 
S.-Múlas. 146, 149. 

Hallr = Síðu-Hallr 147. 

Helisteinn í Jórvík 24. 

Hallsteinn á Víðivöllum 
108—107, 109, 115—117, 
121, 148, 158, 157. 

Hallsteinssynir 107, ígi, 
124. 

Hálogaland í Noregi 99, 108. 

Háls — Heallormsstaðaháls 
í Fljótsdalshéraði 1920. 

Hávarr Bersason 146. 

Heiðar-rauðr, hestr 57. 

Helga Ingjaldsdóttir 140, 
153. 

Helga Þorbjarnardóttir 46 
—50. 

Helgafell, bær á Snæfells- 
nesi 99, í00. 

Helgi hinn magri frá 
Straumi 119, 125, 127. 
Helgi Ásbjarnarson, goði 
2, 8, 81—34, 46, 72, 75, 
93—95, 97—100, 107, 
'114—118, 120— 122, 124 
—128, " 130—136, 140, 

147—149, 151 —155. 

Helgi, danskr maðr 22. 

Helgi Drauplaugarson 26, 
28—30, 32, 86 —44,41— 
55, 57, 72, 14—'79, 82— 
88, 90—98, 105, 106, 


NÖFN 

108—181, 184, 135, 140, 
150—157. 

Herjólfr (= Björgólfr) Hall- 
steinsson 116. 

Hjaltland 10, 14, 21, 28. 

Hjarðarhagi, bær í Jökuls- 
dal 129. 

Hjarrandi at Öngulsá 121, 
124—127, 130, 138, 148. 

Hlaðir í Noregi 58. 

Hlaupandastaðir 61, 62. 

Hof, fornbýli í Hróars- 
tungu =? Kirkjubær í 
Tungu 8, 59. 

Hof í Fellum? 53. 

Hof, bær í Norðfirði 120. 

Hof, bær og kirkjustaðr í 
Vopnafirði 33, "72, 94, 
96, 99. 

Hornafjörðr 187. 

Hólmsteinn Bersason 148, 
153, 165. 

Hrafnkell goði Þórisson 2, 
3, 32, 104, 107, 118, 136 
—188, 148, 153— 156. 

Hrafnkelsdalr 2, 8. 

Hrafnkelsstaðir í Hrafn- 
kelsdal 1, 148, 155. 

Hreiðarr 51, 53, 55. 

Hreiðarsstaðir, bær í Fljóts- 
dalshéraði 51, 52, 55, 

Hróarr Tungu-goði 8, 9, 
51—59, "79. 

Hróarstunga 8, 59, 62, 


Húsastaðir bær í Skriðu- 
dal í S.-Múlas. 143, 145, 

Hrollaugsstaðir, bær í 
Fljótsdalshéraði 180. 

Hvannstóð = Fannastöð. 

Höfði, bær í Fljótsdalshér- 
aði 121, 127, 138. 

Höfn, bær í Borgarfirði í 
N.-Múlas. 28. 

Höskuldr Þorgeirsson 8, 
140. 


Ígull 191, 124. 

Ingibjörg Egilsdóttir 147. 

Ingibjörg móðir Droplaug. 
ar 149. 

Ingjaldr Nið-Gestsson 186, 

137, 138, 140, 158. 

Ingjaldr Þorvaldsson 140, 

Ingólfr Þorsteinsson 8. 

Ingivildr Hávarsdóttir 146, 
147, 149. 

Inni-Krákr, hestr 80, 44, 
47, 54. 

Írland 152, 157. 

Ísland 8, 23, 26, 58, 109, 
108, 108, 140, 158. 


Jamtaland 148. 

Járnsíðulækr 151, 

Jóreiðr Þiðrandadóttir 147. 

Jórunn Einarsdóttir 129, 
184, 


166 


Jórvík, bær í Fljótsdals. 
héraði 94. 

Jökulsá (á brú) 8, 183. 

Jökulsdalr 2, 26, 129, 147. 


Kálfshváll, örnefni í Ey- 
vindardal í S.-Múlas. 129. 

Kálfsvaðseyrr, örnefni í 
Eyvindardal 123. 

Kári bróðir Hjarranda í21 
124, 125, 127. 

Ketill raumr 143. 

Ketill eldri þrymr Þið- 
randason 148, 146. 

Ketill þrymr hinn yngri 
Þiðrandason 6, 9, 10, 21, 
22, 24, 59—69, (116), 147, 
157. 

Ketilormr 180, 1838. 

Kiðjafell, þingstuðr 4, 93. 
97. 

Kiðjahvammr, örnefni í 
Fljótsdalshéraði "70, 71. 

Kjartan Óláfsson 8. 

Knarrarsund (á Eyrum) 
146. 

Knútusel í Eyvindardal 12!. 

Konungahella í Noregi 14ð. 

Kórekr = Þorbjörn kó- 
rekr 60, 71. 

Kóreksstaðir í Fljótsdals. 
héraði 60, 62, '/8. 

Kórekssynir (Gunnsteinn 
og Þorkell) 64, 67, 68. 


NÖFN 
Krakalækjar várþing 159. 


Krossavík, hær í Vopna- 
firði (Innri K.) 118. 

Krossavík, bær í Vopna- 
firði (hin ytri) 7, 9, 59, 
18, 93, 117, 128, 129, 
183 185, 186, 147, 17,2, 158. 


Lagarfljót = Fl;ót 5, 8, 25 
80, 84, 86, 40, 51, 60, 
62 111, 146. 

Lambanessþing 180. 

Laxáróss í Dölum 100, 102, 
108. 

Ljósavatn, bær í S.-Þing- 
eyjars, 140. 

Lónsheiðr 117. 


Meðalnes, bær í Fljótsdals- 
héraði $l. 

Miðbær „í Norðrfirði 117, 
119. 

Miðfirðir á Austfjörðum 91. 

Mjóvanes, bær í Fljóts- 
dalshéraði 34, 46, 75, 98, 
95, 98, 115, 117, 120, 
121, 128, 148, 149. 

Múlaþing 118. 

Mýnes, bær í Fljólsdals- 
héraði 34, 85, 40, 48, 149 
151. 

Mýness-Þórir = Þórir í Mý- 
nesi 84, 40, 


NÖFN 


Mýrar bær í Skriðudal 121, 
149. 

Mývatn 100. 

Möðrudalsheiðr 99. 


Naustadæli "79. 

Nes. bær í Norðrfirði 119, 
146, 147. 

Niðaróss í Þrándheimi 58. 

Njarðvík við Borgarfjörð 
eystra 5, 9, 24 59, 61, 
62, 70, 78, "4, 76, 79, 
98, 187, 147, 156. 

Njarðvíkingar 94, 26, 38, 
60 


Nollarr 45—50, 54, 56. 

Nollarsstaðir, fornbýli í 
Fljótsdal 45, 46, 50, 54, 
56. 

Norðrfjörðr = Norðfjörðr 
117, 119, 146. 

Noregr 58, 99. 


Oddbjörg Glúmsdóttir 1, 2. 

Oddmarslækr, fyrir vestan 
Eiðaskóg 1929. 

Oddr (á Oddsslöðum) 8. 

Oddsstaðahöfði (í Skógum) 
82. 

Oddsstaðir í Skógum í S.- 
Múlas 4, 5, 82. 

Ormarr Rögnvaldsson 148, 
145, 146. 

Ormarsstaðir, bær í Fell- 
um 146. 


167 
Ormsstaðir, bær í Fljóts- 
dalshéraði 5, 148. 149. 
Ormsteinn = Hólmsteinn * 


Bersason 25. 
Óss 63, 71, 74. 


RBagnheiðr Helgadóttir 882. 

Rangá í Fljótsdalshéraði 8. 
129. 

Rangárvellir 60. 

Rannveig 26. 

Rannveig Helgadóttir 88. 
Rannveig kona Þórgríms 
skinnhúfu 117-—119, 

122. 
Reyðarfjörðr 29, 117, 140, 
143, 145, 157. 
Rögnvaldr Ketilsson 143. 


Sandbrekka, bær í Fljóts- 
dalshéraði 74. 

Seyðarfjörðr = 
fjörðr 119, 

Sandlækr 61. 

Selfljót 5. 

Síða 60. 

Sigríðr móðir Arneiðar 144, 

Sigríðr systir Finngeirs 
138. 

Sigurðr skarfr 121,125, 197. 

Sighvatr Hallsteinsson 104. 

Skagalell í Eyvindardal 121. 

Skálanes við Njarðvík "76. 

Skálavík, bær í Vopnafirði 
59. 


Seyðis- 

NÖFN 


Skeggjastaðir, bær í Fell- 
um í N -Múlas. 4648, 
50, 53, 57. 

Skógar, bær undir Eyja- 
fjöllum 157. 

Skriða í Fljótsdel 110. 

Skriðudalr = Skriðdalr, 

sveit í S.-Múlas. 4, 143. 

Skriðudalsá 155. 

Sköfnungr, sverð 101. 

Smjörvatnsheiðr 33, 117. 

Snorri Hallsteinsson 104. 

Snotrunes, bær og nes í 
Borgarfirði í N -Múlas. 
13, 19, €0, 113, 

Snæfell, fjall austanvert 
við Vopnafjörð (í Krossa- 
vikr-fjöllum) 135. 

Snæholtsskógar í Fljóts- 
dalshéraði 40. 

Sogn í Noregi 138. 

Spak-Bersi = Bersi Özur- 
arson 25. 

Straumr, bær í Fljótsdals- 
héraði 119, 125. 

Suðreyjar við Skotland 144. 

Svartr þræll 86, 38. 

Sveinungr á Bakka í Borg- 
arfirði 80—90, 92, 93. 

Svínafell, bær í Öræfum í 
Skaftafellssýslu 157. 

Svíþjóð 145. 


Tjaldsteinn 186. 


Tófa hlíðarsól Þorkelsdótt- 
ir 118. 

Tókastaðir, bær í Fljóts- 
dalshéraði 40. 

Torfastaðir, bær í Jökuls- 
árhlíð 118. 

Tryggvi 144. 

Tunga = Hróarstunga8, 9 


Unaóss í Fljótsdalshéraði 
10. 
Upplönd í Noregi 138. 


Uppsalir, bær í Fljótsdals 
héraði 40. 

Útmannasveit (= Úthérað) 
5, 60. 


Valagilsá í Fljótsdal 128. 
Vallanes, bær og kirkju= 
staðr í S.-Múlas. 39, 146. 
Vallholt, bær í Fljótsdals- 
héraði 25. 
Vápnafjörðr 7, 8, 83, 59, 
12, 16, 147, 152. 
Vápnfirðingar "76. 
Veðormr Rögnvaldsson 143 
— 145. 
Vellir, sveit í Fljótsdals- 
héraði 89, 148. 
Víðivellir nyrðri, bær í 
Fljótsdal 103, 106, 107 
109, 119, 116, 181, 148 
158. 


NÖFN 


Víðivellir syðri, bær í Fljóls- 
dal 25, 148, 153. 

Vindgjá "79. 

Víkin í Noregi 145. 

Virkihús, fornbýlt í Njarð- 
vík 0ð. 


Þangbrandr prestr 140. 
Þiðrandaþúfa í Njarðvík 67. 
Þiðrandi hinn gamli >, 7. 


Þiðrandi faðir Alla og 
Kelils 143. 
Þiðrandi Geilisson 7-9, 


57—60,62—67, 69, 70, 72. 
Þiðrandi Ketilsson 146, 147. 
Þinghöfði við Krakalækjar- 

þing 118, 120, 121. 
Þingvöllr við Kiðjalell 97. 
Þjórsárdalr Í. 

Þórarinn molduxi 120, 121. 
Þórarinn ór Seyðarfirði 119. 
Þorbjörn húskarl Gró 119, 

130. 
Þorbjörn kórekr 60—62, 

11, 73. 

Þorbjörn á Skeggjaslöð- 

um 46, 47. 

Þórdis bestingr 28. 
Þórdís í Eyvindardal 123. 
Þórdis todda Brodd-Helga- 

dóttir 33, 72, 94— 99, 126, 

130, 159, 149, 157. 
Þórdís kona Þorsleins 113, 

114, 117, 119.. 

Þórðr á Geirólfseyri 155,156. 

Þórðr Ígulsson 1821, 194. 

Þórðr Hallkelsson 148, 153, 
157. 
Þo:finnr 150. 
Þorgerðarstaðir, 
Fljótsdal 1. 
Þorgerðr á Þorgerðarstöð- 
um Í, 2. 

Þorgerðr kona NHallsteins 
148. 

Þorgeirr á Hrafnkelsstöð- 
um 146, 155, 156. 

Þorgeirr Ljósvetningagoði 
8, 140. 

Þorgils þræll 116. 

Þorgrímr faðir Droplaugar 
147. 


bær í 


Þorgrímr í Hjarðarhaga 
129. 

Dorgrímr skinnhúfa 117— 
sl 


Þorgrímr tord:yfill34— 38, 
d0)—48, 49, 149— 152. 

Þórir Hrafnkelsson 1, 3. 

Þórir í Mýnesi 3136, 40, 
dá, 40, JÁÐ—IÐL. 

Þorkulla Helgadóttir 149, 

Þorkell Eyjóllsson S9— 
103. 

Þorkell Geilisson 7, 9, 72 
— 14, í6, 77, 93, 99, 100, 
116, 117, 128, 129, 133 


—186, 156, 157. 
12 

158, 157. 

Þorkell fullspakr Ketilsson 
94, 72, 71, 92, 187. 

Þorkell  (Háeyrarlyrðill) 
146. 

Þorkell ór innri Krossavík 
118. 

Þorkell stýrimaðr 138. 

Þorkell svartaskáld 119, 
122—125, 187, 128. 

Þorkell á Torfastöðum 118. 

Þorkell trani 28, 199— 131, 
133, 137, 140. 

Dorkell Þorbjarnarson (Kó- 
reksson) 61, 6770. 

Þorlákr 183. 

Þórlaug Bersadóttir 25, 31, 
91. 

Þórr 112, 113. 

Þórsá á Skotlandi (á Kata- 
nesi) 23. 


Þorsteinn á Desjarmýni 118, 


114, 117, 119, 199, 


NÖ 
Þorkell Hallsteinsson 148, 


;torvaldr Grímsson 140, 

Þorvaldr Ingjaldsson 140. 

Þorvaldr Þiðrandason 6, 
9—28, 86, ö8, 79, 147. 

Þrándheimr í Noregi ö8, 
106. 

Drum-Ketill = Ketill þrymr 
6. 

Þrælavík við Lagarfljót 32 
149. 

Duríðarstaðir, bær í Fljóts- 
dal 2. 

Þuríðr Hámundardóttir 1,2. 

Þverá — Munka-Þverá í 
Eyjafirði 129. 


Ölviðr á Oddsstöðum 8—5. 

Öngulsá, fornbær á Völl- 
umí Fljótsdalshéraði = ? 
Höfði á Völlum 148. 

Önundr avslmaðr 191. 

Öræfugil í Fljótsdal 110. 

Özurr undir Ási 191, 194. 
126, 127, 14s, 149. 

